
TITLURILE LUCRARILOR DE CONTROL 


Definiţi dreptul privat roman. 

Definiţi: dreptul civil roman, dreptul ginţilor şi dreptul natural. 

Prin ce reforme a fost fondat statul roman? 

Ce sunt magistraţii? Descrieţi particularităţile magistraturilor romane. 
Arătaţi epocile dreptului roman. 

Cum erau clasificate legile în funcţie de sancţiune? 

Ce erau edictele magistraţilor şi ce rol aveau? 

Care este diferenţa dintre şcoala sabiniană şi şcoala proculiană? 
Care sunt caracterele procedurii legisacţiunilor? 


. Menţionaţi procedeele de soluţionare pe cale administrativă a unor litigii de către pretor. 

. Descrieţi părţile principale şi părţile secundare ale formulei. 

„Ce se înţelege prin litis contestatio? Care sunt efectele acesteia? 

. Enunţaţi drepturile civile şi politice de care se bucurau cetăţenii romani. 

. Descrieţi conceptul de familie romană. 

„Ce drepturi avea pater familias asupra descendenților în virtutea caracterului nelimitat al puterii 


părinteşti? 


. Enunţaţi condiţiile de fond ale căsătoriei. 

. Ce este emanciparea şi cum se realiza? 

. Care este deosebirea dintre tutelă şi curatelă? 

. Definiţi posesiunea şi arătaţi elementele posesiunii, precum şi categoriile de posesiune. 

„ Arătaţi care sunt deosebirile dintre mancipaţiune şi tradiţiune. 

„Care sunt condiţiile necesare intentării acţiunii în revendicare? 

„Arătaţi categoriile de moştenitori prevăzute în Legea celor XII Table şi categoriile de 


moştenitori pretorieni. 


„Ce persoane se bucurau de testamenti factio activa? 

. Definiţie legatul şi arătaţi formele acestuia. 

. Definiţi obligaţia (după Justinian) şi arătaţi elementele obligaţiei. 

„Ce erau acţiunile noxale şi care erau condiţiile intentării acestora? 

. Definiţi culpa şi arătaţi formele acesteia. 

„ Ce este novaţiunea şi care sunt condiţiile necesare pentru novarea unei obligaţii? 

. Arătaţi caracterele stipulaţiunii. 

. Enunţaţi toate formele de depozit cunoscute în dreptul roman şi analizaţi, la alegere, una 


dintre acestea. 


Programa analitică a disciplinei “Drept roman” 


Anul de studii — | 

Semestrul — | 

Titular de curs - lect. univ. drd. lonuț Ciutacu 
Fondul de timp - 28 ore lecţii de sinteză 


|. Obiectivele disciplinei 

- evidenţierea influenţei dreptului roman asupra evoluţiei generale a ideilor şi instituţiilor juridice de 
mai târziu; 

- însuşirea de către studenţi a terminologiei juridice, a normelor şi instituţiilor dreptului roman; 

- asimilarea de către studenţi a alfabetului şi a limbajului juridic roman, a posibilităţilor utilizării 
acestora în scopul exprimării juridice a oricăror trebuinţe sociale; 

II. Conţinutul disciplinei 

1) Obiectul, importanţa şi diviziunile dreptului roman. 2) Privire istorică (epocile istorice, 
organizarea socială şi de stat a acestora). 3) Izvoarele dreptului roman (noţiunea de izvor de drept; 
izvoarele dreptului roman în ordinea apariţiei lor; opera legislativă a lui Justinian). 4) Procedura civilă 
romană (procedurile: legisacţiunilor, formulară, extraordinară; efectele sentinţei). 5) Persoane (noţiunea 
de persoană; statutul principalelor categorii de persoane; familia; căsătoria; adopţiunea; legitimarea; 
emanciparea; tutela şi curatela). 6) Bunuri (noţiunea de patrimoniu şi clasificarea bunurilor; 
posesiunea; detenţiunea; proprietatea; formele proprietăţii; dobândirea proprietăţii; sancţiunea 
proprietăţii; drepturile reale asupra lucrului altuia). 7) Obligaţiuni (definiţia şi elementele obligaţiei; 
clasificarea obligaţiilor, elementele contractelor; efectele, executarea, neexecutarea, stingerea şi 
transferul obligaţiilor; garanţiile personale şi reale). 8) Izvoarele obligaţiilor (contracte, quasicontracte, 
delicte şi quasidelicte) 

III. Modul de evaluare 

Studenţii de la învăţământul cu frecvenţă redusă au obligaţia de a elabora până la data 
examenului o lucrare recapitulativă, care va fi evaluată cu 0-2 puncte care vor fi adăugate la nota 
obținută la examenul scris, cu condiţia ca aceasta să fie cel puţin 5 (cinci). 

IV. Bibliografia de bază 

- Emil Molcuţ, Drept roman. Note de curs, Editura Univers Juridic, Bucureşti, 2003 

- C. Şt. Tomulescu, Drept privat roman, Bucureşti, 1978 

- VI. Hanga, Tratat de drept roman, Bucureşti, 1978 


CAPITOLUL I. INTRODUCERE 


Secţiunea |. Obiectul şi importanţa dreptului privat roman 

§ 1. Obiectul dreptului privat roman 

Dreptul roman cuprinde totalitatea normelor de conduită, instituite sau sancţionate de statul roman şi 
constituie un sistem extrem de vast şi de complex, format dintr-o multitudine de ramuri şi instituţii juridice. 

Vitalitatea excepţională a dreptului roman a dat naştere unor cercetări aprofundate. 

Şcolile de drept roman au fost: 

e la Ravenna (secolul VII e. n.); 

e la Pavia (secolul al X-lea); 

e Şcoala glosatorilor (secolul al XI-lea); 

e Şcoala postglosatorilor (secolul al XIV-lea); 

e Şcoala istorică a dreptului roman (secolul al XVI-lea - Franţa); 

e Noua şcoală istorică a dreptului roman (secolul al XIX-lea - Germania). 

Dreptul privat este domeniul în care romanii au dat întreaga măsură a spiritului lor creator, dovadă 
că instituţiile şi concepţiile dreptului privat roman au fost receptate cu prioritate în societăţile de mai 
târziu. Deşi romanii au avut reprezentarea clară dintre dreptul public şi dreptul privat, ei nu au teoretizat 
această distincţie. 

Potrivit lui Ulpian: “Publicum ius est quod ad statum rei romane spectat; privatum quod ad 
singulorum utilitatem” (Dreptul public este cel care se referă la organizarea statului roman, iar dreptul 
privat la interesele fiecăruia). Această definiţie este criticabilă, deoarece Ulpian credea în mod eronat 
că există norme ale dreptului care reflectă interese individuale. 

Adevăratul criteriu este însă obiectul de reglementare. 

§ 2. Importanţa dreptului privat roman 

Studiul dreptului roman prezintă importanţă, pentru că, pentru prima oară în istoria lumii, romanii 
au creat alfabetul juridic, terminologia juridică, încât în societatea romană ideile juridice erau exprimate 
într-un limbaj aparte, special. Acest limbaj este de o mare precizie, funcţionează într-un sistem logic 
extrem de sever, oferă posibilitatea realizării unor ample sinteze, precum şi posibilitatea construirii unor 
figuri juridice simetrice. 

Studiul dreptului roman are o importanţă şi o semnificaţie aparte pentru poporul român, deoarece 
dreptul românesc s-a format şi a evoluat sub influenţa dreptului roman. 

Această influenţă s-a manifestat, în mod pregnant, în trei momente principale: 

e formarea dreptului feudal românesc nescris; 
e elaborarea legiuirilor româneşti feudale scrise; 
e elaborarea codurilor româneşti burgheze (moderne). 

§ 3. Diviziunile dreptului roman 

Dreptul privat roman se subdivide în: 

e drept civil (ius civile); 
e dreptul ginţilor (ius gentium); 
e dreptul natural (ius nature). 

Dreptul civil roman se mai numeşte şi drept quiritar (ius quiritium) sau drept al cetăţenilor romani, 
care se numeau şi quiriţi. 

Cunoaşte trei acceptiuni : 

a) reglementează relaţiile dintre cetăţeni; 
b) se confundă cu jurisprudenţa; 
c) se confundă cu întreg dreptul privat roman, mai puţin dreptul pretorian. 

Dreptul ginţilor (ius gentium) desemnează totalitatea normelor de drept ce reglementează relaţiile 
dintre cetăţeni şi peregrini. 

Intr-o altă accepţiune (Titus Livius), dreptul ginţilor desemnează totalitatea normelor de drept care 
reglementează relaţiile dintre statele cetăţi ale antichităţii, ceea ce în zilele noastre ar corespunde 


dreptului internaţional public. 


In al treilea înţeles, dreptul ginţilor se confundă cu dreptul natural (ius nature). 


Dreptul natural este definit de către jurisconsulţii clasici romani ca fiind un sistem de norme de 
drept care se aplică tuturor popoarelor în toate timpurile. Ba mai mult, spune Ulpian, se aplică tuturor 
vieţuitoarelor. Această concepţie este considerată de romanişti ca fantezistă şi falsă. 

Secţiunea a II-a. Privire istorică 

§ 1. Fondarea Romei 

Istoria Romei a fost periodizată în felul următor: 

___ e perioada democraţiei militare (753 î. e. n. până la jumătatea secolului al VI-lea î. e. n.); 

In evoluţia sa, statul roman a îmbrăcat mai multe forme: 

e regalitatea în formă statală (jumătatea secolului al VI-lea î. e. n. - anul 509 î. e. n.); 
e republica (509 î. e. n. - 27 î. e. n.); 
e imperiul a fost fondat în anul 27 î. e. n. şi cunoaşte, la rândul său, două faze de evoluţie: 
> principatul (27 î. e. n. - 284 e. n.); 
> dominatul (284 e. n. - 565 e. n.). 

§ 2. Epoca prestatală a Romei 

A. Structura socială a Romei în epoca prestatală 

Roma a fost fondată de trei triburi, numite şi triburi fondatoare: latinii, sabinii şi etruscii. 

Populaţia era împărţită în două mari grupuri sociale: 

e patricienii — erau membrii triburilor fondatoare, precum şi urmaşii acestora; 
e plebeii. 
B. Organizarea conducerii sociale 
Factorii de conducere socială au fost în număr de trei: 
e Comitia curiata; 
e regele; 
„e Senatul. 
In competenţa Comitiei curiata intrau: 
a) alegerea regelui; 
b) soluţionarea problemelor majore ale cetăţii; 
c) judecarea celor vinovaţi de crime grave. 

Regele era conducătorul militar şi civil al cetăţii. Putea convoca Adunarea poporului. Soluţiona 
eventualele conflicte ce se puteau declanşa între ginţi. 

Senatul era format din şefii ginţilor. Era chemat să-l sfătuiască pe rege şi să confirme hotărârile 
Adunării poporului. 

§ 3. Apariţia statului roman. Reformele lui Servius Tullius 

Pentru a pune capăt conflictului dintre patricieni şi plebei, regele Servius Tullius a înfăptuit 
două reforme: 

e socială — a împărţit întreaga populaţie a Romei în 5 categorii sociale pe criteriul averii; 
e administrativă — a împărţit întreg teritoriul Romei în triburi (cartiere). 

§ 4. Regalitatea în formă statală 

A. Organizarea socială 

In această perioadă s-a adâncit conflictul dintre patricieni şi plebei, ce fusese generat de factori 
economici, politici şi juridici. 

Astfel: 

e în plan economic toate pământurile cucerite de la duşmani treceau în proprietatea statului cu 
titlu de ager publicus, după care erau date spre folosință numai patricienilor. 

e în plan politic, după reforma lui Servius Tullius, plebeii au obţinut accesul doar la lucrările 
Comitiei centuriata, nu şi la lucrările Comitiei curiata; 

e în plan juridic, normele de drept roman erau aplicabile numai în forma obiceiului juridic, dar 
acele obiceiuri juridice erau ţinute în secret de către pontifi, care proveneau din rândul patricienilor. 

In această epocă - a regalității - pe lângă aceste două categorii, apar şi sclavia, care avea un caracter domestic. 

B. Organizarea statului 

Din punct de vedere politic, Roma a fost condusă de trei factori constituţionali: 

e Adunările poporului; 
e regele; 
e Senatul. 


Adunările poporului erau în număr de două: 
a) Comitia centuriata - avea atribuţiuni de ordin legislativ, electiv şi judecătoresc; 
b) Comitia curiata - exercita atribuţiuni în domeniul religios şi în domeniul dreptului privat. 

Regele exercita atribuţiuni de ordin militar, administrativ, judecătoresc şi religios. 

Senatul s-a transformat într-un organism de stat. Exercita numai un rol consultativ şi aproba 
hotărârile adunărilor poporului. 

§ 5. Republica 

A. Structura socială 

In epoca Republicii distincţia între patricieni şi plebei s-a menţinut până în secolul al III-lea î. e. n., 
când cele două categorii sociale s-au nivelat. 

Au apărut noi categorii sociale: 

e cavalerii; 
e nobilii; 
e proletarii; 
e sclavii. 
B. Organizarea de stat 
Din punct de vedere politic, în epoca Republicii, factorii constituţionali au fost: 
e Adunările poporului; 
e Senatul; 
e magistraţii. 
Adunările populare au fost în număr de patru: 
a) Comitia centuriată; 
b) Comitia curiata; 
c) Concilium plebis; 
d) Comitia tributa. 

Senatul a deținut locul central în viața politică a Romei, în sensul că dirija politica extemă, administra 
provinciile, administra tezaurul public, asigura respectarea tradiţiilor şi moravurilor poporului roman. 

Magistraţii erau înalţi demnitari ai statului, învestiţi cu atribuţii militare, administrative şi judiciare. 

Magistraturile romane nu erau constituite într-un sistem ierarhic. Totuşi, unele dintre acestea erau 
considerate a fi mai importante, deoarece unii dintre magistrați se bucurau de: 

e imperium; 
o potestas. 

Imperium cuprinde dreptul de a comanda armata, de a convoca poporul în adunări, precum 
şi puterea judecătorească (civilă, penală, administrativă). Se bucurau de imperium consulii, 
pretorii şi dictatorii. 

Potestas desemna numai dreptul de a administra. De potestas se bucurau questorii, cenzorii, edilii 
şi tribunii plebei. 

§ 6. Imperiul 

A. Principatul 

Prin efectul războaielor civile s-a ajuns la instaurarea imperiului în anul 27 î. e. n. 

Pentru a menaja susceptibilităţiler poporului şi ale Senatului, Octavian a permis funcţionarea 
tuturor magistraturilor tradiţionale, dar şi-a asumat după câteva reforme succesive, calitatea de consul 
şi calitatea de tribun pe viaţă. 

Din anul 12 î. e. n. dopândeşte şi calitatea de pontifex maximus. 

Pe această cale, Octavian conducea ca un autocrat, cu puteri nelimitate, dar, formal, vechiul 
sistem continua să funcţioneze. 

In realitate, Octavian s-a autointitulat Imperator Caesar Augusti. 

Imperator însemna conducător victorios al legiunilor romane. 

Caesar însemna urmaş al lui Caius lulius Caesar. 

Augustus avea înţelesul de sfânt, demn de a fi venerat. 

A1. Organizarea socială 

In această perioadă apar mutatii profunde în structurile sociale romane. 

Polii opuşi ai societăţii erau: 

a) humiliores (cei săraci); 
b) honestiores (cei bogaţi, cei onorabili). 


Fenomenul sclavagismului este într-o continuă descreştere, lucru ce conduce la apariţia unei noi 
categorii sociale, şi anume cea a colonilor. 

A2. Organizarea politică 

Din punct de vedere formal, puterea era exercită de către: 

e împărat; 
e Senat; 
e magistrați. 

Senatul, din punct de vedere formal, are o competenţă sporită, însă, în fapt, puterea sa era limitată 
voinţei imperiale. 

Pe lângă vechile magistraturi sunt create altele noi: 

B. Dominatul 

B1. Organizarea socială 

In epoca Dominatului, evoluţia structurilor sociale continuă. 

Marii latifundiari se constituie în caste închise şi ereditare, cu cetăţi şi armate proprii. 

Polii opuşi ai societăţii se numeau acum: 

e humiliores (cei săraci); 
e potentiores (cei puternici). 

Sclavia decade şi mai mult, iar prizonierii de război nu mai sunt transformați în sclavi, ci în coloni servi. 

B2. Organizarea politică 

Conducătorul statului este denumit “dominus et deus” (stăpân şi zeu) este un monarh cu puteri absolute. 

Structurile politice clasice sunt total golite de conţinut în această epocă, locul lor fiind ocupat de noi 
organe de conducere, alcătuite dintr-o castă, de funcţionari, ce îşi desfăşura activitatea în jurul împăratului. 

Senatul este înlocuit cu un Sfat imperial (Consistorium principis), alcătuit din oameni de 
încredere ai împăratului, care îi urmau directivele. 

După moartea lui Teodosiu | (395 e. n.), Imperiul roman se împarte în Imperiul Roman de apus şi 
Imperiul roman de Răsărit. 

Imperiul roman de răsărit a existat până în anul 565 e. n., moment în care se transformă în 
Imperiul Bizantin, în care instituţiile politice şi juridice de tip sclavagist au fost înlocuite cu unele de tip 
feudal, iar limba latină a fost înlocuită cu limba greacă. 

Imperiul roman de apus a dăinuit până în anul 476 e. n., ocazie cu care ultimul său conducător, 
Romulus Augustulus, a fost detronat de către Odoacru, conducătorul triburilor de heruli. 

§ 7. Epocile dreptului privat roman 

Istoria dreptului privat roman este periodizată de către cei mai mulţi autori în trei epoci: 

e epoca veche - a dăinuit de la mijlocul secolului al VI-lea î. e. n. până în anul 27 î. e. n.; este 
corespunzătoare epocii regalității şi republicii; 

e epoca clasică — a dăinuit din anul 27 î. e. n. până în anul 284 e. n.; corespunde primei faze a 
imperiului, şi anume principatul; 

e epoca postclasică — a dăinuit din anul 284 e. n. până în anul 565 e. n.; corespunde dominatului. 


ÎNTREBĂRI RECAPITULATIVE 


]. Ce definiţii au dat romanii dreptului şi ştiinţei dreptului în epoca clasică şi postelasică din 
care rezultă persistenţa vechii confuzii între drept, morală şi religie. 

Ce şcoală de drept roman a fost fondată în secolul al XIV-lea şi ce finalitate a avut aceasta? 
Prin ce s-a remarcat Şcoala istorică de drept roman creată în secolul al XVI-lea în Franţa? 
Cum a definit Ulpian dreptul public şi dreptul privat? 

Arătaţi momentele principale în care s-a manifestat pregnant influența dreptului roman 
asupra formării şi evoluţiei dreptului românesc. 

Ce sunt proletarii? 

Cum a luat naştere concilium plebis? 


E iati în 


IS 


CAPITOLUL II 
IZVOARELE DREPTULUI PRIVAT ROMAN 


Secţiunea |. Formele de exprimare ale dreptului privat roman 

§ 1. Noţiunea de izvor al dreptului 

Are mai multe înţelesuri: 

eîn sens material, noţiunea de izvor de drept desemnează totalitatea relaţiilor materiale de 
existenţă ce determină într-o societate dată o anumită reglementare juridică; 

e ca sursă de cunoaştere a dreptului, desemnează documentele în baza cărora puteam cunoaşte 
normele şi instituţiile specifice unui sistem de drept; 

e în sens formal, desemnează acele forme de exprimare ale dreptului, în virtutea cărora normele de 
conduită capătă valoare de normă juridică şi devin astfel obligatorii. 

§ 2. Obiceiul 

Este constituit din acele reguli nescrise care, aplicate continuu şi îndelungat, capătă forță juridică. 

Obiceiul este cel mai vechi izvor de drept. 

După apariţia statului, fizionomia obiceiului se schimnbă, în sensul că numai acele obiceiuri 
convenabile şi utile intereselor dominante capătă sancţiune juridică. 

Timp de un secol de la fondarea statului roman, obiceiul a reprezentat singurul izvor de drept. 

Jurisconsultul Salvius lulianus a arătat că obiceiul reprezintă voinţa comună a poporului şi că are o 
funcţie abrogatoare. 

In epoca postclasică, în contextul decăderii producţiei de mărfuri, a revenirii la practicile economiei 
naturale şi a descompunerii treptate a statului, obiceiul îşi recapătă importanţa sa de odinioară. 

§ 3. Legea 

A. Legea 

Prin cuvântul “ex” (lege) romani desemnau o convenţie obligatorie între părţi: 

a) contract - intervenea între două persoane; 

b) lege - intervenea între magistrat şi popor. 

Procedura de adoptare a legilor romane cunoaşte mai multe etape: 

e în prim etapă, magistratul publica prin edictul său conţinutul legii; 

e apoi poporul, întrunit în adunări ad-hoc, dezbătea acest proiect; 

e după 24 de zile, poporul, întrunit în comiţii, se pronunţa asupra proiectului; 

e după votarea legii, ultima etapă o reprezenta ratificarea din partea Senatului roman. 
Legea cuprindea trei părţi: 

a) praescriptio; 

b) rogatio; 

c) sanctio. 
După natura sanctiunii, legile se clasificau în trei categorii: 

e leges perfectae; 

e leges imperfectae; 

e leges minus quam perfectae. 

B. Legea celor XII Table A 

A apărut pe fondul conflictului dintre patricieni şi plebei, care cereau publicarea dreptului. În anul 451 î. e. n. 
s-a fost formată o comisie compusă din zece persoane, care a redactat normele de drept şi le-a publicat în 
Forum pe zece table de lemn. In anul 449 î.e.n. s-a constituit o nouă comisie, a cărei sistematizare a fost 
publicată pe 12 table de bronz 

Legea celor XII Table cuprindea codificarea vechiului drept cutumiar. Conţine atât dispoziţii de 
drept public, cât şi de drept privat, constituind un adevărat cod. 

Textul Legii celor XII Table nu s-a păstrat, tablele de bronz fiind distruse în anul 390 î. e. n., cu 
prilejul incendierii Romei de către gali. Dar Legea celor XII Table s-a imprimat pentru totdeauna în 
conştiinţa poporului roman, fiind considerată simbol al spiritualităţii sale. In acest sens, Cicero spunea, 
la patru secole după publicarea legii, că memorarea acesteia constituia o lecţie obligatorie pentru elevi, 
o “carmen necesarium” . 


Legea celor XII Table reprezintă o creaţie originală, neinspirată, după cum au afirmat unii, după 
dreptul grec, întrucât prin dispoziţiile sale ea reflectă în mod fidel condiţiile sociale şi economice de la 
jumătatea secolului al V-lea î. e. n., fiind un produs autentic roman. 

Această lege nu a fost niciodată abrogată, fiind în vigoare vreme de unsprezece secole. 

Către sfârşitul Republicii şi începutul Imperiului dispoziţiile sale au devenit inaplicabile. 

Cea mai bună reconstituire a legii a făcut-o profesorul Paul Frederic Girard. 

§ 4. Edictele magistraţilor 

La intrarea în funcţie, magistraţii romani beneficiau de ius edicendi, adică de dreptul de a publica 
un edict prin care arătau cum înţeleg să-şi exercite funcţiile şi ce mijloace juridice vor utiliza în acest 
scop. Edictul publicat era valabil vreme de un an, adică atâta timp cât dura magistratura. 

Edictele erau de 2 feluri: 

e perpetua - erau valabile pe întreaga durată a magistraturii; 
e repentina - erau date cu prilejul unor sărbători. 

Edictele care prezintă cea mai mare importanţă sunt edictele pretorilor, căci pretorii au sancţionat 
noi drepturi subiective pe cale procedurală. 

Dreptul astfel creat a fost denumit drept pretorian. 

Fizionomia edictului pretorului se compune din două părti: 

e edictum vetus - cuprindea dispoziţiile preluate din edictele altor pretori; 

„e edictum novum. 

In perioada Principatului, împăratul Hadrian (117-138 e. n.) a ordonat jursiconsultului Salvius lulianus 
să redacteze edictul pretorului într-o formă definitivă, de la care pretorii nu s-au mai putut abate. 

Deşi textul edictului perpetuu nu ne-a parvenit, el a fost reconstituit la sfârşitul secolului al XIX-lea 
de către Otto Lenel, care a arătat că edictul perpetuu cuprindea patru părţi: 

e Partea | — Organizarea proceselor; 

e Partea a Il-a — Mijloace procedurale de drept civil; 

e Partea a III-a — Mijloace procedurale de drept pretorian; 
e Partea a IV-a — Executarea sentinţelor. 

§ 5. Raportul dintre dreptul civil şi dreptul pretorian 

Intr-un text roman se afirma “pretor ius facere non potest' (pretorul nu poate crea drept). 

Pe de altă parte, într-un alt text clasic se arăta că “ius praetorium este viva vox iuris civilis” (dreptul 
pretorian este vocea vie a dreptului civil). În realitate, ele se susţin şi se completează reciproc, 
întrucât se interpretează în sensul că pretorul nu poate crea drept civil. 

Această activitate cu caracter creator a pretorului ne este clar înfăţişată într-un text celebru 
cuprins în Digestele lui Justinian, conform căruia: “ius praetorium este quod praetores introduxerunt 
adiuvandi vel suplendi vel corrigendi iuris civilis gratia, propter utilitatem publicam” (dreptul pretorian 
este cel introdus de către pretori pentru a veni în ajutorul dreptului civil, pentru a-l completa şi pentru 
a-l modifica în conformitate cu binele public). 

Din acest text rezultă clar că dreptul pretorian se defineşte numai în raport cu dreptul civil şi că 
pretorul acţionează pe trei căi în vederea adaptării vechiului drept civil roman la noile cerinţe de viaţă. 

e adiuvandi iuris civilis gratia (pretorul vine în sprijinul dreptului civil). 
e supplendi iuris civilis gratia (completare a legii). 
e corrigendi iuris civilis gratia (modificarea dreptului civil) 

§ 6. Jurisprudenta 

A. Noţiune şi evoluție 

Jurisprudenta este ştiinţa dreptului roman, creată de către jurisconsulţi prin interpretarea creatoare 
a vechilor legi. 

Jurisconsulii erau oameni de ştiinţă, cercetători ai dreptului, care printr-o ingenioasă interpretare a 
vechilor idei ajungeau la rezultate diferite fată de cele avute în vedere de acele legi, iar în unele cazuri 
chiar la rezultate opuse. Jurisconsulţii nu erau funcţionari publici, erau simpli particulari, care dintr-un 
imbold intern se dedicau cercetării normelor de drept. 

La origine, activitatea jurisconsulţilor se mărginea la a preciza care sunt normele juridice aplicabile la 
anumite cazuri, care sunt formulele corespunzătoare fiecărui tip de proces şi care sunt cuvintele solemne 
pe care părţile erau obligate să le pronunţe cu ocazia judecării procesului. Spre sfârşitul epocii vechi, 
jurisprudenţa a dobândit un caracter ştiinţific. In dreptul clasic, jurisprudenţa a atins culmea strălucirii 


sale, deoarece în această epocă a fost elaborat acel limbaj limpede, elegant şi precis, în măsură să 
dea expresia cuvenită oricărei idei şi instituţii juridice. In dreptul postclasic, odată cu decăderea 
generală a societăţii romane, jurisprudenţa cunoaşte şi ea un proces de decădere. 

B. Jurisprudenta în epoca veche 

B1. Jurisprudenţa sacrală. 

Până în anul 301 î. e. n. jurisprudenţa a avut un caracter sacral. Acest caracter decurge din faptul 
că în momentul adoptării Legii celor XII Table nu s-a publicat întregul drept privat roman, ci numai 
dreptul material. Dreptul procesual, adică dreptul care guvernează desfăşurarea proceselor, nu s-a 
publicat, fiind ţinut în continuare în secret de către pontifi, aşa încât jurisprudenţa a avut în acea 
perioadă un caracter religios. 

B2. Jurisprudenta laică 

In anul 301 î. e. n., un dezrobit al cenzorului Appius Claudius Caecus, pe nume Gnaeus Flavius, a 
publicat dreptul procesual în forum (zilele faste şi formulele solemne ale proceselor). 

Pe de altă parte jurisconsulţii, chiar şi cei din epoca veche, desfăşurau şi o activitate cu implicaţii 
practice, oferind cetăţenilor consultaţii juridice sub trei forme: 

e respondere - consultaţii juridice oferite în orice problemă de drept; 
e cavere - consultaţii în legătură cu forma actelor juridice; 
e agere - consultaţiile acordate judecătorilor. 

Cei mai valoroşi jurisconsulţi ai epocii vechi au trăit între secolele II şi | î. e. n. 

C. Jurisprudenta în epoca clasică 

La începutul epocii clasice, în vremea lui August, se conturează două şcoli de drept (în sensul de 
curente ale gândirii juridice): 

e şcoala sabiniană, fondată de către Capito, ce urma linia de gândire a Legii celor XII Table. 

e şcoala proculiană, fondată de către Labeo, ce urma linia de gândire a edictului pretorului. 

La începutul secolului al II-lea e. n. deosebirile dintre cele două şcoli dispar. 

D. lus publice respondendi 

In vremea lui August a fost creat ius publice respondendi, adică dreptul de a oferi consultaţii cu 
caracter oficial. 

Printr-o reformă a sa, August a decis ca anumiţi jurisconsulţi, care se aflau în grațiile sale, să fie 
învestiţi cu dreptul de a da consultaţii întărite cu autoritatea principelui. Acele consultaţii, date de către 
jurisconsulţii învestiţi cu ius publice respondendi ex auctoritate principis erau obligatorii pentru 
judecători, dar erau obligatorii numai pentru speța respectivă, nu şi pentru cazurile similare. 

Reforma lui August a fost dusă mai departe de către Hadrian, care a hotărât ca toate consultaţiile 
oferite de către jurisconsulţii învestiţi cu ius publice respondendi sunt obligatorii atât pentru speta în 
care au fost solicitate, cât şi pentru cazurile asemănătoare. 

Din acel moment se poate afirma că jurisprudenţa romană a devenit izvor formal de drept. 

E. Jurisprudenta în epoca postclasică 

In epoca postclasică jurisprudenţa a cunoscut un proces de decădere, în sensul că nu se mai 
realizau lucrări originale. Mai mult, cu ocazia judecării proceselor, părţile sau avocaţii acestora invocau 
soluţiile oferite de către jurisconsulții clasici. 

F. Legea citaţiilor 

In epoca postclasică, cu ocazia judecării proceselor, părţile sau avocaţii acestora invocau soluţiile 
oferite de către jurisconsulţii clasici. Intrucât jurisprudenţa clasică era de necuprins, părţile şi unii 
avocaţi falsificau textele clasice. 

De aceea, în anul 426 e. n. s-a dat Legea citaţiunilor de către împăratul Valentinian al III-lea. 
Potrivit dispoziţiilor acestei legi, părţile puteau cita în faţa judecătorilor texte numai din lucrările a cinci 
jurisconsulţi clasici, şi anume Papinian, Paul, Ulpian, Gaius şi Modestin. 

§ 7. Senatusconsultele 

In epoca Republicii, hotărârile Senatului nu erau obligatorii, neavând putere de lege. 

In vremea împăratului Hadrian, hotărârile Senatului au devenit izvor de drept în sens formal. 

Procedura de adoptare a senatusconsultului se limita la citirea proiectului de către împărat ori de 
către reprezentantul său, fără a mai aştepta rezultatul votului. 

$ 8. Constituţiunile imperiale 

Constituţiunile imperiale au devenit izvor de drept în sens formal tot în vremea împăratului 


A ya 


Hadrian. Până în acel moment, hotărârile împăratului aveau natura juridică a edictelor magistraţilor, în 

sensul că erau valabile numai pe durata magistraturii imperiale. După reforma lui Hadrian, hotărârile 
imperiale au devenit obligatorii pentru totdeauna. 

Ele erau împărțite în patru categorii: 

e edicta; 

e mandata; 
e decreta; 
e rescripta. 

Secțiunea a ll-a. Opera legislativă a lui Justinian 

A. Codul lui Justinian este o culegere de constituţiuni imperiale date între epoca lui Hadrian şi 
anul 529 e. n., când a fost elaborată prima ediţie a Codului. Acea ediţie a Codului nu ne-a parvenit, 
deoarece s-a pierdut. Din fericire, în anul 534 e. n., comisia lui Tribonian a elaborat a doua ediţie a 
Codului — “Codex repetitae praelectionis”, care a ajuns până la noi. 

Codul lui Justinian este sistematizat în 12 cărţi, cărţile sunt împărţite în titluri, titlurile în 
constituțiuni, iar unele constituţiuni sunt împărţite şi în paragrafe. 

Deoarece Codul lui Justinian urma să aibă o finalitate practică comisia a selecționat numai 
constituțiunile rămase în vigoare. Ba mai mult, textele depășite au fost astfel adaptate încât să poată fi 
aplicate în practică. , 

Codul cuprinde atât dispoziții de drept public, cât şi dispoziţii de drept privat. In două cărţi sunt 
cuprinse şi câteva dispoziţii de drept canonic. 

B. Digestele lui Justinian au fost adoptate în anul 535 e. n. Această lucrare enciclopedică este o 
culegere de fragmente din lucrările jurisconsulţilor clasici. 

Metoda de lucru a comisiei a fost elaborată chiar de către Justinian prin trei constituţiuni imperiale, 
care mai apoi au devenit prefețe ale Digestelor. 

Prin 50 de constituţiuni imperiale s-a pus capăt tuturor controverselor şi s-au desființeze toate 
instituţiile juridice depăşite. 

Pentru elaborarea Digestelor, comisia a valorificat peste 2000 de lucrări clasice, pe care le-a considerat 
cele mai valoroase, iar fragmentele extrase din cele 2000 de lucrări au fost sistematizate în 50 de cărţi. 
Cărţile au fost împărţite în titluri, fragmente şi paragrafe. La începutul fiecărui fragment se afla câte o 
inscriptio, în care era indicat numele jurisconsultului, precum şi lucrarea din care textul a fost extras. 

Digestele lui Justinian au fost tipărite în numeroase ediţii. Cele mai bune ediţii au fost cele îngrijite 
de Th. Mommsen, din 1870, şi de Pietro Bonfante, din 1931. 

C. Institutele (Institutiones) au fost publicate în anul 533. Institutele lui Justinian sunt, ca şi 
Institutele clasice, un manual adresat studenţilor în drept. 

Institutele sunt formate din patru cărţi, care se împart în titluri, iar titlurile în paragrafe. 

D. Novelae cuprind constituțiunile imperiale date de către împăratul Justinian din anul 534 până în 
anul 565, fără a se ţine cont de faptul dacă acestea erau sau nu în vigoare. Sistematizarea lor într-o 
formă unitară s-a făcut după moartea Împăratului de către persoane particulare. A 

Opera legislativă a lui Justinian a fost publicată pentru prima oară în anul 1489. Incepând din 
secolul al XVI-lea a fost denumită “Corpus iuris civilis” (culegere a dreptului civil), denumire ce este 
folosită şi astăzi. 


ÎNTREBĂRI RECAPITULATIVE 


Care erau părțile legii? 

Ce prevedea Legea citaţiunilor? 

Care este deosebirea între senatusconsulte şi constituţiuni imperiale? 

De câte feluri sunt constituţiunile imperiale? Trataţi, la alegere, două dintre ele. 

Arătaţi din ce se compune opera legislativă a lui Justinian şi trataţi la alegere două 
dintre componente. 


bd pac Ie Ia 

CAPITOLUL III j 
PROCEDURA CIVILĂ ROMANĂ 


Secţiunea |. Procedura legisacţiunilor 

§ 1. Definiţia şi evoluţia procedurii civile romane 

Procedura civilă romană cuprinde totalitatea normelor juridice care guvernează desfăşurarea 
proceselor private. 

In evoluţia dreptului roman s-au succedat trei sisteme procedurale: 

e Procedura legisacţiunilor — epoca veche; 
e Procedura formulară — epoca clasică; 
e Procedura extraordinară — epoca postclasică. 

Procedura legisacţiunilor şi procedura formulară prezintă anumite particularităţi comune, întrucât 
ambele proceduri cunosc desfăşurarea procesului în două faze distincte: 

e faza in iure — este prima fază, care se desfăşoară în faţa magistratului; 
e faza in iudicio — este a doua fază, ce se desfăşoară în faţa judecătorului. 

Magistratul pronunţa anumite cuvinte solemne cu efecte juridice bine precizate. 

In procedura formulară magistratul desfăşura o susţinută activitate creatoare prin utilizarea unor 
mijloace procedurale, putând sancţiona noi drepturi subiective, precum şi noi principii de drept. 

In procedura extraordinară, introdusă în epoca postclasică, a dispărut diviziunea procesului în 
două faze, dezbaterile fiind conduse de o singură persoană dela începutul până la sfârşitul procesului. 

§ 2. Caracterele procedurii legisacţiunilor 

Termenul de “legisacţiune” (acţiune a legii) desemnează primul sistem procedural roman şi ne 
arată că orice acţiune, ca mijloc de valorificare a unui drept subiectiv, se întemeiază pe lege. 

Procedura legisacţiunilor consacră cinci tipuri de procese, care se numesc acţiuni ale legii, de 
unde şi termenul de “legisacţiuni”. Primele trei legisacţiuni erau utilizate în vederea recunoaşterii pe 
cale judiciară a unor drepturi subiective şi se numeau legisacţiuni de judecată. Celelalte două tipuri de 
procese erau pentru punerea în aplicare a sentinţelor pronunţate prin legisacţiunile de judecată şi se 
numeau legisacţiuni de executare. 

Legisacţiunile de judecată erau: 

e sacramentum — prin jurământ, pariu; 
e judicis arbitrive postulatio — cerere de judecător sau de arbitru; 
e condictio — prin somaţie. 
Legisacţiunile de executare erau: 
e manus iniectio — punerea mâinii; 
e pignoris capio — luare de gaj. 
Atât legisacţiunile de judecată, cât şi legisacţiunile de executare prezintă anumite caractere comune: 
e caracterul judiciar; 
e caracterul legal; 
e caracterul formalist. 

§ 3. Desfăşurarea procesului în sistemul procedurii legisacţiunilor 

A. Faza in iure (în fața magistratului) 

In procedura legisacţiunilor procesul se desfăşoară în două faze: 

e faza in iure — se desfăşoară în faţa magistratului; 
e faza in iudicio — se desfăşoară în faţa judecătorului. 

Complexul de reguli care guvernează desfăşurarea procesului civil roman în două faze este 
desemnat prin expresia “ordo iudiciorum privatorum”. 

Prima regulă în faza in iure este aceea că procesul are un caracter consensual, ceea ce însemna 
că era obligatorie prezenţa ambelor părţi în faţa magistratului pentru ca procesul să poată începe. 

Citarea pârâtului în faţa magistratului trebuia făcută chiar de către reclamant. Statul nu avea nici o 
atribuţie în această privinţă. 

a) Procedee de citare. 
Reclamantul putea utiliza unul din următoarele trei procedee de citare: 
e in ius vocatio; 

e vadimonium extrajudiciar,; 
e condictio. Ă 

b) Activitatea părţilor în faţa magistratului. In faţa magistratului reclamantul arăta, prin cuvinte 
solemne, corespunzătoare procesului organizat, care sunt pretenţiile sale. 

Faţă de pretenţiile reclamantului, pârâtul putea adopta trei atitudini: 

e să recunoască pretenţiile reclamantului - atrăgea condamnarea pârâtului; 
e să nege pretenţiile reclamantului - conducea la trecerea în faza a doua a procesului; 
e să nu se apere în mod corespunzător - atrăgea condamnarea părâtului. 

În funcţie de legisacţiunea care se organiza şi de obiectul procesului, magistratul pronunţa unul 

dintre următoarele cuvinte: 
edo - magistratul confirma judecătorul ales de către părti; 
e dico - magistratul atribuia obiectul litigios, cu titlu provizoriu, uneia dintre părţi; 
e addico - magistratul ratifica declaraţia unei părţi. 

c) Magistraţii judiciari. In istoria vechiului drept roman atribuţiunile jurisdicţionale au fost deţinute 
de către diferite persoane. 

Astfel, în epoca regalității, organizarea proceselor era de competenţa regelui. 

După fondarea Republicii, atribuţiunile jurisdicţionale au fost preluate de către cei doi consuli. 

Din anul 367 î. e. n., după crearea preturii, pretorul urban a preluat de la consuli jurisdicţia 
contencioasă, aceştia din urmă păstrând numai jurisdicţia graţioasă. 

Din anul 242 î. e. n., organizarea proceselor dintre cetăţeni şi peregrini, precum şi a proceselor 
dintre peregrini, a revenit pretorului peregrin. 

Procesele asupra tranzacţiilor din târguri erau organizate de către edilii curuli. 

In Italia organizarea proceselor revenea reprezentanţilor pretorului urban şi magistraţilor 
municipali, iar în provincii guvenatorilor de provincii. 

Dreptul magistratului de a organiza un proces era desemnat prin termenul “jurisdictio” (jurisdicție). 

După rolul pe care magistratul îl avea în organizarea proceselor, jurisdicţia era de două feluri: 

e contencioasă (contentiosa); 

„Ţ7 e graţioasă (gratiosa sau voluntaria). 

In faza in iure, ultimul act era litis contestatio (atestarea procesului), care în procedura 
legisactțiunilor consta în luarea de martori, care aveau rolul de a atesta voința părților de a ajunge în 
faţa judecătorului în vederea obţinerii unei sentinţe. 

d) Procedee de soluţionare a unor litigii pe cale administrativă de către pretor 

Pretorul putea soluţiona anumite litigii fără a mai trimite părţile în faţa judecătorului printr-unul din 
următoarele procedee: 

a) stipulaţiunile pretoriene; 

b) missio in possessionem; 

c) interdicta (intedictele); 

d) restitutio in integrum (repunerea în situația anterioară). 

B. Faza in iudicio (în fața judecătorului) 

a) Activitatea părţilor. In faţa judecătorului părţile se exprimau în limbajul comun. 

Puteau fi aduse probe srise şi orale. 

În sprijinul părţilor veneau şi avocaţii. 

După ce luau cunoştinţă de afirmaţiile părţilor, de probele administrate şi de pledoariile avocaţilor, 
judecătorul se pronunţa potrivit liberei sale convingeri. 

In faza in iudicio procesul se putea desfăşura şi în lipsa unei singure părţi, întrucât judecătorul 
dădea dreptate părţii care s-a prezentat la proces. 

Judecătorul se putea pronunţa: 

e cu privire la existenţa unui drept - “judecător unic” (iudex unus). 
e în legătură cu întinderea unui anumit drept - “arbitru” (arbiter). 

b) Judecătorii. În dreptul roman vechi şi clasic, judecătorul era o persoană particulară, aleasă de 
către părţi şi confirmată de către magistrat. 

Judecătorii erau persoane particulare, în sensul că profesia de judecător nu exista. 

Iniţial, lista judecătorilor se confunda cu cea a senatorilor, pentru ca mai târziu să poată fi aleşi ca 
judecători şi cavalerii. 

În afară de judecătorul unic, la romani funcționau şi anumite tribunale. Unele dintre acestea erau 
nepermanente, pe când altele erau permanente. 

Tribunalele nepermanente se compuneau dintr-un număr nepereche de judecători (recuperatores), 
care judecau procesele dintre cetăţeni şi peregrini. 

Tribunalele permanente erau în număr de două: 

e decemviri litibus iudicandis (cei zece bărbaţi care să judece procesele); 
e centumviri litibus iudicandis (cei o sută de bărbaţi care să judece procesele). 

Secţiunea a Il-a. Procedura formulară 

Ş 1. Apariţia procedurii formulare 

Intre anii 149 şi 126 î. e. n. s-a dat Legea Aebutia s-a introdus procedura formulară. Această lege 
a permis însă aplicarea în paralel şi a legisacţiunilor. Intrucât nimeni nu mai folosea legisacţiunile, 
împăratul August a dat legile luliae Judiciarie, prin care legisacţiunile au fost desfiinţate în mod expres. 

§ 2. Rolul şi structura formulei 

Faţă de procedura legisacţiunilor, procedura formulară prezenta mai multe avantaje. 

In primul rând, părţile se puteau exprima în limbajul obişnuit chiar şi în fața magistratului, 
nemaiutilizând formulele solemne. 

De asemenea, s-a pus la dispoziţia pretorului un mijloc procedural numit formula, prin intermediul 
căruia pretorul putea extinde sfera reglementării juridice. 

Formula era un mic program de judecată prin care pretorul arăta judecătorului cum să soluţioneze litigiul. 

Formula avea o structură proprie, în sensul că formula cuprindea: 

e patru părţi principale; 
e două părţi secundare sau acesorii. 

Orice formulă începea cu numirea în calitate de judecător a persoanei care a fost aleasă în acest 
scop de către părţi şi confirmată de către magistrat. Spre exemplu, “Octavian iudex esto”. 

Cele patru părţi principale ale formulei erau: 

e intentio (intenţia); 

e demonstratio (demonstratia); 
e adiudicatio (adjudecarea); 

e condemnatio (condamnarea). 

Părțile accesorii ale formulei erau: 

e prescriptiones (prescriptiuinile) şi 

„e exceptiones (excepțiunile). 

In dreptul clasic roman, exceptiunile au avut un caracter absolutoriu. Odată cu introducerea 
excepțiunilor, s-a dat posibilitatea pârâtului de a face şi el anumite afirmaţii, de a formula pretenţii în 
acelaşi proces. Sistemul procedurii formulare permitea însă pârâtului să formuleze pretenţii proprii în 
acelaşi proces pe cale de excepţiune, cu condiţia să fi cerut magistratului în prima fază a procesului 
introducerea excepţiunii în formulă, căci, dacă excepţiunea nu era introdusă în formulă, judecătorul nu 
o lua în considerare, întrucât judecătorul era sclavul formulei. 

Faţă de excepţiunea opusă de pârât, reclamantul putea cere introducerea în formulă a unei replici 
căreia, la rândul său, pârâtul îi putea opune o duplică. 

§ 3. Desfăşurarea procesului în sistemul procedurii formulare 

In sistemul procedurii formulare procesul se desfăşura tot în două faze. 

A. Faza in iure 

In această fază a procesului au apărut elemente noi cu privire la citare, activitatea părţilor şi a pretorului. 

a) Astfel, în materia citării se aplicau în continuare cele trei procedee cunoscute încă din 
procedura legisacţiunilor, la care se adaugă o acţiune specială acordată reclamantului împotriva 
pârâtului care refuză să se prezinte la proces. Missio in possessionem devine executorie. 

b) Activitatea părţilor. Caracterul consensual al procesului se păstrează. Părţile foloseau limbajul 
obişnuit. Faţă de pretenţiile reclamantului, pârâtul putea adopta una dintre cele trei atitudini pe care le 
cunoaştem de la procedura legisacţiunilor. Procesele care aveau ca obiect o sumă de bani puteau fi 
soluționate chiar în faţa magistratului prin pronunţarea unui jurământ necesar (iusiurandum 
necessarium). La încheierea dezbaterilor în faţa magistratului, pretorul acorda reclamantului acţiunea 
sau i-o refuza. Dacă pretenţiile reclamantului erau găsite întemeiate, pretorul îi elibera o acţiune civilă, 
când exista o acţiune corespunzătoare. Atunci când edictul nu cuprindea o acţiune potrivită, pretorul 

creea o acţiune nouă, redactată potrivit cu elementele litigiului, dând astfel reclamantului posibbilitatea 
de a-şi valorifica pretenţiile. 

c) Litis contestatio. După ce formula era redactată, avea loc ultimul act în faţa magistratului, 
numit litis contestatio. 

In sistemul procedurii formulare, litis contestatio consta din remiterea unei copii de pe formulă sau 
dictarea ei de către reclamant pârâtului. 

Litis contestatio producea trei efecte: 

e efectul extinctiv - dreptul dedus în justiţie de către reclamant se stinge; 
e efectul creator - în locul dreptului iniţial se năştea un drept nou, care purta invariabil asupra 
unei sume de bani, şi anume acea sumă de bani la care judecătorul îl condamna pe pârât; 
e efectul fixator - se fixează definitiv elementele reale şi elementele personale ale procesului.. 
B. Faza in iudicio 

In faţa judecătorului procesul se desfăşura, în linii mari, după regulile cunoscute de la procedura 
legisacţiunilor. In această perioadă s-au admis anumite motive de amânare a procesului. 

C. Reprezentarea în justiţie 

In procedura formulară s-a introdus reprezentarea în justiţie. 

Prin reprezentarea în justiţie înțelegem sistemul juridic prin care o persoană, numită reprezentant, 
participă la proces în numele altei persoane, numită reprezentat. 

In procedura legisacţiunilor un asemenea sistem nu putea funcţiona. Dar, în sistemul procedurii 
formulare s-a admis mai întâi reprezentarea imperfectă în justiţie, iar mai apoi reprezentarea perfectă. 

In cazul reprezentării imperfecte, efectele sentinţei se produceau asupra reprezentantului. 

Reprezentarea imperfectă în justiţie a fost creată prin utilizarea formulei cu transpoziţiune. 

Pe baza unor inovaţii ale jurisprudenţei s-a admis, tot în epoca clasică, sistemul reprezentării 
perfecte, situaţie în care efectele sentinței se produceau direct asupra reprezentatului, deşi 
reprezentantul era acela care participa la proces. 

Cel mai vechi reprezentant în justiţie se numea cognitor, care era constituit prin pronunţarea unor 
cuvinte solemne şi în prezenţa adversarului. Mai târziu s-a admis şi un alt reprezentant în justiţie, numit 
procurator, desemnat fără forme solemne şi chiar în absenţa adversarului. 

§ 4. Acţiuni 

Noţiunea de “acţiune” şi înţelesul ei se schimbă în procedura formulară., întrucât prin utilizarea 
creatoare a formulei pretorul putea asigura valorificarea oricăror pretenţii legitime pe cale judiciară. 

In procedura formulară acţiunea este cererea adresată de către reclamant magistratului de a i se 
elibera o formulă, iar echivalarea formulei echivala cu acordarea acţiunii în justiţie. 

a) Cea mai veche clasificare, cunoscută încă din epoca Legii celor XII Table, era cea în: 

e acțiuni reale (acţiuni in rem); 
e acțiuni personale (acţiuni in personam). 
b) Textele dreptului roman ne înfăţişează o clasificare a acţiunilor în: 
e acţiuni civile; 
e acţiuni honorarii. 
Acţiunile honorarii se împart în trei categorii: 
a) acţiuni in factum; 
b) acţiuni ficticii; 
c) acţiuni cu formula cu transpoziţiune. 

c) Acţiuni directe şi acţiuni utile 

d) Acţiuni populare şi acţiuni private 

e) Acţiuni de drept strict şi acţiuni de bună credinţă 

f) Acţiunile arbitrarii (iudicia arbitraria) 

§ 5. Efectele sentinţei 

Sentința pronunţată de către judecător producea anumite efecte juridice. 

Sentința de absolvire avea un singur efect, şi anume forţa juridică (autoritatea lucrului judecat). 

Sentinta de condamnare are însă un dublu efect, şi anume: forţa executorie şi forţa juridică. 

A. Forţa executorie a sentinţei 

Forţa executorie a sentinţei era asigurată prin actio iudicati. Prin această acţiune, reclamantul îl 
aducea pe pârât în faţa magistratului, arătând că pârâtul refuză să plătească suma de bani stabilită 

prin sentinţa de condamnare. Dacă în faţa magistratului debitorul recunoaşte că are de plătit o sumă 
de bani, procedura se încheia prin eliberarea unui decret de executare, prin care magistratul ordona: 

e fie aducerea debitorului în închisoarea personală a creditorului; 

e fie trimiterea creditorului în detenţiunea bunurilor debitorului. 

Atunci când debitorul nu recunoștea justeţea cererii creditorului, contestând sentinţa sau afirmând 
că a plătit, actio iudicati dădea naştere unui nou proces. Dacă debitorul pierdea şi acest proces, urma 
să fie condamnat la dublu. i 

Executarea asupra bunurilor. In epoca clasică, alături de executarea asupra persoanei apare, cu 
caracter execepţional, şi executarea asupra bunurilor. 

Executarea asupra bunurilor cunoştea două forme: 

e venditio bonorum (vânzarea în bloc a bunurilor debitorului insolvabil); 
e distractio bonorum (vânzarea cu amănuntul a bunurilor debitorului insolvabil). 

B. Forţa juridică a sentinţei 

Prin forta juridică a sentinței romanii înțelegeau ceea ce modernii numeau autoritatea lucrului judecat. 

Acest principiu s-a impus greu în dreptul roman. In epoca foarte veche, romanii nu au cunoscut 
principiul autorităţii lucrului judecat. Atunci a fost introdusă regula bis de eadem re ne sit actio (nu pot fi 
acordate două legisacţiuni pentru valorificarea aceluiaşi drept). 

In procedura formulară autoritatea de lucru judecat era asigurată faţă de reclamant în virtutea 
efectului extinctiv al lui litis contestatio. Pe cale de interpretare, jurisconsulii au creat principiul res 
iudicato pro veritate accipitur (lucrul judecat se consideră a fi adevărat), principiu sancţionat printr-o 
excepțiune - exceptio rei iudicatae (excepţia lucrului judecat) - , excepţie care putea fi opusă fie de 
către reclamant, fie de către pârât dacă cealaltă parte încerca să redeschidă procesul. 

Secţiunea a III-a. Procedura extraordinară 

S-a aplicat în epoca postclasică. Se desfăşura într-o singură fază. 

Procesul se desfăşura de la început până la sfârşit în faţa magistratului judecător. 

Citarea a dobândit un caracter oficial sau semioficial. 

Procesul se desfăşura într-o clădire, în prezenţa părţilor or a reprezentanţilor şi a avocaţilor. 

Părţile se exprimau în limbajul obişnuit. Incepe o ierarhizare a probelor, în sensul că înscrisurile, 
cele oficiale, dobândesc o forță probantă mai mare decât probele orale. 

Sentința se pronunţa ad ipsam rem (în natură). 

Executarea sentinţei se asigura prin forța de constrângere a statului (manu militari). 

Excepţiunile au devenit minutorii. 


ÎNTREBĂRI RECAPITULATIVE 


«e Ce sunt legisacțiunile? De câte feluri sunt? 

«* Care sunt procedeele de citare în fața magistratului? 

«e Ce atitudini putea adopta pârâtul în faţa magistratului şi care erau consecinţele acestora? 
«e Ce înţelegeţi prin jurisdictie? Cine putea exercita jurisdicţia la romani? 

«œ  Enumeraţi acţiunile în procedura formulară şi detaliaţi acţiunile pretoriene. 

+ Descrieţi efectele sentinței în procedura formulară 

« Ce era venditio bonorum şi descrieţi fazele acesteia. 

CAPITOLUL IV. 
DREPTUL CIVIL ROMAN 


Secţiunea |. Persoane 
§ 1. Capacitatea juridică 
Termenul de “persoane” desemnează subiectele raporturilor juridice. 
Oamenii liberi se împărțeau în două categorii: 
e cetățenii; 
e necetățenii. 

La rândul lor, necetăţenii puteau fi: 
e latini; 
e peregrini. 

Şi cetățenii şi necetăţenii puteau fi: 
e ingenui; 
e dezrobiţi. 

La zona de interferenţă dintre libertate şi sclavie se aflau oamenii semiliberi, care, la rândul lor, se 
clasificau în două categorii: 

e colonii; 
e oamenii liberi cu o condiţie juridică specială. 

Aptitudinea persoanelor de a participa la viaţa juridică se numeşte personalitate sau capacitate juridică şi 
este desemnată în terminologia romană prin “caput”. 

Pentru ca personalitatea să fie completă trebuiau a fi îndeplinite trei condiţii: 

e status libertatis (calitatea de om liber); 
e status civitatis (calitatea de cetăţean roman); 
e status familiae (calitatea de şef al unei familii civile romane). 

Personalitatea începe în momentul naşterii. De la această regulă există o excepţie conform căreia 
“infans conceptus pro nato habetur quotiens de commodis eius agitur” (copilul conceput se consideră a 
fi născut ori de câte ori este vorba de interesele sale). In virtutea acestei excepţii, copilul care se 
năştea după moartea tatălui său venea la moştenirea acestuia. 

In mod simetric, personalitatea lua sfârşit odată cu moartea. Dar şi de la această regulă există o 
excepţie conform căreia “hereditas iacens sustinet personam defuncti” (moştenirea deschisă, dar 
neacceptată încă, prelungeşte personalitatea defunctului). 

§ 2. Cetăţenii 

Se bucurau de plenitudinea drepturilor civile şi politice: 

e jus commercii (commercium) — dreptul de a încheia acte juridice în conformitate cu dreptul civil roman; 
e ius connubii (connubium) — dreptul de a încheia o căsătorie civilă romană; 

e ius militiae — dreptul cetățeanului de a face parte din legiunile romane; 

e ius sufragii (sufragium) — dreptul de vot; 

e ius honorum — dreptul de a fi ales magistrat. 

Cetăţeanul roman se individualizează în raport cu alte categorii de persoane prin numele său, care 

era format din cinci elemente: 
e tria nomina; 
e indicaţiunea filiaţiunii; 
e indicaţiunea tribală. 

Tria nomina se compunea din: 

a) prenomen - determinativul prin care cetăţeanul era individualizat în societate; 
b) nomen gentilicium - se indica ginta căreia îi aparținea cetăţeanul; 
c) cognomen (porecla) - prin care cetăţeanul era individualizat în familie. 

Cetăţenia romană se dobândea prin: 

e prin naştere; 

e prin naturalizare (prin lege); 
e prin beneficiul legii; 

e prin efectul dezrobirii. 

Cetăţenia putea fi pierdută prin: 

e pierderea libertăţii; 

e prin efectul exilului; 

e când un cetăţean era predat altui statul pentru ca acel stat să-şi exercite dreptul de răzbunare 
asupra cetăţeanului, iar statul respectiv nu-l primea şi nu-şi exercita dreptul de răzbunare; odată cu 
întoarcerea la Roma acea persoană pierdea automat cetăţenia. 

In anul 89 î.e.n., prin legile Iulia şi Plautia Papiria s-a acordat cetăţenia romană tuturor latinilor din Italia. 

In anul 212 e. n. împăratul Antonin Caracalla a generalizat cetăţenia romană, cu două excepții: 
latinii iuniani şi peregrinii dediticii. 

$ 3. Latinii 

Termenul de “latin” avea două înţelesuri: 

e unul etnic - erau rude de sânge cu romanii; 

e unul juridic aveau o condiţie juridică inferioară cetăţenilor romani. 

La rândul lor, latinii se împart în patru categorii: 

e latinii veteres (latinii vechi) sau priscus; 

e latinii coloniari; 

e latinii iuniani; 

e latinii fictivi. 

§ 4. Peregrinii 

Se împart în două categorii: 

e peregrini obişnuiţi; 

e peregrini dediticii. 

§ 5. Dezrobiţii 

Dezrobiţii eau sclavii eliberați de către stăpânii lor prin utilizarea anumitor forme. 

Sclavii eliberați se numeau liberţi (Jibertus), iar foştii stăpâni se numeau patroni. 

In epoca veche, dezrobirea se putea realiza numai prin utilizarea unor forme solemne, care erau 
în număr de trei: 

e vindicta (nuia); 

e censu; 

e testamento. 

Dezrobiţii aveau anumite obligaţii fată de stăpânii lor, are decurgeau din instituţia patronatului. 

Obligaţiile dezrobitului erau desemnate prin cuvintele: 

e bona - dreptul pe care patronul îl are asupra bunurilor dezrobitului; 

e obsequium - respectul pe care dezrobitul îl datora patronului; 

e operae - serviciile pe care dezrobitul le datora patronului. 

Spre sfârşitul Republicii, fenomenul dezrobirilor a luat amploare, astfel încât era ameninţat 
echilibrul societăţii romane. Atunci au fost adoptate anumite măsuri în vederea îngrădirii libertăţii de a 
dezrobi prin Legile Aelia Sentia şi Fufia Caninia. 

§ 6. Oamenii liberi cu o condiţie juridică specială 

şi păstrau în sens formal libertatea, dar, în fapt, se aflau într-o stare de servitute. 

Oamenii liberi cu o condiţie juridică specială erau de mai multe feluri: 

e persoane in mancipio; 

e auctorati; 

e addicti, 

e redempti ad hostibus; 

e liber homo bona fides serviens. 

§ 7. Familia romană 

In textele romane, cuvântul “familia” avea trei sensuri: 

e totalitatea sclavilor aflaţi în proprietatea unei persoane; 

e totalitatea persoanelor aflate sub puterea aceluiaşi pater familias; 

e totalitatea persoanelor şi bunurilor care se află sub puterea aceluiaşi pater familias. 

Prin conţinutul său, conceptul de “familie romană” desemnează un grup de persoane sau o masă 
de bunuri aflate sub puterea aceluiaşi pater familias. 

Puterea unitară care era exercitată de către pater familias era desemnată prin cuvântul “manus”, 
care, cu timpul, se dezmembrează în mai multe puteri distincte: 
e manus - desemna puterea bărbatului asupra femeii (Legea celor XII Table); 
e patria potestas - puterea asupra descendenților; 
e dominica potestas - puterea asupra sclavilor; 
e dominium - puterea asupra altor bunuri decât sclavii; 
e mancipium - puterea exercitată asupra fiului de familie cumpărat. 
Vechea familie romană a fost întemeiată pe ideea de putere exercitată de către şeful familiei. 
Faţă de această formă de organizare, avem două categorii de persoane: 
e persoane sui iuris- nu se aflau sub puterea cuiva; 

„_7 e persoane alieni iuris - persoanele aflate sub puterea lui pater familias. 

In sânul familiei romane se stabilesc relaţii de rudenie. 

Rudenia era de două feluri: 

e rudenia civilă (agnaţiune); 
e rudenia de sânge (cognaţiune). 

§ 8. Puterea părintească 

Puterea lui pater familias asupra descendenților este desemnată prin sintagma de “patria 
potestas”. Se exercită asupra fiilor, fiicelor şi nepoților din fii. 

La origine, patria potestas a avut două caractere definitorii: 

e caracterul perpetuu - se exercită până în momentul morţii lui pater familias; 

e caracterul nelimitat (absolut) — se exercită asupra persoanelor şi bunurilor. 
Pater familias avea asupra descendenților: 

e ius vitae necisque (dreptul de viaţă şi de moarte); 

e dreptul de abandon; 

e dreptul de vânzare. 

Acest drept se exercita şi asupra bunurilor, în sensul că bunurile dobândite de către fiul de familie 
intrau în stăpânirea lui pater familias. 

S-a prevăzut posibilitatea pentru fiul de familie de a avea în administrare anumite bunuri, care 
constituiau peculiul fiului de familie. Spre sfârşitul Republicii s-a admis ca fiul de familie încadrat în 
legiunile romane să poată dispune de bunurile sale — peculium castrense. In dreptul postclasic, fiul de 
familie dobândeşte o capacitate juridică deplină, similară cu cea a şefului de familie. 

Puterea părintească putea lua naştere pe cale firească, prin intermediul căsătoriei, sau pe cale 
artificială: adopţiune, legitimare. 

§ 9. Căsătoria 

In dreptul roman sunt cunoscute două forme de căsătorie: 

e cu manus - femeia intra sub puterea soțului; 
e fără manus - femeia rămânea sub puterea lui pater familias din familia originară. 
Căsătoria cu manus se realiza în trei forme: 
e confarreatio - putea fi utilizată doar de patricierni; 
e usus - consta din coabitarea vreme de un an a viitorilor soţi, după care femeia trecea automat 
sub puterea bărbatului; 
e coemptio - se realiza printr-o autovânzare fictivă a viitoarei soţii către viitorul soț. 

Căsătoria fără manus nu presupune forme solemne, se realiza prin instalarea femeii în casa 
bărbatului (deductio mulieris in domum mariti), ocazie cu care se organiza o petrecere. 

Căsătoria presupune îndeplinirea unor condiţii de fond comune ambelor forme ale căsătoriei: 

e connubium; 
e consimţământul; 
e vârsta. 
Piedicile la căsătorie erau în număr de trei: 
a) rudenia; 
b) alianţa; 
c) condiţia socială. 
Efectele căsătoriei sunt diferite la căsătoria cu manus, faţă de căsătoria fără manus. 

În cazul căsătoriei cu manus soția trecea sub puterea bărbatului, era considerată fiică a acestuia şi 
venea la moştenirea soţului împreună cu copii săi. În schimb, agnaţiunea cu familia de origine înceta. 
In ceea ce priveşte căsătoria fără manus, femeia nu trecea sub puterea bărbatul ei şi nu avea 
vocaţie succesorală la moştenirea bărbatului sau la cea a copiilor ei, deoarece se bucura de vocaţie 
succesorală doar în familia de origine. 
§ 10. Adopţiunea 
A. Puterea părintească putea lua naştere pe cale artificială, prin adopţiune. 
Adopţiunea este actul prin care un fiu de familie trece de sub puterea lui pater familias sub puterea 
altui pater familias. 
Se realiza în două etape: 
e 3 vânzări şi 2 dezrobiri succesive; 
e are loc un proces simulat în urma căruia fiul de familie trece de sub puterea cumpărătorului sub 
cea a adoptatorului. 
Condiţii de fond: 
e era necesar consimţământul celor doi pater familias; 
e era necesară o diferenţă de vârstă de cel puţin 18 ani. 
Prin efectele adopţiunii, adoptatul trece sub puterea adoptantului. 
B. Adrogaţiunea. In sens larg, actul adopţiunii cuprinde şi adrogaţiunea, prin care o persoană sui 
iuris, numită adrogat, trece sub puterea altei persoane sui iuris, numită adrogant. 
Actul se realiza sub forma unei legi curiate. 
§ 11. Legitimarea 
Legitimarea este actul juridic prin efectul căruia copilul natural este asimilat celui legitim. 
Legitimarea se realizează prin trei forme: 
e prin oblaţiune la curie; 
e prin căsătoria subsecventă; 
e prin rescript imperial. 
§ 12. Emanciparea 
Puterea părintească putea înceta: 
e pe cale naturală - prin moarte; 
e pe cale artificială - prin emancipare. 
Presupunea două faze: 
e prima fază era identică cu prima fază a adoptiunii (trei vânzări şi două dezrobiri succesive); 
e a doua fază consta dintr-o dezrobire în forma vindicta. 
Odată cu a treia dezrobire, fiul de familie devenea persoană sui iuris. 
Pentru ca emancipatul să capete vocaţie succesorală la moştenirea tatălui său, pretorul a creat 
collatio emancipati (raportul bunurilor fiului emancipat). Acest raport al bunurilor nu era obligatoriu. 
§ 13. Capitis deminutio 
Personalitatea se naşte pe cale naturală şi dispare pe cale naturală. 
Dar personalitatea poate fi desfiinţată şi pe cale juridică, adică prin capitis deminutio. 
Capitis deminutio era de trei feluri: 
e capitis deminutio maxima consta din pierderea tuturor elementelor personalităţii; 
e capitis deminutio media consta din pierderea cetăţeniei romane; 
e capitis deminutio minima consta din pierderea dreptului de familie. 
Capitis deminutio nu înseamnă neapărat micşorarea personalităţii, deoarece sunt ipoteze în care 
capitus deminutus îşi sporeşte capacitatea. 
§ 14. Persoana juridică 
Persoana juridică este o colectivitate care are un patrimoniu propriu, dobândeşte drepturi şi îşi 
asumă obligaţii distinct de membrii care o compun. 
Persoana juridică are capacitate (personalitate juridică). 
Prima persoană juridică a fost statul roman, care avea patrimoniul său — ager publicus — tezaurul, 
venea la moştenire, avea debitori. 
După modelul statului roman au devenit persoane juridice coloniile şi municipiile din Italia, iar mai 
târziu şi cele din provincii. 

Statul, coloniile şi municipiile erau desemnate prin termeni precum “universitas” sau “corpora”. 
Apoi au apărut persoane juridice şi în domeniul dreptului privat. După edictul de la Milano şi biserica a 
dobândit personalitate juridică. 

Spre sfârşitul Republicii, o serie de persoane juridice s-au implicat în viaţa politică şi de aceea au 
fost luate măsuri pentru îngrădirea activităţii lor. Astfel, Cezar a desfiinţat toate persoanele juridice de 
drept privat, cu excepţia celor care datau din epoca foarte veche, iar August a condiţionat acordarea 
personalităţii juridice de aprobarea Senatului. 

§ 15. Tutela şi curatela 

A. Tutela 

In dreptul roman s-a făcut distincţia între capacitatea juridică de fapt şi capacitatea juridică de drept. 

Orice om liber este subiect de drept, dar nu orice om are reprezentarea actelor şi faptelor sale. 
Această reprezentare o au numai capabili de fapt, pe când incapabilii nu au această reprezentare. 

Incapacităţile erau împărţite în două categorii: 

e incapacităţi naturale, fireşti; 
e incapacităţi cu caracter acidental. 

Erau consideraţi incapabili de fapt impuberii (copiii sub 14 ani) şi femeile. Impuberii şi femeile, 
chiar dacă erau persoane sui iuris, urmau a fi puşi sub tutelă. 

Sufereau de incapacităţi accidentale nebunii şi prodigii (risipitorii). Cei loviți de incapacităţi naturale 
erau puşi sub curatelă. 

Tutela şi curatela sunt procedee juridice prin care se asigură protecţia incapabililor de fapt. 

Tutela este cunoscută încă din epoca Legii celor XII Table. La origine, ea a fost instituită în 
interesul agnaţilor incapabilului. Spre sfârşitul Republicii, tutela devine un procedeu juridic de 
protejare a incapabilului, aşa cum rezultă din definiţia pe care o dă tutelei Servius Sulpicius: “tutela 
est vis ac potestas in capite libero ad tuendum eum qui propter aetatem sua sponte se defendere 
nequit” (tutela este o forță sau o putere asupra unei persoane libere pentru a proteja pe acela care 
din cauza vârstei nu se poate apăra singur). 

Definiţia tutelei cuprinde două părţi contradictorii: 

e în prima parte se afirmă că tutela este o forţă şi o putere în interesul agnaţilor; 
e în partea a doua se afirmă că tutela este un procedeu de protejare a nevârstnicului. 

Prima parte a definiţiei afirmă vechea concepţie despre tutelă, pe când partea a doua oglindeşte 
concepţia evoluată, potrivit cu care tutela era un mijloc de protejare a incapabilului. 

Din punct de vedere al persoanelor puse sub protecţie, tutela este de două feluri: 

e tutela impuberului sui iuris; 
e tutela femeii sui iuris. 
Din punct de vedere al constituirii, tutela este de trei feluri: 
e tutela legitimă; 
e tutela testamentară; 
e tutela dativă. 
Tutela era administrată prin două forme: 
e negotiorum gestio; 
e auctoritatis interpositio. 

B. Curatela 

Curatela asigură protecţia celor loviti de incapacități accidentale. 

După persoanele puse sub protectie, avem: 

e curatela nebunului (furiosului), vine de la numele zeiţelor Furii, care se aşează pe creier; 
e curatela risipitorului (prodigului); 
e curatela minorului de 25 de ani. 

Curatela putea fi instituită prin lege şi prin ordinul pretorului (dativă). 

Era administrată prin negotiorum gestio. In epoca postelasică, curatela minorului tinde a fi treptat 
asimilată cu tutela, pentru ca în dreptul lui Justinian cele două instituţii să se contopească. 

Secţiunea a II-a. Bunuri 

§ 1. Clasificarea bunurilor 

Pentru a desemna noţiunea de “bunuri” romanii foloseau termenul “res”, termen folosit atât pentru 
desemnarea lucrurilor în general, cât şi pentru desemnarea bunurilor. 

În dreptul modern, prin patrimoniu se înțelege totalitatea drepturilor, obligaţiilor şi sarcinilor unei 
persoane susceptibile de valoare pecuniară. Romanii nu ne-au lăsat o definiţie a patrimoniului, deşi 
aveau noţiunea acestuia. Vechii romani confundau patrimoniul cu lucrurile corporale, dovadă că în 
textul Legii celor XII Table, patrimoniul roman era desemnat prin cuvintele “pecunia” sau “familiae”. 
Ulterior, concepţia a evoluat apropiat de sensul actual. Astfel, în epoca clasică a apărut şi termenul de 
“patrimoniu”, iar în epoca lui Justinian patrimonmiul era desemnat prin termenul “substantia”. 

Potrivit concepţiei romanilor, patrimoniul presupunea existenţa unui activ şi a unui pasiv. Activul 
era format din drepturi. Drepturile patrimoniale puteau fi reale sau personale. Drepturile personale se 
mai numeau şi drepturi de creanţă. 

Lucrurile pot fi: 

e patrimoniale; 

enepatrimoniale. 

Res in patrimonio (lucrurile patrimoniale) sunt clasificate încă din epoca Legii celor XII Table 
după criteriul valorii economice în: 

e res mancipii; 

e res nec mancipii. 

Textele dreptului roman mai clasifică bunurile în: 

e res mobiles şi res soli (lucruri mobile şi lucruri imobile) 

Lucrurile mobile sunt acelea care se pot mişca prin putere proprie sau care pot fi mişcate printr- 
o forţă exterioară lor, fără a-şi pierde identitatea, pe când lucrurile imobile îşi schimbă forma dacă 
sunt mutate. 

e res corporale şi res incorporales (lucruri corporale şi lucruri incorporale) 

Lucrurile corporale au o fomă materială, pot fi atinse cu mână, pe când drepturile incorporale 
îmbracă forma drepturilor subiective. 

e genera şi species (lucruri de gen şi lucruri individual determinate) 

Lucrurile de gen se identifică prin trăsături ce aparţineau categoriei din care făceau 
parte.Lucrurile individual determinate se identifică prin trăsături ce aparţineau numai lor. Această 
clasificare este foarte importantă în materia riscurilor, deoarece genera non pereunt (lucrurile de 
gen nu pier). 

e produse şi fructe 

Fructele sunt create de un alt lucru în mod periodic, conform destinaţiei economice a acelui lucru, 
fără însă a epuiza substanţa lucrului. Fructele care se nasc numai prin forţa naturii se numesc fructe 
naturale. Fructele care necesită munca omului sunt numite fructe industriale. 

Produsele sunt bunurile cărora le lipseşte caracterul periodicităţii. 

e res que pondere numero mensurave constant sunt acele lucruri care se pot cântări, 
număra, măsura. Sunt lucruri care prin natura lor acelea care pot fi înlocuite unele prin altele. 
Lucrurile menţionate pot fi stăpânite cu trei titluri juridice: posesiunea, detenţiunea şi proprietatea. 
§ 2. Posesiunea 
Posesiunea este o stare de fapt ocrotită de drept. Această stare de fapt constă din stăpânirea fizică a unui 

lucru, stăpânire protejată juridic prin interdictele posesorii. 

In dreptul roman, ca şi în dreptul modern, posesiunea presupunea întrunirea a două elemente: 

e animus consta din intenţia unei persoane de a păstra lucrul pentru sine, ceea ce înseamnă 
că posesorul se comportă faţă de lucru ca un adevărat proprietar. Dar animus trebuie să fie pe baza 
şi în cadrul legii, pentru a putea beneficia de avantajele calităţii de posesor. 

e corpus consta din totalitatea actelor materiale prin care se exercita stăpânirea fizică asupra 
unui lucru. 

Posesiunea este de mai multe feluri, în funcţie de protecţia juridică de care se bucura, de efectele 
pe care le produce sau de obiectul asupra căruia poartă. 

Existau patru feluri de posesie: 

e possessio ad uzucapionem - are ca efect dobândirea proprietăţii prin uzucapiune; 

e possessio ad interdicta - dă dreptul la protecţie juridică prin efectul interdictelor posesorii; 

e possesio viciosa - era o posesiune vicioasă. Viciile posesiei erau violenţa, clandestinitatea şi precaritatea. 

e possessio iuris — desemnează posesiunea de drept sau posesiunea unui drept subiectiv. 
Posesiunea produce aceleaşi efecte juridice, indiferent dacă posesorul este sau nu proprietar. 

În virtutea acestor efecte: 
e posesorul se bucură de protecţie juridică prin intermediul interdictelor; 
e posesorul are posibilitatea de a deveni proprietar prin uzucapiune; 
e în cazul unui proces în revendicare, posesorul are calitatea avantajoasă de pârât. 

Posesorul se bucură de protecţie juridică prin intermediul interdictelor. 

Interdictele posesorii, ca mijloace juridice de ocrotire a posesiunii, sunt de două feluri: 

e interdicte recuperandae possessionis causa (pentru redobândirea posesiunii pierdute); 
e interdicte retinendae possessionis causa (pentru păstrarea posesiunii existente). 
Interdictele recuperandae possessionis causa erau acordate în scopul redobândirii unei 
posesiuni pierdute şi erau de trei feluri: 
e interdictele unde vi (interdictul privind violenţa); 
e interdictele de precario; 
e intedictele de clandestina possessione (interdictele cu privire la posesiunea clandestină). 

Interdictele unde vi erau de două feluri: 

a) interdictele unde vi armata; 
b) interdictele unde vi cottidiana. 

Interdictele retinendae possessionis causa erau eliberate de către pretor în scopul păstrării 
unei posesiuni existente. 

Erau de două feluri: 

e interdictul utrubi (care din doi); 
e interdictul uti possidetis (după cum posedaţi). 

Toate aceste soluţii au un caracter temporar, întrucât pretorul va organiza mai târziu procesul în 
revendicare, ocazie cu care se va stabili cine este proprietarul lucrului. 

§ 3. Detenţiunea 

Detenţiunea, ca şi posesiunea, presupune întrunirea a două, elemente: corpus şi animus. 

Corpus al detenţiunii este identic cu cel al posesiuni. 

Dar animus al detenţiunii constă din intenţia unei persoane de a stăpâni lucrul nu pentru sine, ci 
pentru adevăratul proprietar. Prin urmare, detentorul intenţionează să restituie lucrul adevăratului 
proprietar fie la termen, fie la cerere. 

Detentorul, spre deosebire de posesor, nu putea deveni proprietar prin uzucapiune. 

Această figură juridică, distinctă de posesiune, a fost creată din considerente practice, pentru a se 
face posibile operaţiuni juridice care nu se puteau realiza prin utilizarea conceptului de “posesiune”, ca 
de pildă împrumutul de folosinţă, depozitarea unui lucru, arendarea. 

§ 4. Proprietatea 

Dreptul de proprietate are două sensuri: 

e un sens obiectiv - totalitatea normelor juridice care reglementează repartizarea bunurilor între persoane; 

e un sens subiectiv - posibilitatea unei persoane de a stăpâni un bun prin putere proprie şi în interes propriu. 

Romanii considerau că titularul dreptului de proprietate se bucură de: 

o USUS; 
o fructus; 

„e abusus. 

În evoluţia dreptului roman s-au cunoscut mai multe forme de proprietate. 

In epoca prestatală au fost cunoscute două forme ale proprietăţii: 

e proprietatea colectivă a ginţii; 
„_ e proprietatea familială. 
In epoca veche apar: 
e proprietatea privată, sub forma proprietăţii quiritare; 
„e proprietatea colectivă a statului roman. 
In dreptul clasic, pe lângă proprietatea quiritară, care supravieţuieşte, apar: 
e proprietatea pretoriană; 
e proprietatea provincială; 

„e proprietatea peregrină. 

In dreptul postclasic asistăm la un proces de unificare a proprietăţii, finalizată prin apariţia unei 
forme de proprietate unice, numită dominium. 

In dreptul vechi a fost consacrată proprietatea privată sub forma proprietăţii quiritare, care ocupă 
un loc central în Legea celor XII Table. 

In textele vechi era desemnată prin sintagma “dominium ex iure quiritium” (proprietatea cetățenilor romani). 

Prezintă anumite caractere caracterele ei: 

e exclusiv; 
e absolut; 

„Ţ7 © perpetuu. 

In dreptul clasic, faţă de revoluția economică şi schimbul tot mai alert al mărfurilor, proprietatea 
quiritară, rigidă şi dominată de formalism, tinde să devină anacronică. De aceea, prin interpretarea 
jurisconsulţilor şi prin mijloace procedurale utilizate de către pretor, trăsăturile originale ale proprietăţii 
quirițare s-au atenuat treptat. 

In paralel, apar noi forme de proprietate. 

Proprietatea pretoriană a luat naştere cu ocazia transmiterii unui lucru mancipii prin tradiţiune. 

In vechiul drept roman, proprietatea asupra lucrurilor mancipii se transmitea numai prin 
mancipaţiune. Faţă de exigenţele economiei de schimb însă, romanii au început să transmită lucrurile 
mancipii prin tradiţiune. Un asemenea procedeu nu producea efecte juridice şi dacă tradens (cel care a 
transmis lucrul) era de rea credinţă, îl dădea în judecată pe accipiens că ar fi dobândit prin tradiţiune un 
res mancipii şi câştiga procesul. Pretorul însă a observat că această practică venea în contradicţie cu 
echitatea şi a venit în sprijinul dobânditorului prin ficţiunea termenului uzucapiunii necesar îndeplinit. De 
asemenea, au fost create acţiunea publiciană şi exceptio rei venditae et traditae. 

Proprietatea provincială era dreptul de folosinţă pe care îl exercitau locuitorii din provincii asupra 
pământurilor statului, în schimbul căruia plătea statului un impozit anual numit stipendium sau tributum. 

Proprietatea peregrină era exercitată de către peregrini asupra construcţiilor şi bunurilor mobile. 

In anul 212, Caracalla, prin constituţia sa, a generalizat cetăţenia romană, lucru ce a avut ca efect 
dispariţia peregrinilor, ocazie cu care a dispărut şi proprietatea peregrină. 

In dreptul postclasic, solul italic a fost şi el supus impozitului, în sensul că şi italicii trebuiau să 
plătească impozit pentru pământ. 

In vremea lui Justinian s-a realizat o sinteză între proiprietatea quiritară şi cea pretoriană, sinteză 
din care a rezultat forma de proprietate numită dominium. 

$ 5. Dobândirea proprietăţii 

In ordine cronologică, romanii au creat următoarele moduri de dobândire a proprietăţii: 

e ocupaţiunea; 

e uzucapiunea; 

e mancipaţiunea; 
e in iure cessio; 
e tradiţiunea; 

e specificaţiunea; 
e accesiunea. 

A. Ocupaţiunea constă din luarea în stăpânire a lucrurilor fără stăpân (res nullius). 

Sunt considerate res nullius: * res hostiles (lucrurile dobândite de la duşmani); 

* res derelictae (lucrurile părăsite de către proprietarii lor). 

B. Uzucapiunea este un mod de dobândire a proprietăţii prin îndelunga folosință a unui lucru. 

In dreptul roman evoluat, uzucapiunea presupunea îndeplinirea anumitor condiţii: 

e posesiunea; 

e termenul; 

e buna credinţă; 

e justa cauză; 

e un lucru susceptibil de a fi uzucapat. 

La origine, uzucapiunea a îndeplinit o funcţie economică, în sensul că bunurile părăsite, neexploatate 
conform destinaţiei lor, intrau în stăpânirea acelora care le exploatau, pentru ca mai târziu uzucapiunea să 
dobândească o funcţie juridică, manifestată în legătură cu proba dreptului de proprietate. 

C. Mancipaţiunea 

In dreptul foarte vechi, când nu exista ideea transmiterii dreptului de proprietate, mancipaţiunea 
era un mod de creare proprietăţii putere. Mai târziu, mancipaţiunea a constituit modul originar de 
transmitere a proprietăţii asupra lucrurilor mancipii. 

In practică, vreme de mai multe secole, prin mancipaţiune se realiza operaţiunea juridică a 
vânzării, în sensul că prin aeastă formă se transmitea un lucru în schimbul unei sume de bani. Odată 
cu evoluţia monedei romane, mancipaţiunea a fost utilizată şi în alte scopuri, devenind un act abstract 
cu o utilizare universală. 

Presupunea o serie de forme solemne. Astfel, era necesar ca părţile, împreună cu lucrul ce urma a fi 
transmis, să se prezinte în faţa a cinci martori cetățeni romani. Cel ce transmitea lucrul se numea 
mancipant, iar dobânditorul accipiens. Mancipaţiunea presupunea şi prezenţa lui libripens (cel care 
cântărea) şi a unui cântar de aramă, cu care libripens cântărea metalul preţ. In acest cadru, dobânditorul 
pronunţa formula solemnă, vindicatorie “Hunc ego hominem ex iure quiritium meum esse aio isque mihi 
emptus este pretio ... hoc aere aeneaque libra” (Afirm că acest sclav este al meu, potrivit dreptului 
quiriţilor, şi să-mi fie cumpărat cu preţul de... cu această aramă şi această balanţă de aramă). 

Odată cu apariţia monedei în sens modern, preţul nu se mai cântărea, ci se număra. Totuşi, 
romanii nu au renunţat la balanţa de aramă şi la libripens, dar au înlocuit cântărirea preţului cu lovirea 
balanței cu o bară de aramă de către libripens ca o formă solemnă. Din acel moment, plata efectivă a 
preţului, care se făcea prin numărare, nu mai era o condiţie de formă a mancipaţiunii. Pentru a corecta 
mecansimul actului, romanii au condiţionat transmiterea efectivă a proprietăţii prin mancipaţiune de 
plata efectivă a preţului. 

Din momentul în care plata nu a mai fost o condiţie de formă a mancipaţiunii, aceasta şi-a putut extinde 
sfera de aplicare, mancipaţiunea fiind utilizată şi pentru alte operaţii juridice decât cea a vânzării. In 
asemenea situaţii, actul mancipaţiunii era însoţit de anumite convenţii de bună credinţă, care au rolul 
de a indica scopul urmărit de către părţi atunci când au recurs la mancipatio numo uno. 

D. In iure cessio este un exemplu de aplicare a jurisdicției graţioase, întrucât părţile simulează un 
proces cu ştiinţa magistratului, în scopul obţinerii unor efecte juridice. 

Pe baza unei înţelegeri prealabile, părţile se prezintă în faţa magistratului. Dobânditorul are 
calitatea de reclamant, iar cel care transmite lucrul joacă rolul de pârât. Reclamantul afirmă prin cuvinte 
solemne că lucrul este al său, iar pârâtul cedit in iure (tace), renunțând pe aceasă cale la dreptul 
respectiv. Faţă de afirmaţiile reclamantului şi de tăcerea pârâtului, magistratul spunea cuvântul addico, 
ratificând astfel pretenţiile reclamantului. 

E. Tradiţiunea era un act de drept al ginţilor). 

Presupunea întrunirea a două condiţii: 

e remiterea materială a lucrului; 
e justa cauză — iusta causa traditionis. 

La tradiţiune, justa cauză consta din actul juridic care preceda şi explica sensul remiterii materiale 
a lucrului. Această justă cauză era necesară, întrucât tradiţiunea avea o utilizare generală, nu era 
folsită doar în scopul transmiterii proprietăţii, ci şi în scopul transmiterii posesiunii sau a detenţiunii. 

Ulterior, în dreptul clasic, apar unele excepții: 

e traditio longa manu; 

e traditio simbolica; 

e traditio brevi manu; 

e constitutum possessorium. 

lusta causa. In legislaţia lui Justinian, sensul conceptului de “justă cauză” s-a schimbat. 
Potrivit acelei legislații, justa cauză consta din intenţia lui tradens de a transmite şi din intenţia 
lui accipiens, de a dobândi, chiar dacă nu există act juridic. 

F. Specificaţiunea este un mod de dobândire a proprietăţii asupra unui lucru confecţionat din 
materialul altuia. 

Cel care confecţionează un lucru din materialul altuia se numeşte specificator. 

Justinian a decis că în ipoteza în care lucrul nou creat poate fi adus la starea iniţială să aparţină 
proprietarului materiei, iar dacă nu, să aparţină specificatorului. 

Se pune problema plătirii unor despăgubiri pentru munca sau pentru valoarea materialului. 

G. Accesiunea este mai degrabă un mod de extindere, de îmbogăţire a unei proprietăţi 
preexistente, deoarece accesiunea consta din unirea a două lucruri, unul principal şi celălalt accesor. 
Se numea principal lucrul care îşi păstra individualitatea după unirea cu alt lucru. 

§ 6. Sancţiunea proprietăţii 

A. Proprietatea quiritară 

In epoca veche proprietatea quiritară era sancţionată prin sacramentum in rem, pe când în dreptul 
clasic proprietatea quiritară era sancţionată prin rei vindicatio (acţiunea în revendicare). 

Acţiunea în revendicare, în epoca clasică, a îmbrăcat forma unui proces cu formulă. 
Pentru intentarea acţiunii în revendicare era necesară îndeplinirea următoarelor condiţii: 
e reclamantul să fie proprietar quiritar şi să nu aibă calitatea de posesor; 
e pârâtul trebuia să aibă calitatea de posesor; 
e lucrul urmărit în justiţie trebuia să fie un lucru individual determinat; 
e lucrul urmărit în justiţie trebuia să fie un lucru roman. 

B. Proprietatea pretoriană a fost sancţionată prin acţiunea publiciană. 

Pretorul acorda lui accipiens acţiunea publiciană, pe care o putea intenta atât împotriva lui tradens, cât 
şi împotriva terţilor, în scopul redobândirii posesiuni. 

In vederea intentării acţiunii publiciene, era necesară îndeplinirea condiţiilor uzucapiunii, mai puţin a 
celei privitoare la termen, deoarece pretorul introducea în formula acţiunii ficţiunea conform căreia termenul 
necesar uzucapiunii s-a îndeplinit. |n a doua fază a procesului, judecătorul constata dacă sunt îndeplinite 
condiţiile uzucapiunii şi dădea câştig de cauză reclamantului. 

In cazul în care tradens (proprietarul quiritar) intenta împotriva lui accipiens (proprietareul pretorian) 
acțiunea în revendicare, acesta din urmă se apăra cu succes prin exceptio rei venditae et traditae. 

C. Proprietatea provincială şi proprietatea peregrină erau sancţionate prin acţiunea în 
revendicare, în formula căreia se introducea ficţiunea că reclamantul este cetăţean roman. 

§ 7. Drepturile reale supra lucrului altuia 

Drepturile reale asupra lucrului altuia au fost în număr de patru: 

e servituţile; 
e emfiteoza; 
e conductio agri vectigalis; 
e superficia. 

A. Servituţile sunt sarcini impuse unui lucru în folosul unei persoane oarecare, persoană care este 
proprietara unui imbil, sau în folosul unei persoane determinate. 

Rezultă că romanii au cunoscut două feluri de servituti: 

e predială - atunci când sarcina apasă asupra unui lucru în folosul proprietarului unui imobil; 

e personală - sarcina apasă asupra lucrului altuia în folosul unei anumite persoane. 

Servituţile prediale presupun existenţa a două imobile, de regulă alăturate, precum şi a două 
proprietăţi distincte. 

Unul din cele două imobile se numeşte fond dominant, pe când celălat se numeşte fond aservit. 

Textele romane ne înfăţişează două categorii de servituti prediale: 

e urbane - fondul dominant este o clădire; 

e rustice - fondul dominant este un teren. 

Servituţile personale presupun existența unui singur lucru, mobil sau imobil, asupra căruia două 
persoane determinate exercită drepturi reale distincte. 

Romanii au cunoscut patru servituti personale: 

e uzufructul; 

o USUS; 

e habitatio; 

e operae servorum. 

Uzufructul este dreptul de a folosi lucrul altuia şi de a-i culege fructele, păstrând substanta acelui lucru 
(Paul). Presupune exercitarea de către uzufructuar a dreptul de a folosi lucrul altuia (ius utendi) şi de a-i 
culege fructele (ius fruendi). 

Usus este dreptul real de a folosi lucrul altuia fără a-i culege fructele. 

Habitatio este dreptul de a locui în casa altuia în calitate de titular al unui drept real şi nu în 
calitate de chiriaş, deoarece chiriaşul este un simplu detentor. 

Operae servorum este dreptul real ce consta din utilizarea serviciilor sclavului altuia. 

Servituţile, atât cele reale, cât şi cele personale, sunt guvernate de anumite reguli comune: 

e toate servituţile sunt drepturi reale; 

e proprietarul lucrului grevat cu servitute nu are vreo obligaţie faţă de titularul dreptului de servitute; 

e nimănui nu-i poate fi aservit propriul lucru; 

e dreptul de servitute nu poate fi transmis altuia. 

B. Emfiteoza este un drept real, care se naşte dintr-un contract ce poartă acelaşi nume - 
contractul de emfiteoză. 

Asemenea contracte se încheiau între împărat şi persoane particulare. 

Contractul de emfiteoză viza terenurile imperiale. In baza acestui contract, împăratul arenda unei 
persoane, numită emfiteot, o suprafață de pământ pentru a o utiliza şi pentru a-i culege fructele, în 
schimbul unei sume de bani numită canon. 

Emfiteotul recunoştea calitatea de proprietar a împăratului prin faptul că plătea o sumă de bani 
anual, iar dacă nu plătea acea sumă de bani într-un anumit termen, dreptul de emfiteoză putea fi 
revocat de către proprietar, adică de către împărat, prin exercitarea lui ius privandi. 

Mai târziu, emfiteoza s-a extins şi asupra latifundiilor particulare. 

C. Conductio agri vectigalis are o fizionomie similară emfiteozei, numai că de data aceasta, 
contractul se încheia între cetăţi şi persoane particulare. 

D. Superficia este un drept real care se exercita de către o persoană asupra unei construcții 
ridicată de ea pe terenul închiriat de la o altă persoană. 

Titularul dreptului de superficie se numeşte superficiar şi are dreptul de a locui în acea casă, de a 
o vinde, de a o lăsa moştenire, de a o greva cu ipoteci şi servituţi. 

Superficiarul recunoaşte dreptul de proprietate al statului asupra terenului prin faptul că plăteşte o 
sumă anuală, numită solarium. 

Secţiunea a III-a. Succesiunile 

§ 1. Instituţia succesiunii în dreptul roman (apariţie şi evoluţie) 

Dreptul sucesoral cuprinde totalitatea normelor juridice care reglementează transmiterea unui 
patrimoniu de la defunct către moştenitorii săi. 

In evoluţia dreptului roman se cunosc trei sisteme sucesorale: 

e moştenirea ab intestat (conform legii); 

e moştenirea testamentară; 

e moştenirea deferită contra testamentului, care este, de fapt, o variantă a moştenirii testamentare. 

In evoluţia sa milenară, dreptul succesoral roman a fost guvernat de două tendinţe: decăderea 
formalismului şi ocrotirea rudeniei de sânge. 

§ 2. Succesiunea ab intestat 

A. Sistemul Legii celor XII Table 

Succesiunea ab intestat (fără testament) se deschide atunci când nu există moştenitori testamentari, 
fie pentru că defunctul nu a lăsat testament, fie pentru că testamentul nu a fost valabil întocmit. 

Potrivit Legii celor XII Table, există trei categorii de moştenitori: 

e sui heredes; 
e adgnatus proximus; 
e gentiles. 

B. Reformele pretorului 

Sistemul succesoral reglementat de Legea celor XII Table, tratat până acum, era extrem de rigid, 
fiind întemeiat exclusiv pe rudenia civilă. Datorită acestui fapt devenise anacronic spre sfârşitul 
Republicii, când căsătoria fără manus se generalizase, iar actul emancipării devenise tot mai frecvent. 
Ca atare, reformele pretorului au operat în direcţia ocrotirii rudelor de sânge, precum şi în direcţia 
consolidării raporturilor dintre soţi în cadrul căsătoriei fără manus. 

Moştenirea pretoriană este denumită bonorum possessio (posesiunea bunurilor succesorale). 

Spre sfârşitul Republicii erau cunoscute patru categorii de moştenitori pretorieni: 

e bonorum possessio unde liberi; 

e bonorum possessio unde legitimi; 

e bonorum possessio unde cognati, 

e bonorum possessio unde vir et uxor. 

C. Dreptul imperial 

Reformele pretorului nu au fost de natură să aducă modificări substanțiale sistemului succesiunii 
legale. Totuşi, el este acela care a fost primul pas, a creat precedentul în directia ocrotirii rudeniei de 
sânge, după care au urmat alte reforme imperiale. 

Prin senatusconsultul Tertullian, adoptat în vremea lui Hadrian, femeia căsătorită fără manus 
dobândeşte vocaţie succesorală față de copiii ei în calitate de rudă legitimă alături de ceilalți agnaţi. 

Prin senatusconsultul Orfitian, dat în vremea lui Marc Aureliu, copiii rezultați din căsătoria fără 
manus dobândesc vocaţie succesorală faţă de mama lor în cadrul primei categorii de moştenitori, 
înaintea agnaţilor. 

Conform spiritului unificator al legislaţiei sale, împăratul Justinian creează un nou sistem 
succesoral, întemeiat numai pe rudenia de sânge. 

Prin reformele lui Justinian au fost create patru categorii de moştenitori: 

e descendenţii; 

e ascendenţii, fraţii şi surorile buni şi copiii lor; 

e fraţii şi surorile consanguini sau uterini şi copiii lor; 

e ceilalţi colaterali. 

Soţia supraviețuitoare putea veni la moştenirea soțului în concurs cu moştenitorii soţului, 
dobândind o parte din succesiune, care varia în raport cu gradul de rudenie al celor chemaţi la 
moştenire, dar care nu putea depăşi un sfert din moştenire. 

Acest sistem succesoral s-a dovedit atât de judicios, încât a fost preluat în toate codurile moderne. 

§ 3. Succesiunea testamentară 

Este deferită pe baza testamentului. 

Testamentul este un act solemn de ultimă voinţă, prin care testatorul instituie unul sau mai mulţi 
moştenitori. Plecând de la străvechile obiceiuri ale romanilor, care purtau o puternică amprentă 
religioasă, mulţi autori au confirmat că testamentul a apărut în legătură cu necesitatea întreţinerii 
cultului privat. 

A. Vechiul drept roman a cunoscut trei forme de testament: 

e calatis comitiis - era întocmit de către testator în faţa Comiţiei curiata; 
e in procinctu - consta dintr-o declaraţie solemnă înainte de luptă pe care soldatul o făcea 
înaintea centuriei din care făcea parte; 

_ e per aes et libram. 

In dreptul clasic, pe lângă testamentul per aes et libram, au apărut noi forme de a testa: 

e testamentul nuncupativ - se făcea sub forma unei declaraţii orale în faţa a şapte martori; 

e testamentul pretorian - se redacta în formă scrisă şi purta sigiliile a şapte martori; 

e testamentul militar - nu presupunea condiţii de formă, cu condiţia ca voinţa testatorului să fie 
clar exprimată. 

c) In dreptul postclasic 

Testamentul putea îmbrăca mai multe forme: 

e o declaraţii făcută în faţa autorităţilor judiciare şi municipale şi depusă la cancelaria oraşului; 

e o declaraţie depusă în păstrare cancelariei imperiale; 

e testamentul olograf, scris şi semnat de către testator. 

B. Capacitatea testamentară (testamenti factio) desemnează capacitatea unei persoane de a-şi 
face testamentul sau de a fi martoră la întocmirea unui testament, precum şi capacitatea de a veni la 
succesiune în calitate de moştenitor sau de legatar. 

Capacitatea testamentară este de două feluri: 

e activa - posibilitatea unei persoane de a-şi întocmi testamentul sau de a asista la întocmirea unui 
testament în calitate de martor; 

e pasiva - capacitatea unei persoane de a dobândi o succesiune fie în calitate de moştenitor, 
fie în calitate de legatar. 

C. Instituirea de moştenitor 

Pentru ca testamentul să fie valabil era necesar, mai întâi de toate, instituirea de moştenitor. 

Instituirea de moştenitor era considerată “Caput et fundamentum totius testamenti” (fruntea şi 
temelia întregului testament). 

Instituirea de moştenitor presupune anumite condiţii de formă: 

e trebuie făcută în fruntea testamentului; 

e trebuie făcută în termeni imperativi şi solemni. 

Condiţiile de fond ale instituirii. Sunt exprimate în două principii, care guvernează materia 
succesiunii testamentare: 

e nemo pro parte testatus pro parte intestatus decedere potesi (nimeni nu poate veni în parte cu 
testament şi în parte fără testament). 

e semel heres semper heres (odată herede pentru totdeauna herede). 

D. Substituirea de moştenitori 

In practică s-a constatat uneori că cei instituiţi moştenitori nu vroiau sau nu puteau dobândi 
moştenirea. Pentru evitarea unei asemenea perspective, romanii au creat instituţia substituirii de 
moştenitori, în virtutea căreia dacă cel instituit moştenitor nu dobândea succesiunea, aceasta trecea 
asupra substituitului. 

Din textele clasice rezultă că romanii au cunoscut trei forme de substituire de moştenitori: 

e substituirea vulgară (substitutio vulgaris); 
e substituirea pupilară (substitutio pupilaris); 
e substituirea quasi-pupilară (quasi-pupilaris). 

§ 4. Succesiunea deferită contra testamentului 

A. Dezmoştenirea 

In virtutea principiului simetriei, succesorul legal putea fi dezmoştenit prin respectarea unor condiţii 
de formă. Astfel, fiii de familie erau dezmoşteniţi individual, pe când fiicele şi nepoţii puteau fi 
dezmoşteniţi în bloc. 

Dacă un fiu de familie era dezmoştenit fără respectarea formelor solemne sau era omis (nici 
instituit, nici dezmoştenit) testamentul era ruptum (nul). În ipoteza în care fiicele sau nepoţii erau 
dezmoşteniţi fără respectarea formelor solemne sau erau omişi, testamentul nu se anula, ci se rectifica 
de aşa manieră, încât cei dezmoşteniţi fără respectarea formelor, precum şi cei omişi, urmau a primi o 
parte din moştenire. 

B. Testamentul inoficios 

Orice moştenitor legal putea fi dezmoştenit cu respectarea anumitor forme. Cu timpul, ideile 
romanilor au evoluat şi s-a ajuns la un stadiu în care s-a considerat că orice pater familias are obligaţia 
de iubire — officium — faţă de moştenitori legali, faţă de descendenţi, socotindu-se că un om normal îşi 
iubeşte descendenţii, iar dacă îi dezmoşteneşte fără vreun motiv serios înseamnă că nu-i iubeşte, iar 
dacă nu-i iubeşte înseamnă că este lipsit de minte şi că îşi încalcă obligaţia de iubire (officium). Cei 
dezmoşteniţi într-o asemenea manieră puteau ataca testamentul printr-o acţiune numită querela 
inofficiosi testamenti. 

§ 5. Dobândirea moştenirii 

A. Clasificarea moștenitorilor din punctul de vedere al dobândirii moştenirii 

Atât în cazul moştenirii legale, cât şi în cazul moştenirii testamentare se pune problema dobândirii moştenirii. 

Din punctul de vedere al dobândirii succesiunii, moştenitorii se împart în trei mari categorii: 

e heredes sui et necesarii - erau cei care deveneau persoane sui iuris în momentul morţii lui 
pater familias. Aceşti moştenitori se numeau necesarii, deoarece nu puteau repudia moştenirea. 
e heredes necesari - sunt sclavii instituiţi de către stăpânii lor; 
e hredes voluntarii (extranei) - pot repudia sau accepta moştenirea. 
B. Acceptarea moştenirii 
Acceptarea moştenirii (aditio hereditatis) se realizează în trei moduri: 
e cretio - presupune pronunţarea unor cuvinte solemne; 
e pro herede gestio - act de administrare a bunurilor succesorale, din care rezultă că cel instituit 
a înţeles să accepte moştenirea; 
e nuda voluntas - declaraţie de acceptare nesolemnă, putând fi utilizate orice cuvinte. 

C. Condiţiile acceptării moştenirii 

Pentru ca cel instituit să dobândească succesiunea, era necesar să se bucure de ius capiendi, 
adică de dreptul de a culege moştenirea. In virtutea lui ius capiendi cei care erau căsătoriţi, dar nu 
aveau copii, dobândeau numai o jumătate din succesiunea care li s-ar fi cuvenit potrivit legii, pe când 
cei necăsătoriți nu primeau nimic din succesiune. 

Dacă erau întrunite toate condiţiile necesare pentru dobândirea moştenirii, aceasta era valabil 
acceptată şi, fireşte, erau declanşate şi efectele acceptării. 

D. Efectele acceptării moştenirii 

e fuziunea patrimoniilor, în sensul că, în momentul acceptării, patrimoniul defunctului se 
contopeşte cu patrimoniul moştenitorului. 

e obţinerea dreptului de proprietate, în sensul că moștenitorul devine proprietar al succesiunii. 

e raportul bunurilor succesorale sau collatio bonorum. 

E. Repudierea moştenirii 

Moştenitorii voluntari puteau renunţa la moştenire prin repudiere. 

Repudierea se făcea printr-o simplă declaraţie. 

În anumite cazuri, după cum cel instituit trebuia să se pronunţe într-un anumit termen, tăcerea era 
apreciată ca repudiere. 

Repudierea moştenirii producea anumite efecte juridice: 

e dacă existau mai mulţi instituiţi şi unul dintre ei repudia succesiunea, avea efectul acrescământului, 
în virtutea căruia partea repudiată revenea automat celor care au acceptat moştenirea; 

e dacă exista doar un singur instituit şi acesta repudia moştenirea, aceasta revenea substituitului, 
dacă exista vreun substituit. Dacă nu exista nici un substituit, veneau la succesiune moştenitorii legali. 
Dacă nu existau nici moştenitori legali, succesiunea devenea vacantă şi trecea asupra statului. 

$ 6. Sancţiunea moştenirii 

Trebuie făcută distincţie între moştenirea civilă şi cea pretoriană. 

Moştenirea civilă era sancţionată prin hereditas petitio (petiţiunea de hereditate). 

Moştenirea pretoriană era sancţionată prin interdictul quorum bonorum. 

In vederea intentării peteţiunii de hereditate erau necesare anumite condiţii: 

e reclamantul să fie moştenitor civil şi să nu posede bunurile succesorale; 

e pârâtul trebuia să posede bunurile succesorale fie pro herede, fie pro possessore. 

e prin intermediul ei se pot urmări în justiţie fie o fracțiune dintr-un patrimoniu, fie un patrimoniu integral. 

Interdictul quorum bonorum era eliberat de către pretor în condiţii speciale. Dar acordarea lui 
bonorum possessio avea numai o semnificaţie teoretică, deoarece reclamantul nu era pus în posesia 
lucrurilor succesorale, astfel încât pretorul verifica ulterior dacă reclamantul întruneşte condiţiile necesare 
pentru a fi moştenitor pretorian. Dacă pretorul se convingea de justeţea pretențiilor reeclamantului, 
elibera interdictul quorum bonorum, prin intermediul căruia reclamantul intra în posesia succesiunii. In 
secolul al II-lea e. n., pentru ca moștenitorul pretorian să fie asimilat cu moştenitorul civil s-a acordat 
acestuia o acţiune similară - petiţiunea de hereditate posesorie (hereditatis petitio possessoris), prin 
intermediul căreia moştenitorul pretorian a obţinut o poziţie identică cu moştenitorul civil. 

§ 7. Legate şi fideicomise 

Noţiunile de legate şi de fideicomise sunt strâns legate de moştenirea testamentară, dar, care, în 
acelaşi timp, prezintă o identitate proprie, lucru pentru care se cercetează separat. 

A. Legatele sunt dispoziţii formulate în termeni imperativi şi solemni, incluse în testament, prin 
intermediul cărora testatorul dispune de anumite bunuri individual determinate, în profitul unei 
persoane numită legatar, iar executarea acestor dispoziţii apasă asupra moştenitorilor testamentari. 

In dreptul roman sunt cunoscute patru forme de legate: 

e legatul per vindicationem - testatorul transmite dreptul de proprietate asupra unui lucru 
individual determinat direct legatarului; 

e legatul per damnationem - testatorul îl obligă pe moştenitor să transmită un anumit lucru legatarului; 

e legatul per praeceptionem - legatarul are în acelaşi timp şi calitatea de moştenitor; 

e legatul sinendi modo (prin îngăduinţă) - moştenitorul are obligaţia de a-l lăsa pe legatar să 
intre în stăpânirea lucrului legat. 

Condiţiile de fond ale legatului sunt următoarele: 

e legatarul trebuie să aibă capacitate testamentară (să se bucure de testamenti factio pasiva); 

e sarcina executării legatelor revenea celui instituit moştenitor. 

e regula catoniană - legatul care este nul în momentul întocmirii testamentului va rămâne nul 
pentru totdeauna. 

Legatul per vindicationem era sancţionat prin acţiunea în revendicare. Legatarul per 
vindicationem putea intenta şi o acţiune personală, numită actio ex testamento, dacă avea intenţia de a 
se considera legatar per damnationem. 

Prin acţiunea personală actio ex testamento era sancţionat şi legatul sinendi modo. 

Legatul pre praeceptionem era sancţionat prin actio familiae herciscundae. 

B. Fideicomisele 

Fideicomisul este actul prin care o persoană numită disponent sau dispunător, roagă pe o altă 
persoană numită fiduciar să transmită un bun, o parte dintr-un patrimoniu sau un patrimoniu în 
integralitatea sa unei a treia persoane, numită fideicomisar. 

In mod obişnuit, fideicomisul era inclus în testament, dar fideicomisul putea fi întocmit şi în afara 
testamentului. Până în vremea lui August, fideicomisul nu a fost sancţionat juridiceşte. 

Romanii au cunoscut mai multe tipuri de fideicomise: 

e fideicomisul obişnuit; 
e fideicomisul de familie; 
e fideicomisul de ereditate. 

Secţiunea a IV-a. Obligaţiuni - partea generală 

§ 1. Definiţia şi elementele obligaţiei 

Noţiunea de “obligaţie” este definită în două texte romane. Primul aparţine lui Paul, iar cel de al 
doilea lui Justinian. Definiţia lui Paul presupune mai degrabă opoziţia dintre conceptul de “obligaţie” şi 
dreptul real sau actele ce sunt utilizate în scopul dobândirii unor drepturi reale. De aceea, ne referim la 
definiţia obligaţiei dată de Justinian. 

Potrivit lui Justinian, “Obligatio est iuris vinculum quo necessitate adstringimur alicuius solvendae rei 
secundum nostrae civitatis iura” (Obligaţia este o legătură de drept prin care suntem siliţi a plăti ceva 
conform dreptului cetăţii noastre). 

Raportul juridic obligational cuprinde următoarele elemente: 

e subiectele (o persoană numită creditor şi o persoană numită debitor); 
e obiectul; 
e sancţiunea. 
Subiectele obligaţiei sunt: 
e creditorul - subiectul activ al obligaţiei, întrucât are dreptul de a pretinde o plată. 
e debitorul - subiectul pasiv, întrucât trebuie să execute acea plată, la nevoie chiar prin constrângere. 

Obiectul obligaţiei, desemnat în definiţia lui Justinian prin termenul de “plată”, consta din: 

e dare - obligaţia de a transmite proprietatea asupra unui lucru, de a constitui un drept real sau 
de a plăti o sumă de bani; 
e facere - obligaţia de a face o prestație pentru creditor; 

_7 e prestare - obligaţia de a procura folosinţa unui lucru fără a se constitui un drept real. 

Insă, oricare ar fi fost caracterul material al acestei prestaţiuni, ea trebuie să îndeplinească 
anumite condiţii, pe care jurisconsulţii romani le-au numit condiţiile obiectului obligaţiei. 

Obiectul obligaţiei trebuie să fie: 

e licit - în conformitate cu cerinţele normelor de drept şi cu cerinţele moralei; 

e posibil din punct de vedere fizic şi din punct de vedere juridic; 

e determinat sau cel puţin determinabil; 

e obiectul obligaţiei trebuia să constea dintr-o prestație pe care debitorul o face pentru 
creditorul său; 

„e obiectul obligaţiei trebuia să prezinte interes pentru creditor. 

In ce priveşte sancţiunea, dreptul de creanţă este sancţionat printr-o acţiune personală. 

In anumite texte romane, termenul de “obligaţie” este utilizat şi în alte sensuri, încât uneori, prin 
cuvântul “obligaţie” înţelegem nu raportul juridic obligaţional, ci dreptul de creanţă al creditorului. 
Alteori, prin cuvântul “obligaţie” înţelegem datoria pe care trebuie să o plătească debitorul. 

Cert este că întotdeauna sensul cu care este utilizat cuvântul “obligaţie” rezultă din context. 

§ 2. Clasificarea obligaţiilor 

A. Clasificarea obligaţiilor după izvoare 

Potrivit lui Gaius, obligaţiile sunt contractuale sau delictuale, deoarece Gaius considera că 
obligaţiile izvorăsc fie din contracte (ex contractu), fie din delicte (ex delictu). Ulterior, Gaius a 
completat clasificarea originară cu un nou element, considerând că obligaţiile izvorăsc fie din contracte, 
fie din delicte, fie din alte izvoare de obligaţii (variae causarum figurae). 

Justinian a făcut o clasificarea quadripartită a izvoarelor de obligaţii, considerând că obligaţiile pot izvor din: 

e contracte; 
e quasicontracte; 
e delicte; 
e quasidelicte. 
Obligaţiile contractuale izvorăsc din contracte. 
In evoluţia dreptului roman, au apărut trei mari categorii de contracte, clasificate dup trei criterii: 
e după sancţiune; 
e după efecte; 
e după modul de formare. 

In funcţie de sancţiunea lor, contractele sunt: * de drept strict; 
s * de bună credință. 
In functie de efectele lor contractele puteau fi: * unilaterale; 
* bilaterale (sinalagmatice). 
Unele contracte devin în mod excepțional bilaterale imperfecte, deoarece unele contracte se nasc 
unilaterale, dar în cursul executării pot deveni bilaterale. 
Sub aspectul modului de formare, contractele pot fi: * solemne; 


E * nesolemne. 
In ordinea apariţiei lor, contractele solemne au fost următoarele: 
e sponsio religiosa; 
e iusiurandum liberti; 
e sponsio laica; 


e stipulațiunea; 
e dotis dictio (constituirea de dotă); 
e nexum; 
e contractul litteris. 
Contractele nesolemne se clasifică în trei mari categorii: 
e contractele reale; 
e contractele consensuale; 
e contractele nenumite. 
Contractele reale se formează prin convenţia părţilor însoţită de remiterea materială a lucrului. 
Există cinci asemenea contracte: 
a) mutuum; 
b) fiducia; 
c) gajul; 
d) comodatul; 
e) depozitul. 
Contractele consensuale se formează prin simpla manifestare de voinţă a părţilor. 
Romanii au cunoscut patru contracte consensuale: 
a) vânzarea; 
b) locaţiunea; 
c) societatea; 
d) mandatul. 
Contractele nenumite se formează prin convenţia părţilor urmată de executarea obligaţiei de către 
una dintre părți. 
Obligaţii quasicontractuale izvorăsc din quasicontracte. 
Quasicontractul este un fapt licit, permis de lege şi de bunele moravuri. 
Obligaţii delictuale izvorăsc din delicte, care sunt fapte potrivnice legii, cauzatoare de prejudicii, 
care dau naştere obligaţiei delincventului de a repara prejudiciul cauzat sau de a plăti o amendă. 
d) Obligaţiile quasidelictuale izvorăsc din quasidelicte, care sunt fapte ilicite cauzatoare de 
prejudicii, ce provoacă efecte similare delictelor. 
B. Clasificarea obligaţiilor după sancţiune 
In funcţie de sancţiune, obligaţiile pot fi: 
e civile - sunt sancţionate printr-o acţiune pusă la îndemâna creditorului; 
e naturale - sunt sancţionate pe cale de excepțiune. 
C. Clasificarea obligaţiilor după numărul participanţilor 
In funcţie de numărul participanţilor avem: * obligaţii cu un singur debitor şi un singur creditor; 
A * obligaţii cu pluralitate de subiecte. 
In cazul obligaţiei cu pluralitate de subiecte se disting două situaţii: 
e părţile se află pe picior de egalitate; 
e părţile nu sunt pe picior de egalitate; . 
C1. In cazul în care părţile sunt pe picior de egalitate vom distinge între: 
a) obligaţiile conjuncte - sunt guvernate de principiul divizibilităţii creanţelor şi datoriilor; 
avem atâtea obiecte câte părţi sunt şi unitate de raport juridic obligaţional. Raportul juridic 
obligational se stinge după ce fiecare debitor va plăti partea sa din datorie. 


b) obligaţiile solidare - avem mai multe raporturi juridice obligaţionale şi un singur obiect. 

Dacă unul dintre debitori va face plata sau dacă unul dintre creditori îşi valorifică dreptul, toate 

celelalte raporturi juridice obligaţionale se sting din lipsă de obiect. 

C2. Dacă părţile nu sunt pe picior de egalitate, vor exista două situaţii: 

a) adstipulatio - actul prin care un creditor accesor se alătură creditorului principal; 
b) adpromissio - actul prin care un debitor accesor se alătură debitorului principal. 
§ 3. Elementele contractelor sunt de două feluri: 
e elemente esenţiale; 
e elemente accidentale. 
A. Elementele esenţiale sunt acele elemente fără de care un contract nu poate lua naştere. 
Elementele esenţiale ale contractului sunt în număr de trei: 
e obiectul; 
e consimţămnântul; 
e capacitatea. 

A1. Obiectul 

Obiectul contractului este susceptibil de două sensuri: 

e într-un prim sens, obiectul contractului se confundă cu efectele contractulu; 

e într-un alt sensobiectul contractului se confundă cu obiectul obligaţiei. 

A2. Consimţământul este manifestarea de voinţă a uneia dintre părţi în sensul dorit de cealaltă parte. 

In dreptul roman există cauze care duc la inexistenţa consimţământului, precum şi cauze care 
viciază consimţământul. 

A2. 1. Cauzele care distrug consimţământul sunt: 

a) Neseriozitatea apare atunci când consimţământul a fost dat în glumă sau când a fost dat în 
împrejurări care atestă indubitabil că partea nu a intenţionat să se oblige. 

b) Eroarea este înţelegerea greşită a unor împrejurări. 

In patru cazuri eroarea duce la nulitatea contractului: 

e error in negotio - eroarea cu privire la natura juridică a contractului; 

e error in persona - eroarea cu privire la identitatea uneia dintre părţi; 

e error in corpore - eroarea cu privire la obiectul material al contractului; 

e error in substantia - eroarea cu privire la calităţile esenţiale ale lucrului. 

c) Violenţa fizică distrugea consimţământul, deoarece victima violenţei fizice nici măcar nu-şi 
putea exprima voinţa. 

A2. 2. Cauzele care viciază consimţământul sunt: 

a) Teama (metus), în sens juridic, desemnează violenţa care se exercită asupra unei persoane 
pentru a o determina să încheie contractul. A fost sancţionată pe cale de acţiune prin actio metus şi pe cale 
de excepţiune prin exceptio metus. 

b) Dolul (dolus) sau înşelăciunea în contract constă din mijloacele viclene sau manoperele 
dolosive pe care una din părţi le utilizează pentru a determina cealaltă parte să încheie contractul. 

A fost sancţionat prin: 

e actio de dolo - victima înşelăciunii lua iniţiativa anulării contractului; 
e exceptio doli - victima înşelăciunii o putea opune cu succes autorului dolului, dacă era 
chemată în judecată de către acesta. 

A3. Capacitatea este aptitudinea unei persoane de a încheia acte juridice. 

B. Elementele accidentale ale contractelor sunt acelea care sunt introduse în contract numai 
prin voinţa părţilor, deoarece contractul poate fi valabil încheiat chiar şi în lipsa lor. 

Dintre elementele accidentale menţionăm: 

a) termenul este un eveniment viitor şi sigur de care depinde exigibilitatea sau stingerea unui 
drept. Dacă acel eveniment viitor şi sigur afectează exigibilitatea unui drept, termenul se numeşte 
suspensiv. Dacă acel eveniment viitor şi sigur duce la stingerea unui drept, atunci termenul se 
numeşte extinctiv. 

b) condiţia este un eveniment viitor şi nesigur de care depinde naşterea sau stingerea unui drept. 
Când condiţia afectează naşterea unui drept, se numeşte suspensivă, iar atunci când afectează 
stingerea unui drept, se numeşte rezolutorie sau extinctivă. 

§ 4. Efectele obligaţiilor 

A. Executarea obligaţiilor 

Efectul normal al obligaţiei consta în executarea ei, deoarece numai prin executarea obligaţiei de către 
debitor creditorul îşi poate valorifica dreptul de creanță. 

Dar, în legătură cu executarea obligaţiei se ridică o serie de probleme: 

e în legătură cu părţile care participă la raportul juridic obligaţional; 
e cu privire la persoanele care pot fi constrânse să execute acele obligaţii. 

I. La romani a funcţionat principiul relativităţii efectelor contractului, potrivit căruia “res inter 
alios acta, aliis neque nocere neque prodesse potest” (contractele încheiate între unii nici nu vatămă, 
nici nu profită altora). Adică, orice contract produce efecte numai între părţi. 

Prin părţi contractante, romanii înțelegeau: 

e persoanele care au încheiat contractul; 
e moştenitorii acestor persoane; 
e creditorii lor chirografari. 

Din acest principiu general al relativităţii efectelor contractului decurg alte trei principii speciale: 

a) Nulitatea stipulaţiunii pentru altul 

Stipulaţiunea este un contract verbal încheiat prin întrebare şi răspuns. Dar stipulaţiunea pentru 
altul nu producea efecte, pentru că avem de a face cu o terță persoană ce nu a participat la încheierea 
contractului. Acest procedeu al stipulațiunii pentru altul prezintă o utilitatea practică deosebită, 
deoarece prin această stipulaţiune, două operaţii juridice distincte pot fi înlocuite printr-una singură. De 
aceea, romanii au avut interesul ca stipulaţiunea pentru altul să fie executorie. Pentru ca stipulaţiunea 
pentru altul să devină executorie, romanii au recurs la stipulatio poenae (stipulaţiunea unei penalităţi), 
care producea efecte juridice în cazul în care stipulaţiunea nevalabilă nu era executată. 

b) Nulitatea promisiunii pentru altul 

Nulitatea promisiunii pentru fapta altuia se exprimă în principiul nemo alienum factum promitere 
potest (nimeni nu poate promite fapta altuia). Pentru ca o asemenea promisiune să producă efecte 
juridice, romanii i-au modificat forma, în sensul că Primus îi promitea lui Secundus că va proceda de 
aşa manieră, încât să îl determine pe Tertius să-i plătească 1000 de sesterţi. 

c) Reprezentarea în contracte 

Prin reprezentarea în contract înţelegem acel sistem juridic, în virtutea căruia un pater familias se 
obligă prin contractul încheiat de un alt pater familias. 

Acel pater familias care dă o împuternicire altui pater familias în vederea executării unui contract 
se numeşte reprezentat. Cel care încheie efectiv contractul din împuternicirea altuia se numeşte 
reprezentant. 

In funcţie de efectele pe care le produce, reprezentarea în contract poate fi: 

e perfectă - deşi contractul este încheiat de reprezentant, efectele contractului se produc 
asupra reprezentatului; 

„e imperfectă - reprezentatul se obligă alături de reprezentant. 

In funcţie de calitatea reprezentantului, reprezentarea poate: 

a) activă - reprezentantul intervine în contract în calitate de creditor 

b) pasivă - reprezentantul intevine în contract în calitate de debitor. 

Reprezentarea imperfectă va fi întotdeauna pasivă. 

Nici în ultimul moment al evoluţiei dreptului roman nu s-a recunoscut pe cale generală sistemul 
reprezentării perfecte în contract. 

II. Acţiunile cu caracter alăturat (adiecticiae qualitatis) s-au născut în legătură cu evoluţia 
capacităţii fiilor de familie. In epoca veche, fiii de familie nu puteau încheia acte juridice în nume 
propriu, ci numai împrumutând capacitatea lui pater familias. La sfârşitul Republicii au apărut 
contractele bilaterale, în care fiecare din părţi avea dublă calitate, fiind în acelaşi timp şi creditor şi 
debitor. Atunci au admis ca în cinci cazuri bine precizate fiii de familie să se poată obliga în nume 
propriu, obligându-i în acelaşi timp, cu caracter alăturat, şi pe şefii de familie. 

Acţiunile cu caracter alăturat create de către pretor au fost: 

a) Actio quod iussu (acţiune în baza unei declaraţii speciale) se intentează împotriva acelui 
pater familias care l-a autorizat expres pe fiul de familie sau pe sclav să încheie un anumit contract. 

b) Actio exercitoria a fost creată în legătură cu interese privind comerțul maritim. 


34 


c) Actio institoria se dă împotriva lui pater familias atunci când acesta încredinţează fiului de 
familie sau sclavului exercitarea unui comerţ pe uscat (spre exemplu, conducerea unei prăvălii). 

In aceste prime trei cazuri, pater familias răspundea in solidum, adică cu toate bunurile sale, 
pentru toate obligaţiile pe care fiul de familia şi le-a asumat. 

d) Actio de peculio et de in rem verso (acţiune cu privire la peculiu şi la îmbogăţire) se 
dădea împotriva lui pater familias atunci când fiul de familie exercita anumite acte de comerţ cu 
bunurile aflate în peculiul său, fără ştirea şi fără aprobarea lui pater familias. De această dată, pater 
familias răspunde numai în limitele peculiului fiului său, precum şi în limitele îmbogăţirii sale. 

e) Actio tributoria (acţiune în repartizare) se dădea împotriva lui pater familias atunci când fiul 
de familie exercita acte de comerţ cu bunurile din peculiul său, fără aprobarea expresă a lui pater 
familias, cu toate că pater familias a cunoscut şi a tolerat acele acte de comerţ. In acest caz, pater 
familias răspunde numai în limitele peculiului fiului său, iar drepturile de creanţă ale creditorilor erau 
satisfăcute proporţional cu valoarea lor. 

Jurisprudenţa a creat o acţiune specială - actio quasi institoria, acţiune care putea fi intentată 
împotriva acelui pater familias care l-a împuternicit pe un alt pater familias să încheie un contract, 
oricare ar fi fost domeniul în care ar fi fost încheiat acel contract. 

Din acel moment, reprezentarea imperfectă devine regulă în materie contractuală. 

Romanii au admis în mod excepțional reprezentarea perfectă, atât în formă activă, cât şi în formă pasivă. 

Reprezentarea perfectă pasivă era admisă în două cazuri: 

e în relaţiile dintre tutore şi pupil; 
e în cazul împrumutului contractat în vederea consumaţiunii (mutuum). 

Reprezentarea perfectă activă a fost admisă într-un singur caz, şi anume în cazul 
reprezentantului devenit insolvabil. 

III. Sistemul noxalităţii şi sistemul acţiunilor noxale 

Desemnează răspunderea în materie delictuală capacitatea fiului de familie. 

Această răspundere s-a desfăşurat în cadrul a două sisteme distincte: 

a) Sistemul noxalităţii 

Pater familias al delincventului avea două posibilităţi: 

e fie să-l abandoneze pe delincvent în mâinile victimei; 
e pater familias plătea o sumă de bani victimei delictului. 

b) Sistemul acţiunilor noxale a creat pentru pater familias al delincventului a treia posibilitate să 
dovedească prin proces faptul că nu fiul de familie nu este delincvent. In acest scop, pretorul a pus la 
îndemâna victimei delictului acţiunile noxale, pe care victima delictului le intenta împotriva lui pater 
familias al presupusului delincvent. 

In vederea intentării acţiunilor noxale, erau necesare anumite condiţii: 

e fapta să fie comisă de o persoană alieni iuris; 

e delictul comis de persoana alieni iuris să facă parte din categoria delictelor private; 

acţiunea noxală se intenta cu succes numai împotriva acelui pater familias care l-a avut sub puterea 
sa pe delincvent în intervalul de timp cuprins între momentul intentării acţiunii şi litis contestatio; 

e era necesar ca victima delictului să nu-l fi avut sub puterea sa pe delincvent în intervalul de 
timp cuprins între comiterea delictului şi momentul intentării acţiunii. 

B. Neexecutarea obligaţiilor 

Neexecutarea obligaţiei constituie un efect anormal al acesteia. 

In legătură cu neexecutarea obligaţiilor, jurisconsulţii şi pretorii au constatat că se pot ivi mai multe 
situaţii distincte, pe care le-au desemnat prin termenii de “caz fortuit’, “forță majoră”, “culpă”, “dol”, 
“mora” şi “custodia”. 

In unele din aceste situaţii, debitorul care nu şi-a executat obligaţia, trebuia să plătească despăgubiri sau 
daune-interese, care pot fi judecătoreşti, atunci când sunt fixate de către judecător sau convenţionale, când sunt 
fixate de către părţile contractante. 

A. Cazul fortuit este evenimentul neprevăzut, care intervine fără vina debitoruluişi duce la 
dispariţia lucrului datorat, făcând imposibilă executarea obligaţiei de către debitor, deşi debitorul a luat 
măsurile obişnuite, fireşti, de pază. De esenţa cazului fortuit este faptul că el poate fi prevenit, dacă 
debitorul ia măsuri excepţionale de pază, măsuri la care nu era obligat. 

B. Forţa majoră este evenimentul de nestăvilit, care face imposibilă executarea obligaţiei de către 
debitor. Forţa majoră nu poate fi prevenită, orice măsuri de pază ar fi luat debitorul, astfel încâtdebitorul 
va fi întotdeauna exonerat de răspundere. 

C. Culpa este o formă a vinovăţie ce se poate manifesta sub formă de intenţie, neglijenţă sau neîndemânare. 

Romanii au făcut distincţie între culpa delictuală şi culpa contractuală. 

Culpa delictuală este o formă de vinovăţie care se poate manifesta şi sub forma intenţiei, şi sub 
forma neglijenţei, şi sub forma neîndemânării. Presupune un fapt păgubitor, de natură să creeze un 
prejudiciu, de unde rezultă că fapta comisă cu vinovăţie este anterioară raportului juridic obligational. 

Culpa contractuală este atitudinea vinovată a debitorului obligat prin contract. Ea se manifesta 
numai sub forma neglijenţei sau a neîndemânării. 

Această atitudine vinovată este posterioară raportului juridic izvorât din contract; ea poate avea loc 
numai după naşterea raportului juridic, adică după naşterea obligaţiei. 

Culpa contractuală poate îmbrăca fie forma unei acţiuni, a unei fapte, fie forma unei abţineri. 

In legislaţia lui Justinian se face distincţia între: 

e culpa lata - culpa grosolană, pe care nu ar comite-o nici cel mai neîndemânatic administrator; 
e culpa levis - culpa uşoară, care poate îmbrăca, la rândul ei, două forme: culpa levis in 
abstracto şi culpa levis in concreto. 

Culpa levis in abstracto şi culpa levis in concreto sunt calificate în funcţie de criteriul aprecierii 
vinovăţiei, deoarece aprecierea vinovăţiei debitorului se face prin comparaţie. Astfel, în cazul culpei levis in 
abstracto, comportarea debitorului fată de bunul datorat se compară cu comportarea unui bonus vir (unui 
bun administrator). Pentru debitor este mai gravă aprecierea in abstracto a culpei, pentru că un bun 
administrator nu este neglijent; ori de câte ori se constată că debitorul a fost neglijent faţă de bunul 
datorat, va fi considerat în culpă. In aprecierea culpei in concreto, debitorul va fi găsit în culpă numai 
atunci când este neglijent faţă de bunul datorat, în schimb este atent cu celelalte bunuri ale sale. Dacă 
însă debitorul este neglijent şi faţă de bunul datorat, şi fată de celelalte bunuri ale sale, nu va mai fi 
găsit în culpă, apreciindu-se că aşa este el de felul lui. 

D. Dolul este acţiunea sau abţinerea intenţionată a debitorului, de natură să provoace pieirea 
lucrului datorat. Întrucât dolul este o formă a vinovăţiei debitorului care se manifestă numai prin 
intenţie, debitorul va răspunde pentru dol în toate contractele. 

E. Mora se manifestă sub două forme: 

e Mora debitoris este o întârziere vinovată a debitorului. Mai târziu, în dreptul postclasic, era necesară 
şi o somaţie din partea creditorului, numită interpellatio. Principalul efect pe care îl produce este perpetuarea 
obligaţiei, deoarece după punerea în întârziere, debitorul nu va putea fi exonerat de răspundere. 

e Mora creditoris (întârzierea creditorului) se produce atunci când debitorul, deşi oferă plata la 
termen, conform condiţiilor prevăzute în contract, creditorul refuză să primească plata. In acest caz, 
efectele morei debitoris încetează. După oferta plăţii neacceptată de către creditor, debitorul poate 
părăsi obiectul material al obligaţiei în prezenţa unor martori. 

F. Custodia este o formă de răspundere obiectivă, răspundere care poate lua naştere fie din lege, 
fie din convenţia părţilor. Astfel, potrivit legii, hotelierii şi corăbierii răspundeau obiectiv, chiar dacă între 
părţi nu se încheia o convenţie specială. Răspunderea obiectivă se limitează numai la cazul fortuit, în 
sensul că forţa majoră îl va exonera pe debitor întotdeauna de răspundere. 

G. Sancţiunea neexecutării obligaţiei 

Dacă debitorul este în culpă, dacă a comis un dol, dacă este pus în întârziere, dacă s-a obligat 
pentru custodia şi nu-şi execută obligaţia, trebuie să plătească daune-interese. 

Suma de bani la care judecătorul îl condamnă pe debitorul care nu-şi execută obligaţia este 
desemnată prin expresia “daune.-interese judecătoreşti”. 

Părţile aveau posibilitatea de a fixa daunele-interese prin convenţia lor. 

§ 5. Stingerea obligaţiilor 

Drepturile de creanţă se sting în momentul exercitării lor, deoarece, prin exercitarea dreptului, 
creditorul îşi valorifică integral acel interes care decurge din raportul juridic obligational. 

Stingerea drepturilor de creanţă se realiza pe două căi: 

° moduri voluntare de stingere a obligațiilor; 
° moduri nevoluntare de stingere a obligaţiilor. 

Modurile voluntare de stingere a obligaţiilor presupun manifestarea de voinţă a părţilor, adică a 
creditorului şi a debitorului. 

Modurile nevoluntare de stingere a obligaţiilor nu presupun o asemenea manifestare de voinţă. Ele 
se mai numesc şi moduri necesare sau moduri forţate de stingere a obligaţiilor. 

A. Modurile voluntare de stingere a obligaţiilor 

Romanii au creat următoarele moduri voluntare de stingere a obligaţiilor: 

I. Plata este modul firesc de stingere a obligaţiilor, deoarece constă din executarea oricărui obiect 
al obligaţiei. 

Prin plată nu trebuie înţeles neapărat remiterea unei sume de bani, ci trebuie să înțelegem fie 
dare, fie facere, fie prestare. 

Pentru ca plata să fie efectuată valabil, sunt necesare anumite condiţii: 

e plata să fie făcută de către debitor sau de către altă persoană; 

e plata poate fi primită de către creditor sau de către reprezentantul său legal (tutore, curator) 
sau convenţional (mandatar); 

e plata să fie integrală; 

e locul plății trebuie să fie cel precizat în contract sau cel mai potrivit faţă de clauzele cuprinse în contract; 

e uneori se pune şi problema imputaţiei plăţii (debitorul are mai multe obligaţii faţă de acelaşi 
creditor, dar face numai o singură plată); 

e proba plăţii; 

e forma plății. 

In epoca clasică, odată cu decăderea formalismului, plata efectivă devine liberatorie prin ea însăşi. 

II. Darea în plată este o variantă a plăţii, deoarece, în acest caz, romanii au admis că obligaţia se 
poate stinge chiar dacă debitorul va remite creditorului un alt bun decât cel care constituie obiectul 
obligaţiei. In legislaţia lui Justinian, se face distincţia între darea în plată voluntară, când obiectul 
obligaţiei se schimnbă prin acordul părţilor, şi darea în plată necesară, când obiectul obligaţiei se 
schimbă în virtutea dispoziţiei legii în cazuri bine determinate. 

III. Novaţiunea este un mod de stingere a obligaţiilor, care se realizează prin înlocuirea vechii 
obligaţii cu una nouă. 

Această operaţiune juridică nu are o formă proprie, în sensul că romanii au recurs la acte care, la 
origine, aveau alte funcţii, dar care au fost astfel adaptate în vederea novării unei obligaţii. Aceste acte 
au fost stipulaţiunea şi contractul litteris. 

Pentru novarea unei obligaţii, erau necesare anumite condiţii: 

e o obligaţie veche; 

e o obligaţie nouă; 

e aceeaşi datorie (idem debitum); 

e ceva nou (aliquid novi); 

e intenţia de a nova (animus novandi). 

Pe lângă novaţiunea voluntară, la care ne-am referit, romanii au cunoscut şi novaţiunea necesară, 
care se realiza pe tărâm procesual, în virtutea efectelor extinctiv şi creator ale lui litis contestatio. 

IV. Compensaţiunea este operaţiunea juridică prin care datoriile şi creantele reciproce se scad 
unele din altele, pentru ca executarea să poarte numai asupra diferenţei. 

Compensaţiunea era de două feluri: * convenţională (voluntară) - se realiza prin acordul părţilor; 

* judiciară. 

Compensaţiunea voluntară a fost admisă încă din vechiul drept roman, pe când compensaţiunea 
judiciară nu a fost admisă iniţial, aceasta din urmă cunoscând o îndelungată evoluţie. 

In dreptul vechi s-a admis cu titlu de excepţie, doar în două cazuri, compensaţiunea judiciară: 

e în cazul bancherului care intentează proces clienţilor săi, faţă de care are datorii; 

e în cazul lui emptor bonorum (cumpărătorul bunurilor). 

In dreptul clasic, până în vremea împăratului Marc Aureliu s-a admis compensaţiunea judiciară în 
cazul creanţelor şi datoriilor izvorâte din contractele bilaterale şi de bună credinţă. 

In vremea lui Marc Aureliu s-a creat compensaţiunea judiciară şi pentru obligaţiile izvorâte din 
contractele de drept strict şi unilaterale. Potrivit reformei lui Marc Aureliu, s-a pus la dispoziţia pârâtului, 
care, la rândul său, avea o creanţă asupra reclamantului, excepţiunea de dol. Prin această excepţiune 
se sancţiona fapta reclamantului care pretindea ceea ce trebuia să restituie. Pe această cale, 
reclamantul care nu face compensaţiunea din proprie iniţiativă riscă să piardă întreaga creanţă. 

În dreptul postclasic, compensaţiunea se generalizează, putându-se realiza oricare ar fi fost 
izvorul datoriilor şi creanţelor reciproce. Ba mai mult, compensaţiunea putea fi cerută în orice moment 
al procesului, pentru că dispare diviziunea procesului în două faze, şi pentru că procesul se desfăşura 
de la început până la sfârşit în faţa judecătorului. 

V. Remiterea de datorie (iertarea de datorie) este un mod de stingere a obligaţiilor ce consta din 
renunţarea creditorului la dreptul său. 

lertarea de datorie se făcea prin aplicarea principiului simetriei sau al corespondenţei formelor. 

In textele romane, se precizează că remiterea de datorie se putea face prin: 

e moduri civile; 
e moduri pretoriene. 
Modurile civile de renunțare la creanţă sunt cele utilizate la formele plăţi: 
e per aes et libram (prin aramă şi balanţă); 
e acceptilatio verbis (forma verbală); 
e acceptilatio litteris (forma scrisă). 
Modurile pretoriene de remitere a datoriei sunt în număr de două: 
e pactum de non petendo (pactul pentru ca să nu ceară); 
e contrarius consensus (acordul în sens contrar). 

B. Moduri nevoluntare de stingere a obligaţiilor 

Nu presupun manifestarea de voinţă a părţilor. 

I. Imposibilitatea de executare 

Când debitorul datorează un lucru individual determinat, iar lucrul respectiv piere fără vina 
debitorului, fie prin intervenţia cazului fortuit, fie prin forţă majoră, obligaţia se stinge conform regulei 
debitor rei certae interitu rei liberatur (debitorul unui lucru individual determinat este liberat prin pieirea 
lucrului). Pentru ca pieirea lucrului să ducă la stingerea datoriei, se mai cere ca debitorul să nu fie pus 
în întârziere, să nu fie în culpă, să nu fi comis vreun dol şi să nu răspundă pentru custodie. 

II. Confuziunea (confusio) înseamnă întrunirea asupra aceleiaşi persoane a calităţii de debitor cu 
cea de creditor. Se realizează, cel mai frecvent, prin moştenirea creditorului de către debitor sau 
invers. 

III. Moartea a fost la origine un mod de stingere a obligaţiilor, deoarece vechii romani au 
considerat că dreptul de creanţă şi datoriile sunt inseparabile de persoana creditorului sau a 
debitorului. Dar ideile au evoluat şi s-a acceptat că se pot transmite atât creantele, cât şi datoriile. 

IV. Capitis deminutio (pierderea personalităţii) 

Avem în vedere numai capitis deminutio minima. Se aplică în cazul pierderii personalităţii prin 
efectul adrogaţiunii, deoarece adrogatul devine din persoană sui iuris persoană alieni iuris, trecând sub 
puterea adrogantului. 

V. Prescripţia extinctivă 

Vechii romani au considerat că drepturile de creanţă sunt imprescriptibile, cu excepţia acelora 
care erau sancţionate prin acţiuni pretoriene. Aceasta se explică prin aceea că edictul pretorului era 
valabil pe un an, deci acţiunile pretoriene puteau fi intentate numai în termen de un an. 

In dreptul postclasic s-a introdus prescripţia de 30 de ani în materia creanţelor şi datoriilor, astfel 
încât, dacă acţiunea nu era introdusă înăuntrul termenului de 30 de ani, obligaţia se stingea. 

§ 6. Transferul obligaţiilor 

Transferul obligaţiilor este desemnat şi prin expresia “cesiune de creanţe şi datorii”. 

Vechii romani nu admiteau ideea de transfer a obligaţiilor, considerând, faţă de originea obligaţiei, 
că drepturile de creanţă şi datoriile sunt inseparabile de persoana debitorului şi de persoana 
creditorului. La sfârşitul Republicii, când creanţele au început să ocupe locul central în patrimoniul 
cetățenilor, s-a pus problema transmiterii obligaţiilor. 

A. Cesiunea de creanţă 

Prin cesiune de creanţă înțelegem procedeul juridic prin care creditorul transmite dreptul de 
creanță unei alte persoane. 

Creditorul care transmite creanţa, adică vechiul creditor, se numeşte cedant (cedent). 

Cel care dobândeşte creanţa, adică noul creditor, se numeşte cesionar, iar debitorul se numeşte 
debitor cedat. 

|. În epoca veche cesiunea de creanţă s-a realizat prin intermediul novaţiunii cu schimbare de 
creditor. Jurisconsulţii au observat că în acest caz nu este vorba propriu-zis de transmiterea unei 
creanţe, ci este vorba despre înlocuirea unei creanţe cu o creanţă nouă, deoarece novaţiunea este un 
mod de stingere a obligaţiilor, încât, practic, cesionarul nu dobândeşte aceeaşi creanţă, ci una nouă. 

II. Datorită acestui fapt, romanii au recurs la un procedeu mai evoluat — mandatul in rem suam 
(mandatul în interes propriu), întrucât se încheia în interesul mandatarului. 

In evoluţia sa, mandatul in rem suam a parcurs trei faze: 


° sistemul cesiunii de acțiune; 
° sistemul acțiunilor utile; 
° sistemul perfecționat prin reforma lui Justinian. 


În dreptul postclasic s-au adoptat mai multe constitutiuni imperiale prin care s-au luat măsuri de îngrădire 
a cesiunii creanţelor litigioase. Aceste măsuri au fost necesare, întrucât cei putemici cumpărau creantele 
litigioase cu mult sub valoarea lor, pentru a câştiga ei procesele, în scopul valorificării creanţelor. 

B. Cesiunea de datorie 

Ca şi cesiunea de creanţă, cesiunea de datorie se realiza prin mijloace juridice indirecte, precum: 

° novatiunea prin schimbare de debitor; 
° mandatul judiciar. 

§ 7. Garanţii personale 

Garanţiile sunt mijloace juridice create în scopul de a-l pune pe creditor la adăpost de consecinţele 
eventualei insolvabilităţi a debitorului. 

In istoria dreptului roman se cunosc două tipuri de garanţii: 

e garanţii personale cunoscute încă din epoca veche; 
e garanţii personale ce au apărut ceva mai târziu. 
A. In epoca veche, romanii au cunoscut două tipuri de garanţii personale: 
e sponsio; 
e fidepromissio. 

Ambele forme de garanţie personală cunoscute de romani în epoca veche luau naştere printr-un 
contract verbal, încheiat prin întrebare şi răspuns. 

I. În cazul lui sponsio, după ce se încheia contractul principal între creditor şi debitorul principal, 
se mai încheia un contract alăturat, de data aceasta între creditor şi garant. 

II. Fidepromissio intervenea în relaţiile dintre cetăţeni şi peregrini. Este o garanţie personală 
formată prin întrebare şi răspuns, cu deosebire că, faţă de întrebarea creditorului, garantul pronunţa 
verbul “fidepromitto”. Garantul purta numele de fidepromissor. 

In epoca veche, situaţia garanţior a fost foarte grea, deoarece în sistemul dreptului vechi, creditorul îl 
putea urmări mai întâi pe garant. Dacă garantul plătea, nu se putea despăgubi pentru plata făcută. 

Dacă erau mai mulţi garanţi, oricare dintre aceştia putea fi urmărit pentru întreaga datorie şi dacă 
plătea, nu se putea întoarce împotriva cogaranţilor pentru a le cere partea corespunzătore din datorie. 
Faţă de aceste inconveniente ale sistemului, garanţii au protestat. Ca rezultat al acestor proteste, s-au 
adoptat mai multe legi prin care s-au acordat măsuri favorabile garanţilor. 

Legea Publilia prevede dreptul garantului de a se întoarce mpotriva debitorului principal, dacă, 
într-un anumit termen, acesta din urmă nu îi remite ceea ce a plătit creditorului pentru el. 

Legea Appuleia prevede posibilitatea garantului care plătea de a se întoarce împotriva cogaranţilor. 

Legea Cicereia prevedea obligaţia creditorului de a face o declaraţie în legătură cu numărul garanţilor 
şi valoarea datoriei, în vederea facilitării aplicării legilor anterioare adoptate în această materie. 

Legea Furia de sponsu cuprinde două dispoziţii: 

e datoria se va împărţi în momentul scadenţei între toţi garanţii, fără a se ţine seama dacă sunt 
sau nu solvabili. 

e obligaţia lui sponsor şi fidepromissor, contractată în Italia, se stinge prin trecerea unui termen de 
doi ani de la scadenţă. 

B. Garanţiile personale în epoca clasică 

I. Fideiussio este o garanţie personală formată prin întrebare şi răspuns, cu deosebire că, față de 
întrebarea creditorului, garantul pronunţa verbul “fideiubeo” (consimt pe cuvântul meu). In acest caz, 
garantul este numit fideiussor. 

Faţă de vechile forme de realizare a garantiilor personale şi fideiussio există unele deosebiri: 

e întrucât fideiussio a fost ulterioară celor patru legi favorabile garanţilor, obligaţi prin sponsio şi 
fidepromissio, acele legi nu i se aplicau; 

e fideiussio are o sferă mai largă de aplicare, în sensul că fideiussio putea fi utilizată în scopul 
garantării oricăror obligaţii, oricare ar fi fost izvorul lor; 

e obligaţiile născute din sponsio şi fidepromissio nu treceau asupra urmaşilor, pe când obligaţiile 
născute din fideiussio treceau asupra moștenitorilor. 

Garanţii obligaţi prin fideiussio au reacţionat, au protestat fată de neajunsurile care decurgeau din 
sistem, astfel încât, treptat, în virtutea unor reforme succesive ale jurisprudenţei şi ale împăraţilor, au luat 
naştere cele beneficii acordate lui fideiussor. 

Beneficiile sunt drepturi speciale acordate garanţilor cu titlu excepţional. 

Avem în vedere: 

a) Beneficiul de cesiune de acţiuni constă în dreptul garantului care a plătit datoria de a cere 
creditorului să îi transmită toate acţiunile pe care le avea împotriva debitorului principal, pentru ca, 
intentând acele acţiuni, să obţină o sentinţă şi să o pună în executare, astfel încât garantul să se poată 
despăgubi pentru plata făcută creditorului. 

b) In virtutea beneficiului de diviziune, dacă erau mai mulţi garanti, la cererea garantului urmărit 
în justiţie, datoria se împărțea între garanţii aflaţi în viaţă şi solvabili în momentul lui litis contestatio. 

c) Beneficiul de discuţiune consta în dreptul garantului ce era urmărit în justiţie de a cere 
creditorului să se îndrepte împotriva debitorului principal şi numai dacă va constata că debitorul 
principal este insolvabil să se îndrepte împotriva sa, adică împotriva garantului. 

C. Garanţiile personale neformale 

Romanii au cunoscut şi garanţii personale neformale sau nesolemne: 

I. Prin pactul de constitut, o altă persoană decât debitorul, de regulă, bancherul, pentru clientul 
său, se obligă să plătească datoria debitorului la alt termen decât cel prevăzut pentru obligaţia iniţială. 

II. Mandatum pecuniae credendae desemnează mandatul dat în vederea remiterii cu împrumut a 
unei sume de bani. 

III. Receptum argentarii (angajamentul bancherului) este o convenţie prin care bancherul se 
obligă să plătească datoriile eventuale ale clientului său față de un terţ. 

§ 8. Garantii reale 

Garanţiile reale sunt procedeele juridice prin care debitorul atribuie creditorului său un lucru, fie cu 
titlu de proprietate sau posesiune, fie constituind un drept de ipotecă, cu efectul că la scadenţă, dacă 
debitorul nu plăteşte, creditorul se poate despăgubi valorificând lucrul atribuit de către debitor. 

In evoluţia dreptului roman s-au cunoscut trei garanţii reale distincte: fiducia şi gajul (pignus), care 
au apărut în epoca veche, precum şi ipoteca, apărută în dreptul clasic. 

A. Fiducia se formează prin transmiterea unui lucru cu titlu de proprietate de către debitor 
creditorului său prin mancipatio sau prin in iure cessio, transmitere însoţită de o convenţie prin care 
creditorul promite să retransmită proprietatea asupra acelui lucru debitorului, dacă acesta îşi va fi plătit 
datoria la scadenţă. Fiducia este o convenţie, o înţelegere grevată pe mancipatio sau pe in iure cessio, 
cu precizarea că cele două acte nu trebuie privite distinct, ci în împletirea lor organică. 

B. Gajul este o formă a garanţiei reale ce ia naştere din contractul real de gaj. Se realizează 
prin remiterea de către debitor creditorului său a posesiunii unui lucru prin tradiţiune, transmitere 
însoţită de o convenţie prin care creditorul se obligă să retransmită posesiunea asupra lucrului 
dacă debitorul îşi plăteşte datoria la scadenţă. 

C. Ipoteca 

I. Definiţia şi formarea conceptului de ipotecă 

Este o formă de garanţie prin care lucrul afectat este lăsat în posesiunea debitorului şi numai dacă 
acesta nu plăteşte la scadenţă, creditorul ipotecar are dreptul de a intra în posesia lucrului şi de a-l 
vinde, pentru a-şi valorifica creanta. 

În procesul formării sale, în prima jumătate a secolului | î. e. n., ipoteca a trecut prin mai multe faze. 

În prima fază, denumită dreptul de retenţie, se dădea proprietarului unei moşii dreptul de a reţine 
inventarul agricol al arendaşului, dacă acesta nu plătea arenda la scadenţă. 

Acest sistem prezenta neajunsuri, pentru că: 

e se aplica numai pe moşia arendată; 

e arendaşul îşi putea muta inventarul agricol în altă parte, fără ca proprietarul să dispună de vreo 
acţiune pentru a-l urmări; 

e proprietarul nu putea urmări lucrurile respective aflate în mâinile terţilor achizitori, deoarece nu 
avea vreun mijloc juridic în acest sens. 

De aceea, s-a pus problema perfecţionării acestui sistem, pentru a se proteja mai bine interesele 
proprietarilor de terenuri. In acest sens, prin interdictul salvian, se dă posibilitatea proprietarului să 
urmărească bunurile arendaşului, chiar dacă acestea erau mutate în altă parte. Dar interdictul salvian 
funcţiona numai în raporturile dintre cele două părţi. Din această cauză, dacă arendaşul înstrăina 
inventarul, proprietarul moşiei nu se putea îndrepta împotriva terţilor achizitori, deoarece nu avea la 
îndemână o acţiune reală. 

Pentru a se înlătura acest neajuns, a fost creată acţiunea serviană. Prin această acţiune, 
creditorul poate urmări lucrurile oriunde s-ar afla, chiar şi în mâinile terţilor. 

Dar, deşi avem cristalizate elementele dreptului de ipotecă, acesta se aplica numai în raporturile 
dintre proprietarii moşiilor şi arendaşi. De aceea, prin acţiunea quasiserviană, numită şi acţiunea 
ipotecară, ipoteca s-a generalizat, aplicându-se în raporturile dintre orice creditori şi orice debitori, pe 
baza convenției dintre aceştia, în vederea garantării datoriei. 

Efectele formării ipotecii au avut loc în prima jumătate a secolului | î. e. n., în condiţiile societăţii 
romane de atunci, evidențiind originea romană a acestei instituţii. 

II. Categorii de ipoteci 

Ipoteca convenţională se formează printr-o simplă convenție. 

Ipoteca tacită (legală) se formează în baza legii sau a obiceiului juridic, în situaţii bine determinate. 

Ipoteca privilegiată este o variantă a ipotecii tacite sau legale. Titularul acestei ipoteci are 
privilegiul de a executa înaintea celorlaţi creditori ipotecari dreptul de a poseda şi a vinde lucrul grevat 
cu ipotecă. 

Ipoteca testamentară este prevăzută într-o clauză a testamentului în favoarea unui legatar sau 
fideicomisar. Prin această ipotecă, anumite bunuri ale succesiunii sunt ipotecate în scopul asigurării 
plăţii unor legate. 

Ipoteca autentică se constituie cu respectarea anumitor forme de publicitate, precum întocmirea 
unui act public sau a unui act privat semnat de trei martori. Această ipotecă are prioritate faţă de 
ipotecile constituite fără formă de publicitate, chiar dacă acestea aveau o dată mai veche. 

III. Caracterele ipotecii 

e este un drept real - în această calitate, creditorul ipotecar are dreptul de preferinţă şi dreptul 
de urmărire; 

e se constituie prin convenţia părţilor 

e poate fi generală - poartă asupra tuturor lucrurilor prezente şi viitoare ale debitorului. 

e este indivizibilă 

e are un caracter clandestin - nu presupune utilizarea unor forme de publicitate pentru ca 
terţii să ştie că un lucru este ipotecat. 

Pentru a depăşi acest inconvenient romanii au adoptat mai multe măsuri. 

In primul rând, persoana care ipoteca acelaşi lucru de mai multe ori, fără să declare ipotecile 
anterioare, era sancţionată pentru comiterea delictului de stelionat. 

Tot în scopul depăşirii inconvenientului arătat s-a creat ius offerendae pecuniae, adică 
dreptul de a oferi o sumă de bani de către creditorul posterior creditorului anterior în rang. 

A treia consecință a caracterului clandestin al ipotecii constă în posibilitatea antedatării unei ipoteci. 

Tocmai pentru a depăşi acest inconvenient, în dreptul postclasic, prin reforma împăratului 
Leon, a fost creată ipoteca publică. Se numea publică ipoteca constituită prin act public sau prin act 
privat semnat de către trei martori. 

e este un drept accesoriu — ipoteca se stinge odată cu obligaţia garantată. 

IV. Rangul creditorilor ipotecari 

Problema rangului creditorilor ipotecari, adică a ordinii în care ipotecile pot fi valorificate, se pune în 
situaţiile în care există mai mulţi creditori ipotecari. In fapt, acest dreptul de a poseda şi de a vinde lucrul 
ipotecat este exercitat numai de către creditorul cu ipoteca mai veche. Această ipoteză nu se aplică în 
cazul ipotecilor privilegiate. In situaţia în care existau mai mulţi creditori cu acelaşi rang, avea prioritate 
cel care poseda lucrul ipotecat. 

V. Efectele ipotecii 
Efectele principale ale ipotecii sunt: 
e dreptul creditorului de a poseda (ius possidendi); 
e dreptul de a vinde (ius distrahendi) lucrul grevat cu ipotecă. 

Iniţial, ipoteca producea un singur efect - dreptul de a poseda, care este sancţionat prin actio 
hipotecaria, care putea fi intentată şi contra terţilor deținători. Potrivit acestuia, creditorul nu avea 
dreptul de a vinde lucrul, ci numai de a-l reţine până când debitorul îşi plătea datoria. Pentru a se 
depăşi acest inconvenient, părţile încheiau uneori un pact alăturat ipotecii, în baza căruia creditorul 
obținea dreptul de a vinde lucrul. Dar, în acel moment, dreptul creditorului de a vinde lucrul nu era încă 
un efect firesc al ipotecii, ci izvora dintr-o convenţie specială, alăturată ipotecii. 

Aceste convenţii, devenind frecvente, au fost considerate de practică la un moment dat ca 
subînţelese, indiferent dacă au fost sau nu încheiate. In acest fel, la începutul secolului al II-lea e. n., 
dreptul de a vinde (ius distrahendi) devine un efect al ipotecii. Dar dreptul de a vinde nu a fost 
considerat multă vreme ca fiind un efect esenţial al ipotecii, considerent pentru care în convenţia de 
ipotecă se putea introduce interdicţia de a vinde lucrul. 

VI. Stingerea ipotecii 

Ipoteca se stinge: 

e odată cu obligaţia pe care o garantează ; 

e prin pieirea în întregime a lucrului ipotecat; 

e prin confuziune; 

e prin vânzarea lucrului ipotecat de către creditorul superior în rang; 
e prin renunţarea creditorului ipotecar. 

VII. Caracterul unificator al legislaţiei lui Justinian s-a dovedit şi în cazul garanţiilor reale. 
Astfel că în dreptul lui Justinian ipoteca şi gajul sunt contopite, ambele fiind sancţionate prin acţiunea 
ipotecară. Prin urmare, atât creditorul ipotecar, cât şi creditorul gagist dispun de o acţiune reală, prin 
care pot reclama posesiunea lucrului din mâinile terţilor. Cu toate acestea, cele două forme de garanţie 
rămân distincte sub aspectul modului de formare, chiar şi în epoca lui Justinian. 

D. Intercesiunea este actul prin care o persoană ia asupra sa datoriile alteia fără a avea vreun interes. 

Intercesiunea îmbracă fie forma unei garanţii reale sau personale, fie forma unei novaţiuni prin 
schimbare de debitor. Ea se individualizează numai prin atitudinea subiectivă a celui ce ia asupra sa 
datoria altuia. 

Trebuie menţionat faptul că intercesiunea a fost interzisă sclavilor şi femeilor. Intercesiunea a fost 
interzisă femeilor prin senatusconsultul velleian, ale cărui dispoziţii se aplicau oricărui tip de 
intercesiune, inclusiv intercesiunii făcute în favoarea soţului. Justinian a abrogat senatusconsultul 
velleian, dând femeii capacitatea de a intercede pro alio (pentru alţii), menţinând însă interdicţia de a 
intercede pentru soţul ei. 

Secţiunea a V-a. Izvoarele obligaţiilor 

§ 1. Contractele solemne 

Contractele solemne (formale) reprezintă cea mai veche categorie de contracte. 

In această categorie de contracte se includ: 

e contractele în formă religioasă; 

e contractele în formă verbală; 

e contractele în formă autentică; 

e contractele în formă scrisă (litteris). 

Toate contractele solemne sunt de drept strict (stricti iuris), unilaterale şi orale, cu excepţia 
contractului litteris. 

A. Contractele în formă religioasă 

I. Sponsio religiosa 

Este cel mai vechi contract roman format prin întrebare şi răspuns. Această formă era îmbrăcată, 
la origine, într-un jurământ în formă religioasă, de natură a atrage graţia zeilor pentru aceia care îşi 
respectau promisiunea şi mânia zeilor pentru aceia care nu-şi respectau cuvântul dat. 

II. Jusiurandum liberti 

Jurământul dezrobitului este contractul care îmbracă forma a două jurăminte succesive, prin intermediul 
cărora sclavul îşi asumă obligaţia de a presta pentru patronul său operae fabriles (servicii calificate). 

Primul jurământ este pronunţat de către sclav înaintea dezrobirii şi nu produce efecte juridice, ci 
numai morale şi religioase. 

Al doilea jurământ este pronunţat după dezrobire şi produce efecte juridice. 

lusiurandum liberti era sancţionat printr-o acţiune numită iudicium operarum (acţiune privind zilele 
de muncă). 

B. Contractele încheiate în formă verbală 

I. Sponsio laica este un contract încheiat prin întrebare şi răspuns, care nu mai presupune şi 
forma unui jurământ religios. Era accesibil numai cetăţenilor romani. 

II. Stipulaţiunea este un contract verbal încheiat prin întrebare şi răspuns, cu deosebirea că, 
promisiunea putea fi angajată şi prin alt verb cu înţeles similar lui “spondeo”, precum 
“fidepromitto”, “promitto”, “dabo”, “facio”. Aşadar, stipulaţiunea este contractul încheiat în formă 
verbală prin întrebare şi răspuns la care au acces şi peregrinii. 

Trebuie reţinut faptul că stipulaţiunea are o funcţie generală, în sensul că prin intermediul 
stipulaţiunii, orice convenţie poate produce efecte juridice. 

a) Caracterele stipulaţiunii 

e este un act solemn - ia naştere prin pronunţarea anumitor cuvinte; 

e este un act oral - se formează prin întrebare şi răspuns. 

e Presupune congruenţa (concordanța) dintre suma de bani care figura în întrebare şi suma de 
bani care figura în răspuns. Cerinţa congruenţei se manifesta şi cu privire la verbul utilizat; 

e este un act unilateral - crează obligaţii numai pentru o parte; 

e este un act de drept strict; 

e este un act continuu - răspunsul trebuia să urmeze întrebării. 

e presupune unitate de timp şi de loc, astfel încât părţile contractante erau obligate să fie prezente 
în localitatea în care se pretinde că ar fi avut loc întrebarea şi răspunsul întreaga zi; 

e prezintă un caracter abstract. 

Aceste caractere au fost proprii stipulaţiunii în epoca veche. Acest formalism a fost atenuat în 
epoca clasică şi înlăturat în epoca postelasică. Deşi stipulaţiunea a continuat să fie orală, părţile 
obişnuiau să redacteze un înscris în care menţionau că stipulaţiunea a avut loc. Impăratul Leon, în 
anul 472 a suprimat condiţia întrebuinţării termenilor solemni. 

In anul 531, Justinian a stabilit că actul constatator al stipulaţiunii poate fi atacat numai dacă 
debitorul dovedeşte că una din părţi a lipsit din localitate întreaga zi. 

b) Proba stipulaţiunii 

În prima parte a epocii vechi, proba stipulaţiunii era făcută cu martori. 

În dreptul clasic şi postclasic s-a admis ca proba stipulaţiunii să se facă şi prin acte scrise. 

Intrucât stipulaţiunea avea un caracter abstract şi era un act de drept strict, era suficient ca 
martorii să confirme că promitentul a răspuns la întrebarea stipulantului pentru ca debitorul să fie 
condamnat. Acest sistem a fost considerat de către pretor ca fiind inechitabil şi, de aceea, a pus la 
îndemâna debitorului (promitentului) anumite mijloace procedurale de apărare. 

In primul rând, pretorul a oferit debitorului posibilitatea de a se apăra pe cale de excepţiune, prin 
excepția de dol, astfel încât, ori de câte ori era chemat în justiţie, debitorul putea proba pe cale de excepție 
că a primit mai puţin decât a promis. 

Atunci când stipulaţiunea era menţionată printr-un act scris, debitorul avea posibilitatea de a 
intenta o acţiune prin care cerea restituirea înscrisului constatator al împrumutului. 

In anul 215, împăratul Caracalla a dat o constituţiune prin care răsturna sarcina probei, în sensul 
că sarcina probei trecea asupra creditorului. 

III. Dotis dictio 

Prin dotis dictio se constituia dota viitoarei soţii. Această constituire de dotă îmbracă forma unei 
declaraţii solemne făcută de către viitoarea soţie, ori de către debitorul ei, la ordinul acesteia sau de 
către ascendenţii săi pe linie paternă. 

In epoca postclasică, după crearea pactului de dotă, realizat prin simpla convenţie a părţilor, dotis 
dictio a căzut în desuetudine. 

B. Contractele în formă autentică 

Prin intermediul lui nexum s-a realizat în epoca foarte veche aservirea de fapt a cetățenilor romani 
chiar în sânul cetăţii. 

In acea vreme, la Roma s-a înregistrat o acută criză a forței de muncă, numărul sclavilor fiind mic. 
Atunci s-a pus probleme de a se creea o formulă juridică prin care cetăţenii să fie aserviţi în fapt, nu în 

drept. Această formulă juridică a fost contractul nexum. Dacă cetăţeanul roman se ştia debitor 
insolvabil, nu mai aştepta să fie chemat în justiţie şi condamnat, încât căuta să ajungă la o înţelegere 
cu creditorul, prin care îi promitea să muncească un număr de zile în contul datoriei. Această 
operaţiune producea efecte juridice numai prin intermediul unui proces simulat. In acel interval de timp, 
debitorul să-şi păstreze formal calitatea de om liber, deşi, în fapt, era tratat ca un sclav. 

In anul 326 î. e. n., după succesele politicii expansioniste a Romei, după ce a crescut numărul 
sclavilor, s-a dat Legea Poetelia Papiria prin care s-a interzis ca debitorii insolvabili să fie nexaţi, adică 
să fie aserviţi, cu excepţia celor care datorau în baza unor delicte. 

D. Contractele în formă scrisă 

Contractul litteris (forma scrisă) a luat naştere în legătură cu practica bancherilor romani, ca şi a 
celor moderni, de a ţine anumite registre ale încasărilor şi plăţilor. 

Un asemenea registru al bancherului avea două coloane distincte: 

e prima coloană se numea accepta, întrucât în acea coloană erau menţionate sumele primite, 
încasate de către bancher; 

e a doua coloană se numea expensa, deoarece în acea coloană erau menţionate plăţile făcute de 
către bancher unor terţe persoane. 

In două cazuri determinate, registrul bancherului era generator de obligaţii, în sensul că prin 
intermediul celor două menţiuni se puteau creea noi obligaţii : 

a) înlocuirea unui debitor cu altul (novaţiunea cu schimbare de debitor); 

b) schimbarea temeiului juridic al unei obligaţii. 

Obligaţiunea literală face parte din categoria obligaţiilor de drept strict, de riguroasă interpretare. 

Obiectul obligaţiei literale constă, în mod invariabil, într-o sumă de bani determinată, căci codexul 
era limitat la operaţiuni băneşti. Ea este sancţionată prin actio certae creditae pecuniae. Numai 
cetăţenii romani se puteau obliga litteris, întrucât numai ei puteau ţine un registru de plăţi şi încasări. 

Forma scrisă era însă accesibilă şi peregrinilor în condiţiile proprii statutului lor juridic. 

In dreptul postclasic, conceptul de “obligaţie litteris’ a dobândit un alt înţeles, şi anume a 
dobândit înțelesul de obligaţie care nu admite proba contrară. Justinian a decis că, dacă un drept de 
creanţă este menţionat într-un act scris, iar acel înscris nu este atacat în termen de doi ani, el nu mai 
poate fi atacat în justiţie, devine inatacabil. 

§ 2. Contractele reale 

Contractele reale se formează printr-o convenţie însoţită de remiterea materială a lucrului. 

A. Mutuum (împrumutul de consumaţiune) este contractul prin care debitorul se obligă să 
transmită creditorului său lucruri de acelaşi fel, de aceeaşi calitate şi în aceeaşi cantitate cu cele pe 
care le-a primit în vederea consumaţiunii. 

Mutuum se formează prin convenţia părților însoţită de remiterea materială a lucrului. Remiterea materială a 
lucrului este o condiţie de formă, necesară pentru naşterea contractului, şi nu un efect al acestuia. 

In scopul transmiterii proprietăţii era utilizată tradiţiunea. 

a) Caracterele lui mutuum: 

e este un contract real; 

e este un contract nesolemni; 

e este un contract unilateral; 

e este un contract de drept strict; 

e este un contract de drept al ginţilor; 

e este un contract destinat să dea formă juridică împrumutului gratuit. 

b) Efectele lui mutuum: 

e dă naştere unei obligaţii de drept strict şi unilaterale. 

e debitorul trebuia să restituie numai cât a împrumutat, întrucât mutuum era un contract gratuit. 

Obligaţia debitorului, în vechiul drept roman, a fost sancţionată prin legisactio per condictionem. 
Această sancţiune a fost înlocuită spre sfârşitul Republicii prin actio certae creditae pecuniae, atunci 
când obiectul obligaţiei era o sumă de bani, şi prin actio certae rei, atunci când debitorul trebuia să 
restituie un lucru individual determinat. 

c) Senatusconsultul macedonian 

La începutul Imperiului, fiul de familie putea să-şi asume anumite obligații, iar pater familias nu 
putea fi urmărit decât dacă autorizase sau ratificase obligațiile asumate de fiul de familie. Având în 

vedere asemenea situaţii, creditorii refuzau să acorde împrumuturi fiilor de familie. Din aceste motive, 
un fiu de familie căruia i s-au refuzat noi împrumuturi, şi-a ucis tatăl pentru a intra în stăpânirea 
patrimoniului acestuia prin succesiune. Pentru a se preveni asemenea situaţii, prin senatusconsultul 
macedonian s-a hotărât că fiul de familie care nu poate fi urmărit în timpul vieţii lui pater familias să nu 
poată fi urmărit nici după moartea acestuia. 

B. Fiducia este contractul real care se naşte prin transmiterea proprietăţii prin mancipaţiune sau 
prin in iure cessio, transmitere însoţită de o convenţie prin care dobânditorul promite să retransmită 
proprietatea asupra lucrului celui de la care l-a primit. 

Contractul de fiducie a îndeplinit, la origine, mai multre funcţii, care, treptat, au fost preluate de 
către alte contracte reale, pe măsura apariţiei acestora. 

Astfel: 

e la început fiducia a fost utilizată în scopul constituirii unei garanţii reale prin transmiterea 
proprietăţii unui lucru de către debitor creditorului său prin mancipatio sau prin in iure cessio; 

e fiducia a fost utilizată şi în vederea realizării împrumutului de folosinţă; 

e fiducia a fost utilizată şi în scopul păstrării unui lucru de către debitor. 

In practica juridică fiducia prezenta o serie de neajunsuri pentru alienator, deoarece accepta 
transmiterea lucrului cu titlu de proprietate. Astfel, el nu putea uza de dreptul de urmărire şi de dreptul 
de preferinţă dacă accipiens înstrăina lucrul. Un alt inconvenient al fiduciei era şi acela că necesita 
utilizarea unor acte solemne, precum mancipatio sau in iure cessio. Totodată, fiducia nu era accesibilă 
peregrinilor, deoarece reclama acte de drept civil. 

Din aceste considerente, treptat, funcţiile fiduciei au fost preluate de către gaj, comodat şi depozit, 
acte simple şi eficiente, grefate pe tradiţiune. 

C. Gajul se formează prin transmiterea posesiunii unui lucru de către debitor creditorului său prin 
tradiţiune, transmitere însoţită de o convenţie prin care creditorul se obligă să retransmită posesiunea 
lucrului după ce debitorul îşi va fi plătit datoria. 

Gajul este desemnat în textele de drept roman prin termenul “pignus”. Dar acest cuvânt — pignus — 
desemna în sens general şi ipoteca. Din secolul al II-lea e. n. termenul “pignus” desemnează numai 
gajul, pe când ipoteca era desemnată prin “ipotiki”, cuvânt de origine greacă. 

Dar, faţă de fiducie, gajul prezintă o serie de avantaje, şi anume: 

e în primul rând, gajul este o convenţie grefată pe tradiţiune, care era un act accesibil şi peregrinilor; 

e se transmitea posesiunea şi nu proprietatea; 

e debitorul putea uza de dreptul de urmărire şi de dreptul de preferinţă; 

e contractul de gaj asigură perfect şi interesele creditorului, atât în raporturile cu debitorul, cât şi în 
raporturile cu terți. 

e părţile au posibilitatea de a încheia o convenţie numită anticreză, pe baza căreia fructele lucrului 
transmis cu titlu de garanţie pot fi păstrate de creditor în contul dobânzilor. 

In epoca lui Justinian, contractul de gaj generează două acţiuni contractuale, şi anume o acţiune 
directă (actio pigneraticia directa), dată în favoarea debitorului şi o acţiune indirectă (actio pigneraticia 
contraria), dată în interesul creditorului. Creditorul răspunde pentru culpa levis in abstracto. 

D. Comodatul este contractul prin care o persoană, numită comodant, împrumută cu titlu de 
folosinţă gratuită un lucru, unei persoane, numită comodatar. 

Comodatul se formează prin transmiterea detenţiunii unui lucru prin tradiţiune de către creditor, 
adică de către comodant, debitorului său (comodatarul) în vederea folosinţei, transmitere însoţită de o 
convenţie prin care comodatarul promite să restituie lucrul la termen. 

Comodatarul este obligat să restituie lucrul cu toate accesoriile şi fructele sale, excepţie făcând 
situaţiile când acestea intrau în uzul firesc al lucrului. 

In sarcina comodatarului cădeau toate cheltuielile ocazionate de întreţinerea lucrului (spre 
exemplu, hrana animalului), deoarece beneficia gratuit de acesta. Insă cheltuielile pentru conservarea 
lucrului reveneau comodantului. 

Comodatarul nu dispunea de mijloace juridice proprii prin care să se apere împotriva eventualelor 
pretenţii ale terţilor. De aceea, comodatarul trebuia să se adreseze comodantului, pentru ca acesta să 
îi asigure protecţia juridică. 

Obiectul contractului, având în vedere scopul acestuia, poate fi numai un lucru corporal şi 
inconsumptibil, adică un lucru care nu se consumă prin întrebuințare. De asemenea, obiectul poate 
consta atât în bunuri mobile, cât şi în bunuri imobile. 

Comodatul este un contract de bună credinţă. 

Este un contract sinalagmatic imperfect. 

Comodatarul trebuie, la termenul fixat, să restituie lucrul în speţă şi nu prin echivalent. 

Faţă de comodant, comodatarul răspunde pentru dispariţia lucrului, atât pentru dolul său, cât şi 
pentru culpa sa. Vinovăţia comodatarului se apreciază prin compararea conduitei pe care a avut-o faţă 
de bunul datorat cu conduita pe care trebuie să o aibă un bun administrator faţă de bunurile sale - 
culpa levis in abstracto. 

Pentru urmărirea drepturilor sale, comodantul avea la îndemână acţiunea directă din contract, 
numită actio commodati directa, iar comodatarul avea, în acelaşi scop, posibilitatea de a intenta 
acţiunea indirectă, numită actio commodati contraria, rezultată din acelaşi contract. 

E. Depozitul este contractul prin care o persoană, numnită deponent, dă în păstrare unei alte 
persoane, numită depozitar, un lucru, cu obligaţia acesteia din urmă de a-l restitui celei dintâi la cerere. 

Obiectul contractului de depozit este un lucru mobil individual determinat. 

Depozitarul nu poate folosi lucrul primit în păstrare. 

Depozitul este un contract gratuit. A 

Depozitarul este obligat a restitui lucrul la cerere. Impotriva depozitarului care nu restituia lucrul 
la cerere, deponentul avea acţiunea directă din contract, numită actio depositi directa, care era o 
acţiune civilă, de bună credinţă. Depozitarul răspundea pentru dolul său, dar nu răspundea şi pentru 
culpă, întrucât nu profita cu nimic de pe urma contractului. 

Riscurile, în cazul acestui contract, ca şi în cazul celorlalte contracte reale, cu excepţia lui mutuum, 
reveneau lui tradens. 

Obligaţiile depozitarului, sancţionate la început printr-o acţiune in ius, au fost sancţionate în epoca 
clasică şi printr-o acţiune in factum. 

La rândul său, depozitarul era îndrituit să ceară prin acţiunea indirectă rezultată din contract, 
numită actio depositi contraria, cheltuielile făcute cu conservarea şi întreţinerea lucrului. 

In dreptul clasic, obligaţiile deponentului au fost sancţionate şi printr-o acţiune in factum contraria. 
De asemenea, a fost recunoscut dreptul depozitarului de a reţine lucrul. 

Pe lângă depozitul obişnuit, romanii au cunoscut şi alte forme de depozit: 

|. Depozitul necesar este denumit, în limbajul juridic, şi depozit mizerabil. 

___ Se constituia în situaţii excepţionale, precum incendii, naufragii, răscoale, cutremure, inundaţii, etc. 
In asemenea cazuri, deponentul este nevoit să lase lucrurile în mâinile primului venit. Tocmai de 
aceea, depozitarul necinstit, care urmărise să profite de asemenea situaţii, era sancţionat să restituie 
dublul valorii lucrului depozitat. 

II. Depozitul sechestru se constituia în cazul unui proces şi consta în depunerea lucrului litigios 
de către părţi la o terță persoană, cu obligaţia din partea ei de a-l restitui celui care va câştiga procesul. 
Lucrul era transmis depozitarului cu titlu de posesiune, deoarece depozitarul nu ştie cine este 
proprietarul până la pronunţarea sentinţei în procesul dintre cei care i-au încredinţat lucrul. In calitate 
de posesor, depozitarul putea cere pretorului eliberarea unui interdict posesoriu. 

III. Depozitul neregulat 

S-a născut în legătură cu operaţiunile bancare spre sfârşitul epocii clasice. 

Consta în remiterea unei sume de bani cu titlu de proprietate de către o persoană oarecare 
(deponent) unui bancher (depozitarul), urmând ca, la cererea deponentului, depozitarul să îi restituie 
suma de bani depusă şi, în plus, o dobândă. 

Diferenţa dinre dobânda plătită de cei care se împrumutau de la bancheri şi dobânda plătită de 
către bancheri deponenţilor constituia câştigul bancherilor. 

Cu privire la această operaţiune juridică au existat controverse între jurisconsulţii romani. Astfel, 
Papinian susţinea că este o formă a depozitului, iar Paul că este o formă a lui mutuum. A triumfat 
soluţia dată de Papinian. 

§ 3. Contractele consensuale 

Contractele consensuale se formează prin simplul acord de voinţă al părţilor, reprezentând forma 
cea mai evoluată pe care a cunoscut tehnica de creare a obligaţiilor în dreptul roman. 

Contractele consensuale sunt: vânzarea, locaţiunea, societatea şi mandatul. 

A. Vânzarea este contractul prin care o parte, numită vânzător, se obligă să transmită posesiunea 
liniştită a unui lucru celeilalte părţi, numită cumpărător, în schimbul preţului, pe care cumpărătorul se 
obligă a-l plăti. 

|. Formele vânzării 

In evoluţia dreptului roman se cunosc trei forme distincte prin care s-a înfăptuit operaţiunea juridică 
a vânzării. 

La origine, operaţiunea vânzării s-a realizat prin mancipaţiune. 

Vânzarea prin două stipulaţiuni a apărut odată cu dezvoltarea comerțului, din necesitatea de a 
se delimita formarea actului vânzării de executarea obligaţiilor ce decurg din acest act. 

Vânzarea consensuală a rezultat din contopirea celor două stipulaţiuni într-un singur contract, şi 
anume în contractul de vânzare. Astfel că simpla convenţie genera obligaţii atât pentru vânzător, cât şi 
pentru cumpărător. 

II. Elementele vânzării sunt: 

a) consimţământul; 

De regulă, contractul lua naştere în momentul realizării consimțământului părţilor, excepţie făcând 
situaţiile în care părţile condiţionau formarea contractului de vânzare de întocmirea anumitor forme. 

b) obiectul; 

Obiectul vânzării era un lucru mobil sau imobil, corporal sau incorporal, adică puteau fi vândute 
atât drepturile subiective, cât şi lucrurile corporale. Vânzarea purta asupra unor lucruri prezente, dar 
putea avea ca obiect şi bunuri viitoare (emptio rei sperate), ca de exemplu, vânzarea unei recolte viitoare. 
Romanii au admis chiar şi vânzarea speranței. 

c) preţul consta dintr-o sumă de bani pe care cumpărătorul trebuia să o plătească vânzătorului. 

Preţul trebuia să îndeplinească anumite condiţii, şi anume: 

e să fie in pecunia numerata - consta dintr-o sumă de bani; 

e verum - să fie real; 

e certum - să fie determinat sau cel puţin determinabil; 

e justum - să fie echitabil. Incă din vremea lui Dioclețian s-a introdus sistemul fixării unor limite 
sub care preţurile nu puteau cobori. Se considera că un preţ nu este echitabil când reprezenta mai 
puţin de jumătate din valoarea comercială a lucrului. 

III. Efectele vânzării 

Vânzarea consensuală produce efecte proprii, efecte ce constau din obligaţiile părţilor. Aceste 
obligaţii sunt bilaterale şi de bună credinţă. 

In dreptul roman, vânzarea nu era translativă de proprietate, deoarece obligaţiile părţilor se 
executau după încheierea contractului prin acte ulterioare şi distincte. 

1. Obligatiile vânzătorului sunt următoarele: 

a) de a păstra lucrul decurge din faptul că în intervalul de timp cuprins între încheierea 
contractului şi predarea efectivă a, lucrului, acel lucru trebuia păstrat de către vânzător potrivit 
exigenţelor ce decurg din culpa levis in abstracto. 

Romanii au admis anumite excepţii de la regula potrivit căreia riscurile sunt ale cumpărătorului: 

e In cazul vânzării sub condiţie suspensivă, când lucrul pierea înainte de îndeplinirea condiţiei; 

e In ipoteza în care vânzarea avea ca obiect lucruri de gen; 

e In cazul în care vânzătorul îşi asuma riscurile prin contractul încheiat. 

b) de a preda lucrul consta în aceea că vânzătorul trebuia să transmită cumpărătorului 
posesiunea liniştită a lucrului (posesiune care să asigure toate avantajele proprietăţii); 

c) de a-l garanta pe cumpărător împotriva evicţiunii 

Cumpărătorul este evins (deposedat de lucrul cumpărat) atunci când este chemat în justiţie de un 
tert ce dovedeşte că este adevăratul proprietar. Intr-o asemenea situaţie, cumpărătorul se întoarce 
împotriva vânzătorului, cerând să fie despăgubit. 

Obligaţia vânzătorului de a garanta pentru evicţiune a evoluat în funcţie de formele prin care s-a 
realizat operaţiunea juridică a vânzării 

Atunci când vânzarea se realiza prin mancipaţiune, dacă cumpărătorul era evins, avea împotriva 
vânzătorului actio auctoritatis, care era o acţiune la dublu, adică o acţiune prin care cumpărătorul evins 
obținea dublul preţului plătit. 

Atunci când vânzarea era realizată prin două stipulaţiuni distincte, obligaţia vânzătorului de a 
răspunde pentru evicţiune lua naştere dintr-o a treia stipulaţiune. Dacă vânzarea avea ca obiect un 
lucru mancipii, vânzătorul se obliga prin stipulaţiunea specială pentru evicţiune să plătească dublul 
preţului ce l-a primit. Dacă însă obiectul vânzării era un lucru nec mancipii vânzătorul se obliga prin 
stipulaţiunea specială pentru evicţiune să plătească numai preţul ce l-a primit. 

Atunci când vânzarea se realiza prin intermediul contractului consensual de vânzare, iniţial, era 
necesar să se încheie alături de contractul de vânzare o stipulaţiune specială prin care se garanta 

pentru evicţiune. Întrucât aceste stipulaţiuni speciale pentru evicţiune erau obligatorii, dacă nu s-ar fi 
încheiat în momentul formării contractului, cumpărătorul îl putea sili pe vânzător să o încheie prin actio 
empti (acţiunea cumpărătorului). Într-un stadiu mai avansat, aceste stipulaţiuni au devenit presupuse. 

d) de a-l garanta pe cumpărător împotriva viciilor 

Prin vicii ale lucrului se înţeleg acele defecte ce fac lucrul impropriu scopului pentru care a fost 
cumpărat sau îi micşorează valoarea. 

In privinţa obligaţiei vânzătorului de a garanta pentru viciile lucrului transmis, trebuia să se facă 
distincţia între regimul acestei obligaţii până la realizarea vânzării consensuale şi după realizarea 
vânzării consensuale. 

La origine, atunci când vânzarea se realiza prin mancipaţiune, vânzătorul avea obligaţia de a 
garanta pentru vicii numai atunci când obiectul vânzării consta dintr-o suprafaţă de teren, dar şi atunci 
numai în două cazuri. Prima situaţie putea apare în practică atunci când vânzătorul transmitea o 
suprafaţă mai mică decât cea declarată, iar a doua atunci când vânzătorul declara că terenul este liber 
de orice sarcini, pe când, în realitate, acel teren era grevat cu ipoteci ori servituţi. 

In situaţia în care vânzarea se realiza prin două stipulaţiuni, obligaţia vânzătorului de a garanta 
pentru vicii lua naştere dintr-o stipulaţiune specială pentru vicii. 

După apariţia vânzării consensuale trebuie să distingem între sistemul dreptului civil şi sistemul 
introdus de edilii curuli. 

In conformitate cu dreptul civil, vânzătorul răspundea pentru vicii numai atunci când atribuia 
lucrului calităţi pe care nu le avea, precum şi atunci când era de rea credinţă. In celelalte cazuri, 
obligaţia răspunderii pentru vicii izvora numai dintr-o stipulaţiune specială care trebuia alăturată 
contractului de vânzare. Acest sistem s-a dovedit a fi imperfect, mai ales pentru vânzările încheiate în 
târguri, când, datorită rapidităţii acţiunilor de vânzare, cumpărătorul nu putea verifica viciile lucrului. 

Datorită acestui fapt, edilii curuli, adică magistraţii care supravegheau operaţiunile comerciale în 
târguri, au creat două acţiuni speciale: actio redhibitoria (acţiunea de restituire) şi actio quanti minoris 
(acţiunea la mai puţin). 

Prin actio redhibitoria, cumpărătorul care constata că lucrul prezintă anumite defecte, putea 
obține desfiinţarea contractului cu restituirea reciprocă a prestaţiilor. 

Prin actio quanti minoris, cumpărătorul care constata că lucrul prezintă unele defecte mai uşoare, 
putea obţine diferenţa dintre prețul pe care l-a plătit efectiv şi preţul pe care l-ar fi plătit dacă ar fi ştiut că lucrul 
prezintă acele defecte. 

Acest sistem a fost generalizat de către Justinian. 

2. Obligaţiile cumpărătorului sunt următoarele: 

a) de a plăti preţul, dar nu înainte de a i se fi predat lucrul. 

b) de a plăti dobânzi atunci când nu plăteşte preţul, cu toate că lucrul i s-a predat; 

c) să plătească acele cheltuielile făcute cu păstrarea lucrului de către vânzător. 

B. Locaţiunea este contractul prin care o parte se obligă să procure folosinţa unui lucru sau îşi 
oferă serviciile sale ori se obligă să execute o lucrare determinată, în schimbul unui preţ, pe care 
cealaltă parte se obligă să-l plătească. 

Locaţiunea putea fi de trei tipuri: 

e locatio rei (locaţiunea unui lucru) - constă în transmiterea folosinţei unui lucru mobil sau imobil de 
către proprietarul său unei persoane, în schimbul preţului pe care aceasta din urmă se obligă a-l plăti; 

e locatio operarum (locaţiunea de servicii) - contractul prin care un om liber îşi oferă serviciile sale; 

e locatio operis faciendi (locaţiunea pentru executarea unei lucrări) - contractul prin care o 
persoană se obligă să execute o anumită lucrare în schimbul unui preţ. 

Pentru a desemna părţile în contractul de locaţiune, romanii, spre deosebire de moderni, utilizau în 
operaţiunile juridice arătate mai sus o terminologie unitară. Astfel, prin cuvântul “locator” era desmnat 
cel care lua iniţiativa contractului de locaţiune, adică: 

e proprietarul care îşi închiriază casa, sclavul sau moşia (locatio rei); 
e lucrătorul care îşi oferă serviciile (locatio operarum); 
e clientul unui întreprinzător (locatio operis faciendi). 
Romanii desemenau prin cuvântul “conductor” cealaltă parte a contractului de locaţiune, adică: 
e pe cel care ia cu chirie o casă, un sclav sau o moşie (locatio rei; 
e pe patronul care îl angajează pe lucrător (locatio operarum; 
e pe întreprinzătorul care se obligă să execute o anumită lucrare (locatio operis faciendi). 
I. Locatio rei s-a realizat în forma contractului consensual încă de la începutul secolului | î. e. n. 

La început, operaţiunea juridică a locaţiunii s-a realizat prin două stipulaţiuni. 

Cel mai vechi tip de locaţiune este locatio rei şi avea ca obiect închirierea unui sclav. Apoi, în 
secolul al II-lea î. e. n., în condiţiile crizei de locuinţe de la Roma, apare o nouă aplicaţiune a locaţiunii 
unui lucru, sub forma închirierii unei case. 

Aceste două forma ale locaţiunii s-au realizat, la origine, prin intermediul a două stipulaţiuni. 

Ultima aplicaţie a locaţiunii unui lucru s-a realizat în secolul | î. e. n. sub forma arendării unei moşii. 
Aceasta s-a realizat de la început printr-un act consensual. 

1. Elementele locaţiunii unui lucru sunt: 

a) consimţământul părţilor cu privire la lucrul dat în chirie şi la preţ; 

b) obiectul, care constă dintr-un lucru mobil sau imobil; 

c) preţul (merces). Preţul trebuia să fie certum, verum şi să constea dintr-o sumă de bani. Spre 
sfârşitul epocii clasice, în cazul colonilor parţiari, s-a admis ca preţul locaţiunii să constea într-o parte 
din recoltă şi nu în bani (locatio partiaria). 

2. Efecte 

Locaţiunea, ca orice contract bilateral, generează obligaţii pentru ambele părţi, obligaţii 
sancţionate prin două acţiuni de bună credinţă: actio locati şi actio conducti. 

2. 1. Obligaţiile locatorului sunt: 

a) de a transmite lucrul (praestare rem) prin intermediul tradiţiunii; 

b) de a garanta pentru evicţiune. Această obligaţia a lui locator corespunde dreptului lui 
conductor de a se bucura de libera folosință a lucrului. Cu toate acestea, locatorul poate dispune cum 
vrea de lucrul său. 

2. 2. Obligaţiile lui conductor sunt: 

e de a plăti preţul (merces) pentru lucrul primit în folosință; 

e de a restitui acel lucru la stingerea locaţiunii, obligaţie sancţionată prin actio locati, pusă la 
dispoziţia lui locator, 

In materia locaţiunii riscurile aparţin locatorului. Astfel, dacă lucrul nu ajunge în stăpânirea efectivă 
a lui conductor, chiar şi fără vina lui locator, acesta din urmă nu mai are dreptul la preţ. 

e răspunde pentru pieirea lucrului, precum şi pentru deteriorările produse din vina sa. El va 
răspunde pentru culpa levis in abstracto. 

3. Stingerea locațiunii unui lucru 

In legătură cu stingerea locaţiunii unui lucru, se disting două situaţii: 

e când părţile au prevăzut un termen pentru stingerea contractului; 

__ecând părţile nu au prevăzut un asemenea termen. 

In situaţia în care părţile prevedeau un termen, contractul se stingea, de regulă, la termenul stabilit. 

Contractul putea fi desfăcut şi înainte de ajungerea la termen, dacă părţile erau de acord. 

Locaţiunea putea fi desfăcută chiar şi prin voinţa unei singure părţi, în cazul neîndeplinirii obligaţunii de 
către o parte. 

Dacă locaţiunea se încheia fără termen, situaţie ce era mai rar întâlnită în practică, părţile puteau 
renunţa la ea oricând credeau de cuviinţă. 

In ipoteza decesului uneia din părţi, contractul, atât cel cu termen, cât şi cel fără termen, nu se 
stingea, deoarece moştenitorii preluau drepturile şi obligaţiile celor care au încheiat contractul. 

II. Prin locatio operarum se realiza operaţiunea juridică a închirierii serviciilor unui om liber. Dar 
locaţiunea de servicii avea ca obiect numai serviciile oamenilor liberi din sfera producţiei materiale 

1. Elementele locaţiunii de servicii sunt: 

e consimţământul părţilor; 
e obiectul, care consta în serviciile pe care omul liber se obliga a le presta; 
e prețul, care trebuie să fie iustum (drept, cuvenit, potrivit). 

2. Efectele locaţiunii de servicii sunt: 

e lucrătorul (locator operarum) are obligaţia de a presta serviciile promise pe toată durata contractului. 

Riscurile aparţineau lui locator în epoca veche. Astfel, intervenţia unor împrejurări fortuite, de 
natură a face imposibilă prestarea serviciilor promise, făcea ca lucrătorul să nu aibă dreptul la preţ. 

e patronul (conductor) are obligaţia de plăti preţul (merces). 

Obligaţia patronului de a plăti preţul era numai în măsura în care lucrătorul presta efectiv serviciile 
sale fără a se ţine seama de intervenţia forței majore. Această reglementare a fost modificată în epoca 
clasică, astfel încât, dacă intervenea forţa majoră, lucrătorul avea totuşi dreptul la preţ pentru zilele! în 
care, fără vina sa, nu-şi putuse îndeplini obligaţia. 

III. Prin locatio operis faciendi (locaţiunea pentru executarea unei lucrări) o persoană se 
obligă să execute o lucrare determinată în interesul unei alte persoane, persoană care, la rândul ei, se 
obligă a plăti un preţ. Această formă a locaţiunii a apărut la Roma în secolul al II-lea î. e. n., în condiţiile 
crizei de locuinţe, când proprietarii de terenuri se înțelegeau cu anumiţi întreprinzători pentrru a le 
construi locuinţe pe acele terenuri. Locuinţele astfel construite erau apoi închiriate. Cu timpul, locatio 
operis faciendi a cunoscut şi alte aplicaţiuni, cum este cazul transporturilor pe mare. 

Proprietarul terenului, numit şi clientul unui întreprinzător, are iniţiativa contractului şi, prin urmare, 
calitatea de locator. Intreprinzătorul, adică cel care se obligă să construiască sau să execute altă 
lucrare, are calitatea de conductor. 

1. Elementele contractului sunt următoarele: 

e consimţământul - nu prezintă aspecte speciale; 

e obiectul; 

e prețul urmează a fi plătit de către cel care are iniţiativa contractului. 

2. Efectele contractului sunt: 

e locator are obligaţia de a plăti preţul pentru lucrarea efectuată, obligaţie sancţionată prin actio conducti, 

e conductor trebuie să execute lucrarea promisă, conform înţelegerii, obligaţie sancţionată prin 
actio locati. 

In cazul transportului maritim se aplica o regulă specială, cunoscută sub denumirea de “Legea 
insulei Rhodos” (Lex Rhodia de jactu). Potrivit acestei reguli, în cazul unei furtuni, dacă o parte din 
marfă este sacrificată pentru a fi salvată cealaltă parte, paguba trebuie suportată proporţional de către 
toţi proprietarii mărfurilor şi nu numai de către cei a căror marfă a fost aruncată peste bord. Pentru 
aplicarea acestei reguli a fost creat un mecanism procedural special: căpitanul avea actio conducti 
împotriva proprietarilor a căror marfă a fost salvată, iar proprietarii mărfii sacrificate aveau actio locati 
împotriva căpitanului, în vederea obţinerii de despăgubiri. 

C. Societatea este contractul consensual prin care două sau mai multe persoane pun în comun 
activitatea lor sau anumite bunuri în vederea realizării unui câştig. 

Ca şi vânzarea sau locaţiunea, societatea este un contract de bună credinţă, sinalagmatic şi 
consensual. 

Contractul de societate a fost precedat de o formă a indiviziunii numită antiquum consortium. 

1. Felurile societăţii 

a) Cea mai veche formă a contractului consensual de societate este societatea ce are de obiect 
un singur fel de afaceri (societas alicuius negotiationis). 

Se pare că prima aplicaţiune a acestui tip de societate a constituit-o societatea de publicani 
(societas publicanorum), care îşi asuma sarcina strângerii impozitelor statului. 

Un alt caz de societate ce are de obiect un singur fel de afaceri este societatea intervenită între 
proprietarul unui sclav şi un actor pentru ca actorul să-l înveţe pe sclav meseria de actor, pentru ca 
apoi să îl exploateze împreună. 

b) Societatea tuturor bunurilor prezente şi viitoare (societas omnium bonorum) este societatea dintre 
dezrobiţii aceluiaşi patron cu privire la punerea în comun a bunurilor lor. 

c) Societatea în care se pune în comun un singur lucru (societas unius rei); 

d) Societatea cu privire la venituri (societas quaestus) se încheie, de obicei, între acei negustori 
care se înțeleg să pună în comun toate câştigurile realizate de pe urma unor acte cu titlu oneros. 

2. Elementele societăţii sunt: 

e un aport; 
e un interes comun; 
e intenţia de a forma o societate; 
e un scop licit. 
3. Efectele societăţii 


Societatea, ca orice contract sinalagmatic perfect, naşte obligaţiuni pentru toţi participanţii la contract. 

Contractul de societate generează obligaţii identice pentru toţi societarii, întrucât interesele 
acestora sunt identice. De aceea obligaţiile părţilor sunt sancţionate printr-o singură acţiune - actio pro 
socio (acţiune în calitatea de asociat) - , care era acordată fiecărui asociat. O particularitate a acestei 
acţiuni constă din faptul că cel condamnat în baza ei devine infam. 

Obligaţiile născute din contractul de societate sunt următoarele: 

e fiecare asociat este ţinut să execute aportul său; 

Obligaţiunea se naşte prin acordul de voinţă. Executarea obligaţiei trebuie făcută prin mancipatio, 
dacă este vorba de un res mancipii, şi prin tradiţiune, dacă este vorba de un res nec mancipii. 

e fiecare asociat trebuie să îngrijească de treburile societăţii ca de ale sale proprii; 

e fiecare asociat trebuie să ia parte atât la pagubă, cât şi la câştig. 

Societatea este lipsită de personalitate juridică. Prin urmare, contractul de societate nu crează 
decât obligaţiuni între asociaţi. Terţii nu cunosc societatea ca persoană distinctă, ci numai pe asociaţi, 
care pot deveni creditori faţă de ei potrivit dreptului comun, adică în baza contractului încheiat, dar nu 
în baza contractului de societate. 

Există un singur fel de societate care se bucură, pe cale de excepţie, de personalitate juridică, şi 
anume societatea de publicani, care, deci, are un patrimoniu distinct de acela al asociatilor. 

4. Stingerea societăţii 

Societatea se stinge: 

e prin atingerea scopului pentru care a fost creată; 

e prin voinţa tuturor asociatilor; 

e prin voinţa unui singur asociat, dacă retragerea acestuia nu este frauduloasă sau intempestivă; 
e prin intentarea acţiunii pro socio de către unul din asociaţi; 

e prin moartea unui asociat. 

Totuşi, asociaţii rămăşi în viaţă se puteau înţelege ca societatea să continue. Nu era permisă o 
înţelegere în acest sens între asociaţii rămaşi în viaţă şi moştenitorii defunctului. De la această regulă exista 
o excepție în favoarea societăţilor de publicani, unde se admitea ca înţelegerea de continuare a societăţii să 
aibă loc nu numai între asociaţii rămaşi în viaţă, dar şi între aceştia şi moştenitorii defunctului. 

D. Mandatul este contractul consensual prin care o persoană, numită mandant, însărcinează pe o 
altă persoană, numită mandatar, să facă ceva fără plată (gratuit) în folosul său, adică al mandantului. 

1. Elementele mandatului 

a) Obiectul contractului de mandat constă într-un fapt material sau într-un act juridic pe care mandatarul se 
obligă a-l înfăptui. Faptul poate să constea din săvârşirea mai multor acte materiale şi juridice. 

Actul material sau juridic la care se obligă mandatarul trebuie să fie licit şi moral, adică să nu fie 
contrar legii şi bunelor moravuri. 

b) Actul material sau juridic săvârşit de către mandatar trebuie să fie în interesul 
mandantului. Totuşi, romanii au admis pentru realizarea transferului de creanţe, dar numai pentru 
acest caz, formarea unui mandat în interesul mandatarului (mandatul in rem suam). De asemenea, s-a 
admis existenţa mandatului atât în interesul unui tert, cât şi în interesul mandantului. Aşa este cazul 
mandatului pecuniae credende, prin care mandantul împuterniceşte pa mandatar să remită bani cu titlu 
de împrumut unui tert. Terţul devine debitorul mandatarului, iar mandantul răspunde alături de terţ în 
calitate de garant. 

c) Un alt element al mandatului este gratuitatea. Gratuitatea mandatului se explică prin aceea că, 
la origine, mandatarul era un fost sclav, un dezrobit, care, deci, nu putea primi o plată pentru serviciile 
sale faţă de patron. Gratuitatea este elementul în virtutea căruia contractul de mandat capătă o 
fizionomie distinctă de cea a locaţiunii de servicii. Totuşi romanii au fost nevoiţi să admită, în mod 
excepțional, existenţa mandatului plătit. 

2. Efectele mandatului 

Mandatarul era obligat să execute mandatul cu bună credinţă fiind răspunzător dacă nu l-a 
executat sau dacă l-a executat în mod necorepunzător. 

Mandatarul trebuia să dea socoteală mandantului de modul cum a executat mandatul. 

Mandantul, prin actio mandati directa, poate cere de la mandatarul său cesiunea acţiunilor care s- 
au născut în legătură cu persoana sa. 

De partea sa, mandatarul debitor, în loc să plătească, poate ceda terțului creditor actio mandati 
contraria, pe care ar fi avut-o împotriva mandantului dacă ar fi plătit. 


51 


Mandatarul poate înstrăina un lucru al mandantului, ceea ce constituie o abatere de la principiul nemo 
plus iuris ad alium transfere potest quam ipse haberet (nimeni nu poate transfera altuia un drept mai mare 
decât are el însuşi). Insă, în acest scop, mandatarul trebuie să aibă un mandat special din partea 
mandantului sau trebuie ca mandantul să îi fi încredinţat libera administraţie a bunurilor sale. 

Mandatul, fiind un contract sinalagmatic imperfect, se poate ca ulterior încheierii sale să se nască o 
obligaţie în sarcina mandantului, anume când mandatarul a făcut diferite cheltuieli cu ocazia executării 
mandatului. Mandatarul va putea cere mandantului să îi restituie aceste sume de bani cheltuite. 

3. Stingerea mandatului 

Mandatul se poate stinge: 

e prin voinţa ambelor părţi, fie că au stabilit sau nu un termen prin contract în ceea ce priveşte 
durata contractului; 

e prin revocarea mandatului de către mandant, fie prin renunţarea la mandat de către mandatar. 
Mandatarul însă nu poate renunţa la mandat în cazul în care s-ar produce în acest fel pagube pentru mandant. 

e prin moartea uneia dintre părţile contractante; 

e prin ajungerea la termen. 

§ 4. Contractele nenumite 

A. Contractul nenumit este acel contract neformal care se naşte printr-o convenţie însoţită de 
executarea obligaţiei de către una dintre părţi. 

B. Caractere 

e toate aceste contracte au aceleaşi elemente; 

e aceste contracte, cu câteva excepții, nu sunt desemnate printr-o denumire specială fiecărui 
contract în parte; 

e toate aceste contracte au aceeaşi sancţiune, numai că acţiunea prin care se sancţionează unul 
din aceste contracte — aestimatium — are o denumire deosebită faţă de cea comună. 

C. Explicarea denumirii 

Contractele nenumite sunt acel contracte care au fost sancţionate juridic, deşi acordul de voinţă nu este 
îmbrăcat în vreo formă solemnă, nefiind nici contracte formale, nici contracte reale, nici contracte consensuale. 

Denumirea aceasta de contracte nenumite le este dată de către comentatorii moderni; romanii le 
denumeau nova negotia (acte juridice noi) sau contractus incerti (contracte nedeterminate). Prin 
urmare, romanii le numeau deja contracte. Comentatorii au adăugat cuvântul “nenumite”. 

D. Elementele contractelor nenumite 

Elementele contractelor nenumite sunt generale şi speciale. 

Elementele generale sunt acelea ale oricărui contract: obiectul, consimţământul şi capacitatea. 

Elementele speciale sunt: 

e executarea de către una din părţi a obligaţiunii sale; 
e bilateralitatea; 
e convenţia părţilor să nu facă parte din vreuna din categoriile de contracte cunoscute. 

E. Apariţia şi evoluţia contractelor nenumite 

In epoca veche nu se putea vorbi despre contracte nenumite. 

In epoca clasică apare primul contract nenumit şi singurul recunoscut în acea epocă, desemnat 
prin cuvântul “aestimatum”. Aestimatum sau contractul estimator este contractul intervenit între un 
mare negustor şi un mic negustor. Primul îi remite celuilalt în posesiune un lucru cu sarcina de a-l 
vinde la un anumit preţ într-un anumit termen. Dacă l-a vândut cu un preţ mai mare, diferenţa este 
câştigul micului negustor. Dacă însă într-un anumit termen micul negustor nu va fi putut vinde lucrul 
încredinţat lui, va trebui să îl restituie. 

Aestimatum este singurul contract nenumit care figurează în edictul pretorului. 

Acţiunea care sancţionează acest contract se numeşte actio de aestimato, denumită şi actio civilis 
incerti, care este o acţiune personală, civilă, de bună credinţă, incertă. 

In epoca postclasică s-a format sistemul contractelor nenumite prin treptata aplicaţiune a actio 
ciuvilis incerti şi la alte cazuri decât la aestimatum. De abia din vremea lui Justinian se poate vorbi 
despre o categorie de contracte nenumite. 

In dreptul lui Justinian se pot deosebi patru tipuri de contracte nenumite, corespunzătoare 
obiectului obligaţiunii: 

a) do ut des - o parte transmite proprietatea unui lucru, pentru ca cealaltă parte să îi transmită 
proprietatea asupra unui alt lucru. 

b) do ut facias - se referă la transmiterea proprietăţii de către una din părţi, pentru ca cealaltă 
parte să facă un anumit lucru. 

c) facio ut des - o parte face un anumit lucru, pentru ca cealaltă parte să îi transmită proprietatea 
asupra unui lucru. 

d) facio ut facias - presupun facerea unui lucru de către una din părţi, pentru ca şi cealaltă parte 
să facă un anumit lucru. 

F. Principalele contracte nenumite 

Unele din contractele nenumite, aparţinând diferitelor tipuri examinate, poartă un nume special. 

Dintre acestea vom examina două, cele mai importante în dreptul lui Justinian: 

e permutatio; 
e precarium. 

1. Permutatio (schimbul) este contractul nenumit prin care cele două părţi promit una faţă de 
cealaltă să-şi transmită proprietatea unui lucru, contract care se formează prin executarea obligaţiei de 
către una din părţi, cealaltă parte fiind din acest moment obligată să transmită proprietatea altui lucru. 

2. Precarium (precariul) este acel contract nenumit care se formează prin remiterea de către o 
parte, în mod gratuit, a posesiunii unui lucru în vederea folosinţei lui celeilalte părţi, care se obligă să-l 
restituie la cerere. 

G. Sancţiunea contractelor nenumite 

In dreptul lui Justinian contractele nenumite au fost sancţionate prin trei acţiuni: 

1. Actio praescriptis verbis este acţiunea pe care o intentează partea care a executat obligaţia 
pentru a o sili pe cealaltă parte să execute contractul sau, în lipsă de executare, să plătească o sumă de 
bani echivalentă interesului reclamantului de a fi obținut această executare. Se numeşte astfel deoarece 
formula acţiunii cuprinde, la început, o expunere în fapt. 

Această acţiune se mai numeşte şi actio civilis in factum, pentru că rezultă din contopirea celor 
două acţiuni anterioare: actio in factum şi actio civilis incerti. 

2. Condictio ob rem dati A era dată părţii care a executat promisiunea sa pentru a cere îndărăt 
ceea ce a dat. 

3. Condictio propter poenitatem se aplică numai în două ipoteze: 

e în ipoteza transmiterii către o persoană a unei sume de bani pentru ca aceasta să efectueze 
o călătorie. Până la investirea banilor în vederea efectuării acelei călătorii, partea care dăduse 
banii putea cere restituirea lor, intentând în acest scop acţiunea menţionată. 

e în ipoteza transmiterii proprietăţii asupra unui sclav, pentru a fi dezrobit, se putea cere restituirea 
lui înainte de actul dezrobirii. 

§ 5. Pacte 

A. Consideraţiuni generale 

Pactele sunt acele acorduri de voință care, fără a fi ridicate la rangul de contract, sunt totuşi 
sancţionate în dreptul clasic. 

In vechiul drept roman pactele nu puteau fi recunoscute în mod valabil dat, fiind că nu puteau fi 
sancţionate nici pe cale de acţiune, nici pe cale de excepţiune. Nu puteau fi sancţionate pe cale de 
acţiune, nici prin excepţiune. 

In epoca clasică sunt recunoscute ca producând obligaţiuni două categorii de pacte, şi anume 
pactele pretoriene, sancţionate de către pretor, şi pactele alăturate, ce fuseseră sancţionate de 
jurisprudenţă. In epoca postclasică se adaugă acestora şi a treia categorie, pactele legitime, 
sancţionate de împărat prin constituţiunile sale. Aceste pacte sunt desemnate printr-un termen comun, şi 
anume pacta vestita (pacte sancţionate), spre deosebire de cele nesancţionate, care sunt denumite 
nuda pacta (pacte nude). 

B. Pactele pretoriene 

Pactele pretoriene sunt pactele sancţionate de către pretor prin acţiuni, fără a le ridica însă la 
rangul de contracte. 

Pactele pretoriene sunt în număr de trei: 

I. Receptum este, la rândul său, de trei feluri: receptum arbitrii (promisiunea de arbitri), receptum 
argentarii (promisiunea bancherului) şi receptum nautarum, cauponum et stabulariorum (promisiunea 
corăbierilor, a hangiilor şi a proprietarilor de grajduri). 

Cele trei feluri de pacte pretoriene au fizionomii distincte, dar au şi un element comun, constând 
din aceea că o persoană se obligă a face ceva pentru o altă persoană. 

a) Receptum arbitrii este convenţia intervenită între părţile care sunt în proces şi un tert cu scopul 
ca terţul care se numeşte arbitru să soluţioneze litigiul. Aceasta convenţie este precedată de o alta, 
prin care două persoane care sunt în proces se înţeleg între ele ca să supună litigiul dintre ele spre 
rezolvare unui terţ. 

b) Receptum argentarii este convenţia prin care un bancher promite clientului său să-i plătească 
datoriile pe care eventual le va contracta faţă de un tert. Bancherul se obligă numai în limitele 
fondurilor depuse de client. Dacă la scadenţă bancherul nu plătea datoriile clientului, acţiunea urma a fi 
intentată de către client. Ulterior, acţiunea va fi atribuită chiar creditorului clientului. 

c) Receptum nautarum, cauponum et stabulariorum este convenţia intervenită între un călător 
şi una din persoanele cărora călătorul le încredințează bagajele sale sau animalul său. Obligaţia de 
restituire rezultă fie din convenţia expresă a părţilor, fie din faptul depunerii unor lucruri. Cei care 
primesc lucrurile călătorilor pentru păstrare răspund atât pentru culpă, cât şi pentru caz fortuit. 

II. Pactul de jurământ este convenţia prin care părţile hotărăsc să tranşeze litigiul dintre ele prin 
intermediul unui jurământ. 

III. Pactul de constitut este convenţia intervenită între debitor şi creditor, prin care părţile fixează 
un nou termen pentru plata datoriei. 

La origine, pactul de constitut s-a aplicat numai pentru datoriile ce aveau ca obiect o sumă de 
bani, dar mai târziu s-a extins şi asupra lucrurilor ce pot fi înlocuite unele prin altele. 

Convenţia intervine fie între creditor şi debitor, fie între creditor şi o altă persoană, pentru ca 
aceasta din urmă să îi plătească datoria. 

Pactul de constitut este de două feluri: 

a) Constitutum debiti proprii (promisiunea de a plăti propria datorie) este convenţia prin care debitorul 
promite să plătească datoria la un nou termen. Dacă la termenul fixat prin acest pact debitorul nu plăteşte, va fi 
urmărit prin actio de pecunia constituta, fiind obligat să plătească, în plus, jumătate din datorie. 

b) Constitutum debiti alieni (promisiunea de a plăti datoria altuia) este convenţia prin care o altă 
persoană decât debitorul se obligă să plătească datoria acestuia din urmă la un alt termen şi într-un alt loc 
decât cel prevăzut pentru executarea obligaţiei iniţiale. 

C. Pactele alăturate (pacta adiecta) sunt convenţii încheiate pe lângă un contract pentru a-i aduce 
unele modificări de conţinut. 

Din punct de vedere al momentului încheierii lor, pactele alăturate sunt de două feluri: 

e pacte alăturate imediat după contractul principal (in continendi); 
e pacte încheiate la un anumit interval de timp (ex intevallo). 

După scopul lor, pactele alăturate sunt de două feluri: 

e pacte ca să micşoreze obligaţiunea debitorului (ad minuendum obligationem; 
e pacte ca să agraveze situaţia debitorului (ad augendam obligationem). 

D. Pactele legitime sunt convenţii sancţionate în epoca postclasică de către împărați prin acţiuni 
de drept strict. 

Aceste pacte sunt în număr de trei: promisiunea de dotă, convenţia de donaţiune şi compromisul. 

Convenţia de dotă a fost sancţionată înaintea convenției de donaţiune. Totuşi, vom prezenta mai 
întâi donaţiunea, pentru că dota nu este decât o donaţie cu caracter special. 

I. Donaţiunea este actul prin care o persoană, numită donator, suferă o sărăcire, adică o 
diminuare a patrimoniului său în favoarea unei alte persoane, numită donatar, în scopul de a îmbogăţi 
pe această din urmă persoană. 

Donaţiunea prezintă următoarele caractere: 

e este un act de sărăcire a donatorului; 

e trebuie ca donatorul să aibă intenţie de a dona (animus donandi; 

e trebuie ca donatarul să se îmbogăţească, îmbogăţire corespunzătoare sărăcirii donatorului; 

e nu este necesară acceptarea donatarului. 

Donaţiunile erau de două feluri: 

e donaţiunea între vii; 
e donaţiunea mortis causa. 

1. Donaţiunea între vii putea fi de trei feluri: 

a) Donaţiunea între vii obişnuită este acea donaţiune prin care donatorul suferă o sărăcire actuală şi 
ireversibilă în profitul donatarului. În dreptul vechi şi clasic donaţiunea nu era un act special, ci îmbrăca 
forma proprie altor acte. Faptul că unul din aceste acte era utilizat în scopul realizării donaţiunii rezulta 
numai din intenţia părţilor. In dreptul postclasic au fost introduse noi condiţii de fomă donaţiunii. 

Impăratul Justinian a sancţionat simpla convenţie de donaţiune printr-o condictio ex lege. 

Pentru a se veni în sprijinul celor săraci asupra cărora cei puternici exercitau presiuni pentru a le face 
donaţii, au fost adoptate în timpul Republicii trei legi. 

Legea Publicia a dispus ca patronii să nu primească de la clienţii lor, cu ocazia Saturnalelor, alte 
bunuri decât lumânări de ceară. 

Legea Cincia interzice avocaţilor să primească remuneraţii sau altceva pentru pledoariile lor. Aceeaşi 
lege interzice donatarilor să primească bunuri peste o anumită limită, limită pe care nu o cunoaştem. 

Legea Calpurnia a interzis magistraţilor să primească donaţii de la cei aflaţi sub autoritatea lor. 

b) Donaţiunea între soţi este o formă distinctă a donaţiunii între vii şi cunoaşte unele reguli 
speciale. Nu se putea practica în cazul căsătoriei cu manus, dar în cadrul căsătoriei fără manus, 
femeia, putea face sau primi donaţiuni. 

Pentru a reprima exercitarea de presiuni făcute de către un soţ asupra celuilalt soţ cu scopul de a-l 
determina să îi facă donaţii, romanii au interzis donaţiunea între soţi. Cu toate acestea, soţii continuau 
să-şi facă donaţii, ocolind prin anumite practici interdicţia menţionată. Cât timp trăia donatorul, soțul 
donatar se putea folosi de bunuri cu acordul celui dintâi, iar după moartea donatorului le dobândea în 
plină proprietate, în baza legatului inclus în testament. 

Impăratul Antoninus Caracalla a dat un senatusconsult în anul 206 e. n., numit Oratio antonini, prin 
care se aduc unele modificări regimului donaţiunii între soţi. Potrivit acestui act, donaţiunea devenea 
valabilă dacă soţul donator persista până la moarte în intenţia de a dona. 

c) Dota este formată din bunurile pe care femeia le aduce cu ocazia căsătoriei, în scopul de a 
contribui la susţinerea sarcinilor care apasă asupra vieţii de familie. 

La origine, dota se constituia prin procedee juridice diverse - mancipaţiunea, tradiţiunea, 
acceptilatio. Vechiul drept roman cunoaşte şi o formă specială - dotis dictio, rezervată în mod exclusiv 
pentru constituirea de dotă. In cazul în care dota era constituită prin stipulaţiune, aceasta purta numele 
de promissio dotis. 

In epoca veche, bărbatul, în calitate de proprietar, avea drepturi nelimitate asupra bunurilor dotale, 
atât în timpul căsătoriei, cât şi după desfacerea ei. La căsătoria cu manus, în cazul morţii bărbatului, 
soţia Îşi recupera o parte din bunurile dotale, întrucât venea la moştenirea acestuia în calitate de fiică. 
Dar la căsătoria fără manus, bunurile dotale nu puteau fi redobândite nici măcar în ipoteza morții 
acestuia, deoarece femeia avea drepturi succesorale numai în familia sa de origine. 

Pentru a contracara practica unor bărbaţi care contractau căsătorii din interes, desfăcându-le apoi 
la scurtă vreme după constituirea dotei, au fost introduse unele instrumente juridice prin care s-a creat 
obligaţia soțului de a restitui bunurile dotale. 

Astfel, a fost creată o stipulaţiune, numită cautio rei uxoriae, prin care bărbatul promitea să 
restituie dota în cazul desfacerii căsătoriei, stipulaţiune sancţionată prin actio ex stipulatu. In cazul în 
care femeia nu avusese grijă să îşi asigure restituirea dotei prin stipulaţiune, bărbatul rămânea 
proprietar al dotei. De aceea, pretorul a intervenit şi a acordat femeii o acţiune numită actio rei uxoriae 
pentru a cere restituirea dotei. 

In epoca lui Justinian cele două acţiuni au fost contopite, dând naştere unei acţiuni ce prezintă 
caractere noi şi care se numeşte actio ex stipulatu. 

Prin Legea lulia de adulteris, dată în timpul lui August, s-a interzis înstrăinarea de către soţ a 
bunului dotal din Italia, fără consimțământul soţiei. Această interdicţie a fost completată cu o alta, 
prevăzându-se că bărbatul nu poate ipoteca imobilul dotal, chiar dacă femeia îşi dă consimțământul. 

Codul lui Justinian cuprinde mai multe dispoziţii prin care se interzice înstrăinarea de către bărbat 
a imobilului dotal, chiar dacă femeia consimte la aceasta. 

d) Donaţiunea ante nuptias este donaţiunea făcută de logodnic sau în numele lui, viitoarei 
soţii. In epoca lui Justinian s-a admis ca asemenea donaţiuni să poată fi constituite şi în timpul 
căsătoriei, numindu-le donaţiuni propter nuptias. 

2. Donaţiunea_ mortis causa este acea donaţiune făcută sub condiţia ca donatorul să moară 
înaintea donatarului. Această formă a donaţiunii prezintă particularitatea că poate fi revocată 
oricând şi că nu se consolidează definitiv decât dacă donatorul moare înaintea donatarului. O 
altă particularitate a donaţiunii mortis causa este aceea că se poate desfiinţa de drept dacă 
donatarul moare înaintea donatorului. 

II. Compromisul este convenţia încheiată între două persoane cu scopul de a supune conflictul 
dintre ele pentru rezolvarea litigiului de către un arbitru. Compromisul era valabil numai dacă lua 

forma stipulaţiunii. Justinian a admis compromisul într-un singur caz: când părţile şi-au dat 
adeziunea la sentinţa dată de arbitru fie expres, fie tacit, prin faptul că n-au atacat-o într-un 
anumit termen. 

§ 6. Quasicontracte 

Quasicontractele sunt fapte licite care dau naştere unor efecte juridice asemănătoare cu cele 
izvorâte din contract. Quasicontractele au fost considerat veritabile izvoare de drept încă din epoca 
veche, dar abia în epoca postclasică începe să se contureze concepţia că anumite fapte 
asemănătoare contractelor (prin efecte) au totuşi o identitate proprie. 

Institutele lui Justinian menţionează următoarele quasicontracte: 

a) Plata lucrului nedatorat 

Potrivit ideii de echitate, romanii au admis încă din secolul | î. e. n. că nu este drept ca cineva să 
se îmbogăţească pe seama altuia (îmbogăţire fără cauză). Nici chiar în vremea lui Justinian, când s-a 
conturat un sistem de acţiuni menite să sancţioneze îmbogățirea fără justă cauză, nu s-a ajuns încă la 
soluţionarea tuturor cazurilor. In dreptul roman plata lucrului nedatorat era sanctionat mai multe 
condictiones, care au apărut treptat şi care s-au construit în sistem abia în epoca lui Justinian. 

In dreptul clasic, acţiunea în repetire era desemnată prin expresia condictio sine causa. In dreptul 
postclasic însă condictio sine causa capătă numeroase acţiuni, iar fiecare dintre acestea este 
desemnată printr-un termen tehnic distinct. Dintre toate aplicaţiunile pe care le-a constituit condictio 
sine causa, cea mai importantă este condictio indebiti (acţiunea în repetire a lucrului nedatorat). 

Când cineva a plătit din greşeală ceea ce nu datora, are această acţiune, pentru a cere înapoi 
ceea ce a plătit. 

Pentru exerciţiul acestei acţiuni se cer îndeplinite mai multe condiţii: 

e o plată, adică executarea unei obligaţii; 

e acea plată să fi fost nedatorată; 

e plata lucrului nedatorat să se fi făcut din greşeală; 

e cel care a primit plata (accipiens) să fi fost de bună credinţă; 

e pretinsa datorie să nu facă parte din acelea care cresc la dublu faţă de cel care neagă. 

b) Negotiorum gestio (gestiunea de afaceri) constă în administrarea bunurilor unei persoane 
fără ştirea acesteia. Administrarea poate avea ca obiect fie un act juridic, fie un fapt material. Cel care 
intervine în administrarea bunurilor altuia se numeşte gerant, iar cel pentru care s-a intervenit se 
numeşte gerat. 

Pentru existenţa gestiunii de afaceri sunt necesare trei elemente: 

e unactde gestiune, care să fie material sau juridic; 

e elementul intentional - constă în administrarea bunurilor unei alte persoane cu bună ştiinţă, cu 
intenţia de a-l obliga pe gerat la restituirea cheltuielilor făcute în privinţa administrării afacerilor sale; 

e elementul negativ - constă în administrarea unor bunuri fără ştirea proprietarului. 

Gestiunea de afaceri dă naştere unor obligaţii atât în sarcina gerantului, cât şi în sarcina geratului. 

Gerantul este obligat să administreze cu bună credinţă, să ducă la bun sfârşit actul de 
administrare şi să dea socoteală geratului pentru activitatea sa. Obligaţiunile gerantului sunt 
sancţionate prin actio negotiorum gestorum directa, pusă la dispoziţia geratului. 

La rândul său, geratul este obligat să-l despăgubească pe gerant pentru cheltuielile sale şi să-l 
libereze de obligaţiile pe care şi le-a asumat în cursul gestiunii. Obligaţiile geratului sunt sancţionate 
prin actio negotiorum gestorum contraria. 

c) Gestiunea tutorelui pentru pupil 

Tutorele administrează bunurile pupilului, care din cauza vârstei sale nu poate face acest lucru. 

Din gestiunea tutorelui se nasc anumite obligaţii, atât în sarcina tutorelui, cât şi în sarcina pupilului. 

Astfel, tutorele trebuie să dea socoteală la sfârşitul tutelei, iar pupilul să îl despăgubească pe tutore 
pentru cheltuielile făcute cu ocazia gestiunii. 

d) Indiviziunea constă în faptul stăpânirii unui lucru de către mai mulţi proprietari. 

Romanii au cunoscut două forme principale de indiviziune: 

e antiquum consortium, care se naşte prin efectul moştenirii; 
e indiviziunea creată prin manifestarea de voinţă a mai multor persoane. 

d1) Antiquum consortium este cea mai veche formă de indiviziune, cunoscută încă din epoca 
Legii celor XII Table. La moartea lui pater familias, moştenitorii devin coproprietari ai bunurilor ce fac 

obiectul proprietăţii familiale. Legea celor XII Table a creat actio familiae herciscundae, pentru a da 
posibilitatea moştenitorilor ca să iasă din indiviziune. _ 

d2) Indiviziunea putea fi creată şi prin voinţa unor persoane de a stăpâni împreună un lucru. În 
acest caz a fost creată o acţiune specială, numită actio communi dividundo, pentru a da posibilitatea 
coindivizarilor să ceară ieşirea din indiviziune. 

Obligaţiile care rezultă din indiviziune - de a participa la pierderi sau la câştigul provenit din bunul 
comun, de a despăgubi pe coindivizari dacă lucrul comun a fost vătămat - sunt obligaţiuni care se 
apropie mult de contractul de societate. 

e) Prin acceptarea unei succesiuni, moştenitorul este obligat să execute legatele, 
obligaţiune sancţionată prin acţiuni reale sau personale. 

§ 7. Delicte 

Delictele nu au fost definite de către romani, dar dispoziţiile normative şi comentariile 
jurisconsulţilor relevă faptul că ei au avut reprezentarea clară a acestei noţiuni, legând de ea 
consecinţe juridice bine precizate. 

Delictele erau văzute de către romani, într-un sens general, ca fapte ilicite, sancţionate, în 
principiu, prin plata unor sume de bani. Aceste fapte erau extrem de variate şi puteau genera 
consecinţe dintre cele mai diverse, de la prejudicii materiale la vătămarea sau uciderea unor persoane. 

Romaniştii împart delictele în două categorii: delicte publice şi delicte private. 

Delictele publice sunt acelea care lezau interesele statului, pe când delictele private lezau numai 
interesele individului. 

In dreptul privat roman studiem numai delictele private, căci din aceste delicte iau naştere 
obligaţiunile delictuale, delictul fiind un izvor de obligaţiuni. 

A. Delicte private 

I. Delicte private vechi 

1. Furtul 

In dreptul vechi prin furt se înţelege o sustragere a lucrului altuia. 

Legea celor XII Table cunoaşte două tipuri de furt: 

a) Furtum manifestum este ceea ce astăzi numim flagrantul delict de furt. Sancţiunea era diferită 
după cum hoţul este un om liber sau un sclav. Dacă delincventul este un om liber puber, va fi bătut cu 
nuiele şi atribuit de către magistrat victimei, care îl va vinde ca sclav peste graniţă. Victima se putea însă 
înţelege cu delincventul, pentru ca acesta să îi muncească un anumit număr de zile sau ca să plătească 
o sumă de bani. Dacă delincventul este un om liber impuber, va fi bătut cu nuiele şi magistratul va decide 
asupra reparării pagubei. Dacă delincventul este sclav, acesta era condamnat la moarte prin aruncarea 
de pe stânca tarpeiană. Omul liber era pedepsit cu moartea în două cazuri: furtul săvârşit în timpul nopții 
şi furtul săvârşit în timpul zilei, dar delincventul este înarmat şi se apără cu arma pentru a nu fi prins. 

b) Furtum nec manifestum este acel furt când hoţul nu a fost prins asupra faptului şi era pedepsit 
cu o amendă egală cu îndoitul pagubei suferite de victimă. 

In epoca clasică noţiunea de “furt” devine mai largă. Furtul este atingerea frauduloasă a unui lucru 
cu scopul de a obţine un profit sau a lucrului însuşi sau numai a folosinţei sau a posesiunii lui (Paul). 
Din această definiţie rezultă că furtul nu este numai o sustragere a lucrului altuia, ca în dreptul vechi, ci 
chiar şi o mânuire, o atingere. 

In noţiunea de “furt”, la Roma, sunt cuprinse şi alte fapte, precum abuzul de încredere, escrocheria. 

Tot din definiţia lui Paul rezultă trei tipuri de furt: 

e furtum rei (furtul lucrului) - consta în orice atingere adusă lucrului altuia; 

e furtum usus (furtul uzului) - fapta cuiva de a se folosi de un lucru, deşi nu avea dreptul. 

e furtum possessionis (furtul posesiunii) - este fapta cuiva care îşi ia înapoi lucrul de la o 
persoană care îl păstra cu bună credinţă. 

Pretorul a înlocuit vechea sancţiune a lui furtum manifestum cu o amendă egală cu împătritul 
prejudiciului suferit. Totuşi, s-a continuat a se permite uciderea hoţului prins asupra faptului în cazul în 
care s-ar fi apărat cu arma. 

Sancţiunea lui furtum nec manifestum nu a fost schimbată. 

Păgubaşul celor două tipuri de furt avea o actio furti manifesti şi o actio furti nec manifesti. Cu 
timpul, păgubaşului i s-a mai acordat şi o acţiune personală numită condictio furtiva, acţiune cu 

caractere anormale, deoarece păgubaşul, deşi proprietar, cere prin această acţiune să i se restituie 
proprietatea lucrului sau, în caz contrar, o sumă de bani drept despăgubire. 

In calitatea de proprietar al lucrului furat, păgubaşul putea să intenteze acţiunea în revendicare. 
Condictio furtiva se putea intenta chiar şi în cazul când lucrul a pierit prin caz fortuit, hoţul continuând 
să fie ţinut, deoarece e considerat ca fiind pus în întârziere. 

2. Iniuria A 

Cuvântul “iniuria” are un sens general şi un sens special. În sens general, Îniuria înseamnă, în 
epoca veche, delictul de vătămare corporală. In sens special, iniuria înseamnă delictul de lovire simplă. 

Legea celor XII Table cunoaşte următoarele cazuri de iniuria: 

a) Membrum ruptum nu înseamnă numai membru rupt, ci orice parte a corpului, precum braţele, 
picioarele, etc. De asemenea, prin rupere nu trebuie să înțelegem numai a smulge sau a amputa, ci şi 
a vătăma. Pentru membrum ruptum Legea celor XII Table prevedea aplicarea legii talionului pentru 
situaţia în care părţile nu ar fi căzut la învoială. 

b) Os fractum constă în ruperea unui os. Legea celor XII Table prevedea că se va plăti o amendă 
de 300 de aşi dacă cineva frânge unui om liber un os cu mâna sau cu bastonul. Dacă victima va fi un 
sclav, amenda era de 150 de aşi, dar suma va fi încasată de către stăpânul sclavului. 

c) Iniuria (în sens special) desemnează o lovire uşoară şi este sancţionată prin Legea celor XII Table 
cu plata unei sume de 25 de aşi. A existat tendinţa de a include în sfera acestei noţiuni şi injuriile, cântecele, 
poeziile satirice sau defăimătorii. 

In dreptul clasic noţiunea de “iniuria” capătă o sferă mai largă, cuprinzând şi simpla insultă. Această evoluţie 
se explică prin dezvoltarea la romani a simțului onoarei. 

Pretorul a înlocuit sancţiunea dată de Legea celor XII Table, care avea ca obiect o sumă de bani 
fixă - 25 de aşi - printr-o acţiune numită actio iniuria aestimatoria, al cărei cuantum rămâne la 
aprecierea judecătorului. 

Legea Cornelia de iniuriis a transformat în delicte publice anumite cazuri de iniuria care mai 
înainte erau delicte private. O asemenea schimbare de regim au suferit loviturile mai grave. 

In epoca postclasică se dă victmei posibilitatea de a alege în toate cazurile între pedeapsa 
corporală sau plata unei sume de bani. 

3. _Damnum iniuria datum (paguba cauzată pe nedrept) reprezintă în dreptul clasic o pagubă 
materială cauzată cuiva. 

Legea Aquilia sistematizează în trei capitole anumite fapte păgubitoare: 

e uciderea sau rănirea sclavului altuia sau a unui patruped care paşte în turmă; 

e distrugerea totală sau parţială ori vătămarea într-un fel oarecare a unui lucru ce aparţine unei alte persoane; 

e frauda adstipulatorului faţă de creditorul principal. 

Pentru ca faptele de mai sus să fie considerate delicte, trebuie să se fi produs o acţiune, o 
imixtiune asupra bunurilor cuiva, nefiind suficientă o simplă omisiune sau neglijenţă. De asemenea, 
trebuie ca fapta să fie comisă contrar dreptului, prin culpa sau dolul delincventului, să fie făcută 
corpore, adică printr-un act material şi direct al delincventului asupra obiectului, iar delincventul să fi 
produs o leziune, o vătămare lucrului. Acţiunea Legii Aquilia putea fi intentată numai de către 
proprietarul lucrului. 

Treptat, prin intervenţia pretorului şi a jurisprudenţei, Legea Aquilia şi-a lărgit sfera de aplicare, 
ajungând să reprime aproape toate faptele care cauzau o pagubă în patrimoniul altor persoane. 

II. Delicte private noi 

Pretorul a creat delicte noi, adică a sancţionat şi alte cazuri şi alte fapte care până atunci nu 
fuseseră pedepsite. Acestea sunt: metus, dolus, rapina şi fraus creditorum. 

1. Metus (violenţa) 

După cum am văzut deja la partea generală a obligaţiilor, violenţa (metus) este de două feluri: 
fizică şi morală (psihică). 

Violenţa fizică în materia contractelor duce la nulitatea contractului încheiat sub imperiul violenţei fizice. 
Exercitarea violenței fizice va fi sancţionată şi ca fapt de natură să aducă atingere persoanei fizice. 

Violenţa morală a fost sancţionată ca faptă delictuală spre sfârşitul Republicii, când pretorul a pus 
la dispoziţia victimei amenințării o acţiune (actio metus) şi o excepţiune (exceptio metus), ca mijloc de 
apărare împotriva acţiunii intentate de către autorul violenţei morale, prin care acesta cere executarea 

obligaţiei de către victimă. De asemenea, se mai acordă victimei o restitutio in integrum propter metum, 
prin care actul păgubitor este desfiinţat. 

2. Dolus (dolul) desemnează mijloacele viclene prin care o parte determină pe cealaltă să facă un 
act juridic. Romanii făceau distincţie înre dolus bonus (dolul bun) şi dolus malus (dolul rău). 

Dolus bonus nu a fost sancţionat, întrucât nu dădea naştere unor consecinţe grave. 

Dolus malus a fost definit ca fiind “o manoperă întrebuințată pentru a înşela pe cineva când se 
pare a face un lucru şi în realitate se face altul” (Ulpian). 

Dolul a fost sancţionat spre sfârşitul Republicii când au fost create actio de dolo şi exceptio doli. 

Victima dolului poate cere pretorului şi o restitutio in integrum ob dolum 

3. Rapina (tâlhăria) este furtul cu violenţă (tâlhăria) comis fie de bande înarmate, fie de către o 
singură persoană. : 

Pretorul a sancţionat delictul de tâlhărie spre sfârşitul Republicii. In această situaţie, pretorul a 
creat o acţiune specială numită vi bonorum raptorum, prin intermediul căreia furtul comis prin violenţă a 
fost sancţionat cu împătritul prejudiciului cauzat. 

4. Fraus creditorum (frauda creditorilor) este paguba făcută de către debitorul care, pentru a-şi 
crea sau mări insolvabilitatea, a înstrăinat bunurile sale astfel încât creditorii să nu mai poată avea 
posibilitatea de a-şi valorifica creanţele. 

In epoca clasică, deşi executarea asupra persoanei se menţine, se introduce sistemul executării 
asupra bunurilor. În aceste condiţii, debitorii încep să-şi înstrăineze bunurile în mod fraudulos. Evident, 
această posibilitate de înstrăinare nu o aveau decât până în momentul primului act al executării asupra 
bunurilor, care era missio in possessionem (trimiterea creditorilor în detenţiunea bunurilor debitorului). 

Pretorul a intervenit, sancţionând acest delict printr-o restitutio in integrum ob fraudem creditorum, 
iar dacă aceasta nu era aplicabilă, pretorul elibera creditorilor un interdict (interdictum fraudatorium). 

Pretorul a sancţionat acest delict şi printr-o acţiune in factum, denumită mai târziu pauliană. 
Acţiunea pauliană, care putea fi intentată în anumite condiţii, dădea posibilitatea creditorilor de a 
revoca actele încheiate de debitor în paguba drepturilor lor. Această acţiune era intentată de către 
curator bonorum. 

§ 8. Quasidelicte 

Obligaţiunile quasidelictuale izvorăsc din quasidelicte. 

Quasidelictele sunt fapte ilicite asemănătoare întrutotul cu delictele, dar care sunt desemnate în 
Institutele lui Justinian printr-un termen tehnic special. 

Quasidelictele, ca şi delictele, sunt fapte ilicite, sancţionate prin acţiuni pretoriene. 

A. ludex qui litem suam (judecătorul care a făcut procesul său) este fapta judecătorului care 
şi-a încălcat obligaţiunile funcţiei sale. Nu are importanţă reaua sau buna credinţă. Judecătorul va fi 
condamnat la o sumă de bani egală cu paguba suferită. 

Judecătorul care a luat mită era pedepsit cu moartea în virtutea dispoziţiilor Legii celor XII Table. 

Pretorul, fără a face distincţie între reaua şi buna credinţă a judecătorului, a schimbat în practică 
pedeapsa legii decemvirale, înlocuind-o cu o amendă în folosul reclamantului, adică cu o sumă de bani 
egală cu prejudiciul (paguba) cauzată prin pierderea procesului. 

B. Vărsarea sau aruncarea unui bun constă din vărsarea sau aruncarea din apartamentul cuiva 
a unui lucru care a cauzat o pagubă altuia, a rănit sau a ucis animalul sau sclavul altuia, ori a distrus 
sau vătămat lucrul altuia. Proprietarul lucrului vătămat are o acţiune pentru a cere îndoitul pagubei 
cauzate (acţiune la dublu). Dacă a fost rănit sau ucis un om liber, sancţiunea era mai severă. 

C. Atârnarea obiectelor 

Când în exteriorul apartamentului cuiva sunt atârnate obiecte care ar putea cădea în stradă, 
cauzând astfel un prejudiciu, se dă primului venit o acţiune împotriva aceluia care locuieşte în acel 
apartament, necontând dacă el sau altă persoană este vinovată. Acţiunea se numeşte actio de depositi 
et suspensi şi are ca obiect plata unei amenzi. 

D. Furtum sau damnum iniuria datum 

Când s-a comis un furtum (furt) sau damnum iniuria datum (pagubă cauzată pe nedrept) de o 
persoană aflată în serviciul corăbierilor, hangiilor şi proprietarilor de grajduri, prin care erau păgubiti 
călătorii, aceştia din urmă aveau o actio in factum pentru a obţine o sumă de bani drept despăgubire. 
Acţiunea era îndreptată împotriva stăpânilor, care răspundeau pentru faptele persoanelor aflate în 
slujba lor. 

§ 9. Alte izvoare de obligaţii 
Sunt şi alte obligaţiuni care nu se nasc nici din contracte, nici din delicte şi pe care textele de drept 


roman nu le trec nici în categoria quasicontractelor, nici în cea a quasidelictelor. 


Aceste obligaţiuni se nasc din diferite fapte care, neîncadrându-se în categoriile de mai sus, sunt 


trecute într-o categorie specială sub denumirea “alte izvoare de obligaţiuni”. 


Ele însă, împreună cu quasicontractele şi cu quasidelictele, se încadrează într-o categorie mai 


largă sub denumirea “diferite tipuri de izvoare de obligaţiuni”. Putem include în această categorie 
vecinătatea, detenţiunea sau rudenia, care generează anumite obligaţii. 


PN PeN= 


ÎNTREBĂRI RECAPITULATIVE 


Arătaţi condiţiile necesare pentru ca personalitatea juridică a unei persoane să fie completă. 

Care erau modurile de dobândire şi de pierdere a cetăţeniei? 

Arătaţi categoriile de latini şi ce drepturi aveau. 

Ce era agnaţiunea, ce categorii de agnaţi avem şi ce persoane făceau parte din acestea? 

Arătaţi categoriile de tutelă şi procedeele de administrare a tutelei. 

Enumeraţi formele de proprietate în ordinea apariţiei lor şi trataţi în detaliu formele de proprietate 
cunoscute în epoca veche a dreptului roman. 

Enumeraţi, în ordinea cronologică a apariţiei, modurile de dobândire a proprietăţii şi trataţi-le în 
detaliu pe primele două. 

Definiţi servituţile şi expuneţi servituţile personale. 

Definiţi superficia şi arătaţi condiţiile în care a apărut. 


. Care erau categoriile de moştenitori create prin reforma lui Justinian? 

. Care sunt condiţiile de formă şi de fond ale instituirii moştenitorului? 

. Ce era testamantul inoficios? 

„ Arătaţi categoriile de moştenitori din punct de vedere al dobândirii moştenirii? 

. Care erau condiţiile necesare intentării petiţiunii de hereditate? 

„ Arătaţi condiţiile de fond ale legatelor. 

. Definiţi fideicomisul şi arătaţi formele acestuia. 

„ Enunţaţi elementele esenţiale ale contractelor şi detaliaţi-le pe primele două; 

. Definiţi elementele accidentale ale contractelor. 

. Enunţaţi acţiunile cu caracter alăturat şi detaliaţi, la alegere, trei dintre acestea. 

. Definiţi compensaţiunea şi detaliaţi reforma lui Marc Aureliu cu privire la aceasta. 

„Ce este cesiunea de creanţă şi cum se realiza? 

. Enunţaţi beneficiile acordate garantului obligat prin fideiussio şi detaliaţi primul dintre acestea. 
. Enunţaţi categoriile de ipoteci şi caracterele ipotecii. 

. Analizati obligaţiile vânzătorului ce decurg din contractul de vânzare. 

. Definiţi contractul de locaţiune, arătaţi tipurile acestuia şi analizaţi, la alegere, unul dintre acestea. 
. Enunţaţi situaţiile care duc la stingerea contractului de societate. 

. Care sunt efectele contractului de mandat? 

. Definiţi contractele nenumite şi arătaţi motivele pentru care sunt denumite astfel. 

. Enunţaţi pactele pretoriene şi faceţi analiza acestora. 

MODEL DE TEST DE AUTOEVALUARE 


1. Care magistrați au fost învestiţi cu imperium: 
a) consulii; 
b) cenzorii; 
c) tribunii plebei? 
2. Tus publice respondendi erau consultaţiile oferite de către: 
a) împărat; 
b) senatori; 
c) jurisconsulți învestiți cu autoritatea împăratului. 
3. Prin cuvântul dico magistratul: 
a) confirma judecătorul ales de către părți; 
b) atribuia cu titlu provizoriu obiectul litigios uneia dintre părţi; 
c) ratifica declarația unei părți. 
4. Tribunalele nepermanente judecau procesele: 
a) cu privire la libertate; 
b) dintre cetățeni şi peregrini; 
c) cu privire la succesiuni. 
5. Litis contestatio, în sistemul procedurii formulare, consta din: 
a) luarea de martori care să ateste voinţa părţilor de a se judeca; 
b) remiterea unei copii de pe formulă sau din dictarea ei de către reclamant pârâtului; 
c) remiterea formulei de către magistrat reclamantului. 
6. Cel mai vechi reprezentant în justiţie s-a numit: 
a) procurator; 
b) cognitor, 
c) delegat. 
7. Care din ES forme ale dezrobirii se practicau în epoca veche: 
a) prin răscumpărare; 
b) vindicta; 
c) prin testament; 
d) prin hotărâre judecătorească; 
e) censu? 
8. Care erau oamenii liberi cu o condiţie juridică specială din următoarele categorii: 
a) persoane in mancipio; 
) peregrinii; 
c) auctorati; 
d) sclavii; 
e) redempti ad hostibus? 
9. Legitimarea se realiza prin: 
a) hotărâre judecătorească; 
) oblaţiune la curie; 
c) dezrobire; 
) căsătorie subsecventă; 
e) rescript imperial. 
10. Care dintre următoarele interdicte posesorii se foloseau pentru redobândirea posesiunii pierdute: 
a) interdictul unde vi; 
b) interdictul utrubi; 
c) interdictul de precario; 
d) interdictul de clandestina possessione? 
11. Care dintre următoarele forme de testament sunt cunoscute în vechiul drept roman: 
a)  calatis comitiis; 


b)  nuncupativ; 

c) in procintu; 

d) militar; 

e) per aes et libram? 

12. Care din următoarele contracte erau contracte solemne: 
a) sponsio laica; 


b) mutuum; 

c) nexum; 

d) fiducia; 

e) stipulațiunea; 
vânzarea? 


13. Care sunt situațiile în care o plată poate fi făcută numai de către debitor: 
a) când debitorul are obligația să transmită dreptul de proprietate; 
b) când debitorul are calitatea de tutore; 
c) când debitorul are de transmis o sumă de bani; 
_ d) în cazul obligaţiei contractată intuitu personae? 
14. In situaţia că există mai mulţi creditori ipotecari cu acelaşi rang, care dintre aceştia are prioritate: 
a)  creditorul anterior în rang; 
b)  creditorul care posedă bunul ipotecat; 
c)  creditorul cu ipoteca mai veche? 
15. Care dintre următoarele delicte sunt delicte noi: 
a) metus; 
) iniuria; 
) dolus; 
) rapina; 
) damnum iniuria datum; 
fraus creditorum? 

